
La figura reproduida en l'anvers 
representa la sepultura de la plaça 
d'Essahadin, de Tunis, que hom su- 
Posa d'Anselm Turmeda (Veg. J. Mi- 
ret i Sans, Una visita a la tomba de 
l'escriptor català fra Anselm Turme- 
da en la ciutat de Túnis, eButllletí 
del Centre Excursionista de Cata- 
lunyas, IQIO, P. I i seg., i 33 i S€8.) 


INTRODUCCIÓ 


Anselm Turmeda nasqué a Mallorca, pro- 
bablement l'any 1352. Destinat a seguir la 
carrera eclesiàstica, va començar-ne, amb les 
primeres lletres, els estudis preparatoris. 
A l'edat de vuit anys passà a estudiar a Llei- 
da. Posteriorment estudià a París i, per da 
pai de deu anys, a Bolonya. 

La majoria d'aquestes dades, com EE 
de les que després veurem, ens són conegu- 
des a través de la seva obra escrita en aràbic, 
Present de l'home docte en refutació als par- 
tidaris de la creu, els dos primers capítols de 
la qual són una mena d'autobiografia. El 
Present conté una versió no gatre convincent 
del fet de la seva apostasia. Conta Turmeda 
com vers la fi del seu sojorn a Bolonya, 
de resultes d'una confidència que li féu 
el seu mestre, un tal Nicolau Mirtil, decidí 
de convertir-se al mahometisme, i que amb 
aquesta finalitat estigué sis mesos a Mallor- 
ca 1 després cinc més a Sicília, esperant una 
ocasió propícia per a posar en abra el seu 
propòsit. Un cap-al-tard s'embarca, i l'ende- 
mà arriba a Tunis, on no triga a entrar en 

relació amb el metge d'Abu'l Abbas, l'usuf, 
el qual s'encarrega de presentar-lo al seu se- 
nyor. Davant d'Abu'l Abbas, Turmeda fa 
pública confessió de la seva fe en la doctrina 
del Profeta. En el Present declara que al 
temps de la seva apostasia tenta 35 anys. 
Cinc mesos després era nomenat cap de la 
duana de Tunis. Mentrestant havia canviat, 
pel nom islàmic d'Abdalà, el seu nom de 
baptisme, 1 havia pres per muller la filla 
d'Hadji Mohammad Assafar, de la qual li 
nasqué més tard el seu primogèmt, Moham- 
mad. L'any 13Q0 intervingué com a torci- 
many en els tractes amb l'estol franco-geno- 
vès que temia assetjat el port d'El-Mahedia. 
Com a tresorer, acompanyà també el seu 
senyor en les expedicions a Rafsa (1393) i 
a Cabes (1393-94). Finalment, en I3Ç5, 
mort Abul Abbas, fou nomenat intendent 
del seu successor, Abu-Farís Al-Aris. 
Aquest càrrec degué permetre-li una si- 
tuació esbarjosa, en els lleures de la qual 
escriví totes les seves obres, començant per 
les versificades, és a dir el Llibre de bons 
amonestaments i les Cobles de la divisió de 
Mallorques, ambdues escrites l'any 1396. 
Les vacilacions, les crisis d'arrepentiment 
— Sl mai en conegué cap —, hem de supo- 

sar-les també a aquest període. En una but- 
lla datada a Penyíscola el 22 de setembre de 
1412, Benet XIII li atorga el perdó de les 
seves fallides, en el cas que vulgui reingres- 
sar al si de l'Església. No sabem d'on partí 
la imiciativa d'aquest projecte de reconcilia- 
CiÓ, que no tingué cap resultat pràctic. 

L'any 1417 escrivia la Disputa de l'ase 
contra frare Anselm Turmeda, que, amb tota 
probabilitat, acabà l'any seguent. Del 1420 
és la seva darrera obra, que ja hem esmen- 
tat, el Present de l'home docte en refutació 
dels partidaris de la creu, tractat escrit en 
llengua aràbiga i adreçat als seus nous cor- 
veligionaris. L'autor hi fa una càlida apolo- 
gia de l'Islam, i hi critica, amb arguments 
bastant puerils, el dogma 4 els sagraments 
de la religió cristiana. L'obra degué tenir 
molt d'èxit, 1 és, de fet, el que assegurà la 
fama de Turmeda entre els musulmans. 

El 8 de desembre de 1421, Alfons el Mag- 
nàmm escrivia a Turmeda, al mateix temps 
que s'adreçava al Primogènit i al virrei de 
Tunis, sobre un canvi de captius. Finalment, 
el 23 de setembre de 1423, el mateix rei 
h atorgava un salcondmt per tal que per V'es- 
pai de dos anys a partir del dia de la data, 
pogués viatjar lliurement, "amb mullers, fills 

1 filles, sirvents 1 sirventes, atxí sarrains com 
cristians", per les terres del comte-rei. 

Això és tot el que sabem de l'accidentada 
vida d'aquest renegat mallorquí quatrecen- 
tista. L'any de la seva mort ens és, per ara, 
desconegut. En canvi la seva tomba, identi- 
ficada no fa molts anys, és encara avui dia 
objecte de la veneració dels fidels, a la plaça 
de l'Essahadin, a Tunis. 


de eo 


Amb tot i que Turmeda és una de les fi- 
gures més suggestives de la nostra literatura 
medieval, faríem mal de considerar els seus 
escrits úmcament sota l'aspecte de llur valor 
hterària o de llur significació heterodoxa. 
En autors com ell, trempats en els atzars 
d'una vida d'aventura, és raríssim que l'ac- 
tivitat literària, per important que ara ens 
sembli a nosaltres, hagi estat per a ells res 
més que una tasca ocasional. El panflet, les 
memòries 1 altres gèneres de literatura vin- 
dicativa o reivindicativa, sempre han estat 
armes preferides dels aventurers de qualitat 
Aquest és també, en certa mesura, el cas del 
nostre frare apòstata.. 

De la posició de Turmeda enfront de les 
dues societats en què migpartí la seva vida, 

depèn en bona part la seva complexitat o, 
més ben dit, la contradicció que hom pot ob- 
servar en el conjunt dels seus escrits. Quan 
li convingué fer la lloança de la doctrina ma- 
hometana escriví el Present, de la mateixa 
manera que anys abans, probablement per- 
què li havia convingut tocar el cor dels seus 
antics compatriotes o afiançar entre ells el 
seu prestigi, havia escrit els Bons amonesta- 
ments 1, sobretot, les Cobles de divisió 4 els 
seus famosos pronòstics astrològics. 
Cadascuna de les obres de Turmeda sem- 
bla, doncs, obeir a una finalitat personalista 
determinada, per bé que totes elles — amb 
V'excepció de les Cobles — reflexen en major 
0 menor grau la veritable actitud de llur 
autor, que era essencialment escèptica i, per 
dir-ho amb un mot d'ara, anticlerical. Aquest 
escepticisme de Turmeda, producte típic dels 
corrents de filosofia averroista que impera- 
ven aleshores a Itàlia, 1 que, com en Boccac- 


cio, anava altat a una vena satírica — ací gai- 


rebé superada, de vegades, en humorisme — 
enlloc no és tan palès com en la Disputa. 
Malauradament, bona part de la trama 4 
del context de l'obra no són originals, sinó 
adaptació d'un apòleg contingut en l'enciclo- 
pèdia redactada per una secta filosòfica que 

fiorí a Bassorah, a mitjans del s. X, sota el 
nom de "Germans de la Puresa". En això 
l'autor revelà la mateixa manca d'embran- 
sida que li havia fet plagiar, en el Llibre de 
bons amonestaments, la Dottrina del Schia- 
vo de Bari. El plagi no és, però, tan absolut 
que no deixi un marge suficient per a per- 
metre afirmar que, tant per la seva imagi- 
nació com, sobretot, per la seva intenció satí- 
rica 1 pel seu estil, Turmeda és un dels 
nostres prosistes més remarcables. Això és 
manifest en tot el curs de l'obra, on sovin- 
tegen trets d'una originalitat inatacable, però 
particularment en les narracions satíriques 
que l'autor posa en boca del seu contrincant, 
l'ase. En aquest punt és interessant d'obser- 
var — perquè tal vegada és un indici de com 
era de forta, encara en la vellesa, la seva 
connexió amb la manera d'ésser de l'ordre 
monàstica que havia desertat — que la seva 
prosa narrativa, a pesar de la mordacitat tí, 
almenys en una ocasió, de la grollera immo- 
ralitat d'aquests contes, recorda, estilística- 
ment, la dels predicadors i moralistes con- 
temporants, amb tota la sàvia frescor i gust 
del popular que constatem sovint en l'altre 
més gran exemplar d'aquesta tendència, l'Es- 
viments. 

LA NOSTRA EDICIÓ. — Hem traduit l'obra de 
Turmeda sobre l'edició francesa de 1544. No ens 
hem aventurat a una restitució del text primitiu. 
Un assaig d'aquesta mena ha estat publicat, i, a 
més, en una coHecció de divulgació dels nostres an- 
tics clàssics, fóra notòriament impropi. No obs- 
tant, ens hem decidit, sinó a reconstruir, almenys 
a redactar en català arcaic els versos que encap- 
çalen l'obra i els tres curts fragments en vers que 
hi són continguts. Respecte a aquests darrers 
fragments, la restitució era relativament tan cla- 
ra, que no creiem que ningú ens en faci cap re- 
tret. Si ens hem arriscat a fer el mateix amb el 
fragment inicial, no ha estat sinó després de ma- 
dures reflexions i provatures. En primer lloc, la 
versió francesa — llevat d'alguna frase poètica i 
d'una certa ilació—, ni pel metre ni pel llenguat- 
ge semblava seguir al peu de la lletra els versos 
de l'original. En segon lloc, una versió en català 
modern, vers o prosa, no hauria estat adequada 
per a reflectir versos com aquests, d'un contingut 
poètic tan convencional i esmicoladís. L'única so- 
lució que ens ha semblat satisfactòria, ha estat de 
donar-ne una versió en vers català del xven segle, 
i d'advertir-ho anticipadament. l 

Per a la Profecia de VAse (pàg. 180-91) i per 
a la Declaració d'aquesta (que donem com a apèn- 
dix) hem seguit el text de l'edició de Jordi Rubió 
que esmentem més amunt. 


G. L. A TOTS SOS FIDELS AMICS, SALUT I PAU 
PER NOSTRE SENYOR JESUCRIST. 


Amics molt fidels: Abans que la present 
Obra fos per mi traduida, i que l'haguéssiu 
gens vist ni examinat, i després d'haver-vos, 
aquests dies passats, comunicat certes raons 
contingudes en aquella, hi prenguéreu tal 
plaer que em pregàreu que fes diligència de 
reduir-la en la nostra llengua francesa, com 
a cosa tan o més digna d'ésser donada a 
llum que moltes d'altres que, avui en dia, una 
colla de somniadors sofístics posen avant. 
Per bé que, com sabeu, no sigui la meva art 
d'aplicar-me a coses d'aquestes, i, així ma- 
teix, per bé que no n'hagi mai fet professió, 
tant per la rudesa de mon esperit com per la 
meva mala traça a traduir, i, també, encara 
que això no sigui la meva vocació, no obs- 
tant, confiant en les vostres benevolences 
acostumades i antigues protestes que, per 
l'amistat mútua que és entre vosaltres i jo, 
corregiríieu suaument, per social i fraternal 

correcció, el llenguatge rural del qual uso 
comunament, tant en paraules com per escrit, 
com a cosa a mi pròpia, per ésser-hi inclinat 
des de ma infantesa i naixença, he volgut 
obeir a vostres insinuacions, com. aquell que 
s'estima més incórrer i caure en el judici 
temerari de molts calumniadors que no di- 
ferir a complaure-us. Que calumniin, doncs, 
tant com voldran: car, fent lectura més am- 
pla del llibre, coneixent les divines i subtils 
respostes d'un ase de què fa menció (del 
qual, per bé que ell sigui animal irraonable, 
soc un poc parent i aliat a causa de l'afini-: 
tat del nom manllevat), he cobrat forces en 
mi mateix, estimant, puix que el temps és 
vingut que plau a Déu d'iHuminar, ensenyar 
i fer parlar els ases i les bèsties (que de llarg 
temps havien estat muts i sense parlar), que 
jo no romandria enrera sense, almenys, si 
aquest és son plaer, rebre alguna espurna de 
la seva gràcia. 

Rebeu, doncs, molt cars amics, les primi- 
cies d'aquesta meva labor traduida i excu- 
seu les fallides que hi són contingudes així 
com el bo i virtuós pedagog excusa sàvia- 
ment els seus joves deixebles que encara no 
estan acostumats ni exercitats a l'estudi i 
a la lliçó, no gens menys que, com us és 

notori, per la brevetat del temps, que m'ha 
apressat a causa del viatge que sabeu que 
em cal fer (del qual no sé quan serà la torna- 
da), no volent, emperò, per l'amor de vosal- 
tres deixar l'obra, per vosaltres tan desitjada, 
imperfecta, no he tingut lleure ni oportu- 
nitat d'ornar i corregir l'estil i el llenguatge 
segons el meu desig. I prou que ho requereix 
la matèria (de què me'n remeto a vosaltres), 
a més, que l'original del llibre és molt antic, 
com podreu veure, tant en manera de parlar, 
sentències, com circumloquis, els quals he 
observats en alguns indrets per tal de seguir 
la intenció del primer autor tan de prop 
com m'ha estat possible, sense, emperò, 
constrènyer-me massa a observar la signifi- 
cació i prolixitat de diversos mots, els quals 
serien superflus i no sonarien bé en la nostra 
llengua natural. A més, que el dit llibre és 
escrit en vera llengua catalana, que és molt 
forastera, estranya i allunyada del veritable 
llenguatge castellà, per mi un poc practicat. 
Per la qual cosa, no us aturareu tant en l'es- 
til, feble i poc autèntic, per bé que prou fa- 
miliar, com en les raons contingudes i en- 
teses sota diversos dits, que trobareu no 
menys industriosos i doctes que faceciosos 
i recreatius. 

I si llegiu amb bon jutjament, oireu par- 
lar un asè, el qual res no té de l'ase sinó la 
natura. Car sembla ésser un Ciprià, Crisòs- 
tom, o Doctor Subtil, en teologia, un Plató, 
Aristòtil o Sòcrates, en filosofia, un Albu- 
masar, en astrologia, un Hipòcrates, en fí- 
sica: un Plini o un Albert el Gran, en his- 
tòria natural i explanació de la natura dels 
animals, arbres i herbes, un Ciceró o Sèneca 
en oratòria, un ver lògic, en disputa subtil 
i sofística. En una paraula, jo no puc creure 
que ell no sigui eixit de la raça de la somera 
damunt la qual Balaam era muntat, i que li 
parlà llavors que anava per cuidar a maleir 
el poble i infants d'Israel, en la terra de 
Moabita i Madiana, a instigació del rei Ba- 
lac. Hi veureu més ben pintada que no en un 
mirall, la infirmitat, imbeciHitat i impotència 
de l'home, el qual amb bon dret és nomenat 
pels filòsofs animal raonable, puix que no 
difereix en res dels animals irraonables i 
bèsties brutes, sinó en tant que la seva ànima 
inteHectiva és creada a la imatge i semblança 
de Déu tot poderós, i que el nostre salvador 
i redemptor, Jesucrist, fill de Déu eternal, 
ha pres i vestit el cos de la nostra humanitat 
i infirma natura, fent-se en tota cosa sem- 
blant a nosaltres, sofrint en son cos humà 

totes les temptacions, tribolacions, penes 1 
treballs que sofreix un altre home, llevat el 
pecat, i, en fi, ha mort, i ha escampat la seva 
preciosa sang en l'arbre de la creu per a 
esborrar els nostres pecats, i ha ressuscitat 
per a la nostra justificació, i, així, ens ha 
rentat, purgat i netejat de tot pecat i vici, a 
fi que, seguint les seves passes, siguem fills 
adoptius de Déu, nostre pare, i cohereus del 
reialme celeste amb Jesucrist, son fill únic i 
llegítim, que és la conclussió de la present 
disputa, en la qual trobareu qualque vegada 
algunes matèries ridicoles, les quals, no gens 
menys, no són pas sense inteHigència i edi- 
ficació. 

També, a la fi, veureu una profecia feta 
pel dit ase, amb l'exposició d'aquella, en la 
qual no m'he aturat massa a reduir-la en 
vera rima, per tal com, pel llarg temps que 
hi ha que ha estat feta, estimo que totes les 
coses que hi són contingudes que hagin es- 
devingut o no. 

l amb això faré fi, car frare Anselm vol 
començar de parlar i d'entrar en disputa. 
Pregant a Aquell que ha donat saber i cièu- 
cia a l'ase per respondre-li, sostenint la in- 
i nocència dels animals, que li plagui donar- 
l me la gràcia de resistir als calumniadors de 

la Veritat, i que la present obra, i totes les 
altres coces siguin a sa honor, glòria i lloan- 
ça, i a vosaltres, molt cars amics, el que jo 
sé que diàriament desitgeu, en Jesucrist, 
nostre senyor. Amén. 


De Lió, el primer dia de maig, 1544. 
Enutroí. Ensal. 


Llegiu, i després judiqueu. 

DISPUTACIÓ DE L'ASE CONTRA FRARE AN- 

SELM l'URMEDA, SOBRE LA NATURA I NOBLESA 

DELS ANIMALS. FETA I ORDENADA PEL DIT 

FRARE ANSELM, EN LA CIUTAT DE TUNIS, 
L'ANY 1417. 


EN LA QUAL EL DIT FRARE ANSELM PROVA 
COM ELS INFANTS DEL NOSTRE PARE ADAM 
SÓN DE MAJOR NOBLESA I DIGNITAT QUE NO 
SÓN TOTS ELS ALTRES ANIMALS DEL MÓN, I 
AIXÒ PER MOLTES I VIVES PROVES I RAONS. 


Parla frare Anselm 


Veient el món fort incitat 

a totes vies de pecat, 

recitar vull una aventura 

que m'esdevenc en la verdura, 

e us serà clar, per ma disputa, 
l'hom fóra menys que bèstia bruta 
si Déu per pietat divinal l 

no hagués volgut reembre'ns de mal. 
En nom de l'alt Senyor de glòria 

comença, doncs, aquesta història. 
No volent estar ociós, 

ja sia el temps fos enujós 

(que el Sol, al ventre del Lleó, 
cremava el món de sa escalfor), 
un bell matí, al temps d'estat, 

de mon repòs fui desvetllat 

que la Lluna mostrava encara 
dalt el cel sa faç bella e clara. 
Cavalcant, doncs, cercant frescura, 
trobim en una gran clausura 

on havia infinit nombre 

de flors e fruiters per dar ombra. 
D'allà prenia naixement 

una fontana assats plasent, 
dessús la qual lo rossinyol 

feia son cant, així com sol, 

amb clara veu e so tan destre 

que, cert, en Paradis Terrestre 
cregui'm estar, o al jardi 

de les Hespèrides, divi. 

T'ant era el lloc bell e excelent 
que em pres meravellós talent 

de remirar aquell boscatge: 

mas aitantost com sots l'ombratge 
m'haguí assegut, entre les flors, 
d'una son dolça tot mon cos 
caigué vençut, e m'aparia, 

com entre somnis, que veia 
aquells llocs bells, espessos e alts 
poblats de tots els animals. 

Lla vérets orifanys gallards, 
tigres, lleons e lleopards, 
cavalls, muls, ases e someres, 
dromedaris, camells, panteres, 
óssos, dragons, cérvols, senglars, 
cabrons, daines, a milenars, 
vaques e bous, anyells, moltons, 
llops, guilles qui han paor dels bastons, 
cans, esquirols, rates e gats, 

e deu múlia altres, que cregats 
de nomenar-los no he manera: 
car, per cert, tota bèstia hi era 
qui sobre potes caminés. 

D'ocells, no em serviria res 

a denunciar llur gran pressura, 
que, l'una l'altre sens mesura 
faent empatx, hi eren: voltors, 
grifauts, milans, falcons, astors, 
àguiles, esparvers, mussols, 
austardes, grues, oriols, 

ànedes, cignes e pagons, 

perdius, becades e capons. 

Lla eren coloms, pollets, gallines, 
cucuts, corbs, grives, merles fines, 
orenetes, aloses, faisans, 

verdums, caderneres, pinsans, 

gaigs, papagais e estornells. 

E no us pensets que sol d'ocells 

se tingués festa en aquell dia, 

ans: null animal no hi fallia, 

que caminés o portés ales: 

vespes, abelles e cigales, 

verms, moscards, mosques e formigues, 
nadelles, xinxes, puces vives, 

llimacs, aranyes, escarbats, 

llémenes, polls. Tots ajustats 

en un aplec gint raonaven, 

menys los peixons, qui en mar nedaven. 


On es declara la causa de la reunió de 
tants d'animals. La causa i ocasió de la 
reunió de tants d'animals era perquè llur rei 
era mort no feia gaire, el qual havia estat 
un noble lleó, molt savi, de gran justícia i 
estrenu i ardit de sa persona. Í per les sus- 
dites bondats i virtuts qui ell posseia, els 
dits animals, tots en general, i cadascun 
d'ells en especial, havien estat tan contents 
de son regnat i li volien tant de bé, i, ensems, 
li portaven tal amor, que cadascun d'ells 
hauria volgut que un de sos infants fos mort 
en son lloc. I encara tenien més gran dis- 
gust i melancolia per tal com aquell rei era 

mort sense hereus de son cos i no havia dei- 
Xat fill ni filla. I per la gran i estreta amis- 
tat que ells solien portar al dit rei, s'havien 
tots aplegat per elegir rei algun de sos pa- 
rents, i això per consentiment de tots els dits 
animals. 


Ací comença a parlar un dels consellers 
del dit rei, el qual era un bell i gran cavall. 
Llavors es llevà un gentil cavall, el qual te- 
nia per nom "El Cavall Baiard", que era un 
dels consellers, el qual era molt savi, expe- 
rimentat i ben emparaulat. I parlant altament 
amb bella eloquència, digué les segúents pa- 
raules, complanyent-se de son senyor: 

—Oh, cruel mortl Oh, fortuna amargosa ll 
Nostre goig és perdut, puix que ens ha arre- 
bassat aquell qui era guia de nosaltres, po- 
bres desolats, i qui ens era com a pare. 
Jamai mort de germà o de germana no ens 
serà tan greu, com la d'aquest nostre bon rei 
que tan bé ens governava. j Plagués a Déu 
que jo morís avui per mon senyor, i ell fos 
viu encaral Mon cor, per sa amor, de son 
cos es desempara. Crec que moriré per gran 
melancolia. Des d'ara em seria la mort plaer 
i fi de tots els mals. Això és cosa clara. Pre- 
go a Déu (qui tots els béns prepara) que 

el vulgui reduir en l'alta jerarquia, perdo- 
nant-li si ha comès follia. Qui bé li vulgui, 
que canti "Aménl" amb veu clara. — 

Després d'aquestes paraules, els dits ani- 
mals, cridant tots a una veu, digueren: 
— Aménl Déu li perdó per sa gràcia, mise- 
ricòrdia i pietatl — 

Llavors el dit cavall, anomenat "El Ca- 
vall Baiard de les Curtes Orelles", parlant 
digué les segients paraules: — Molt excel- 
lents i nobles senyors. Així com sabeu millor 
que no pas jo, Déu tot poderós ha ordenat 
que tot cos que té ànima, després del terme 
per Ell ordenat, hagi una volta de morir, i 
la mort no és altra cosa sinó la separació 
que fa l'ànima del cos, anant-se'n al lloc d'on 
ella és vinguda. I el cos, després de tal se- 
paració, es resol i retorna a les coses de les 
quals ha estat compost. En això, confirmant 
el dit del gran filòsof Aristòtil, qui diu que 
totes les coses retornen i es resolen en les 
coses de les quals han estat composades. 
Il aquesta divina ordonança ha estat acom- 
plida en nostre senyor el rei, al qual Déu 
perdó, i a nosaltres, per sa misericòrdia, 
doni tant de seny i discreció, que mitjançant 
sa gràcia puguen elegir un altre novell rei, el 
qual sia el nostre protector i el nostre de- 

fensor. I per tant, molt venerables senyors, 
que cadascun de vosaltres declari i digui ara 
la seva intenció, donant sa veu a un dels 
exceHents i poderosos senyors parents i aliats 
del dit rei nostre senyor, i a aquell qui millor . 
sembli merèixer-s'ho—. I això dit, tornà a 
seure's. Havent oit les paraules del dit conse- 
ller, després de diversos raonaments, tots els 
animals d'un acord, donaren llur veu, per fer 
la dita elecció, a un dels principals consellers 
del dit rei difunt, anomenat "El Cavall 
Bianc de la Sella Daurada, el qual era molt 
savi i discret, i molt ben estimat de tots els 
animals, volent tots d'un acord que aquell 
que el dit Cavall Blanc elegiria per rei i se- 
'nyor, aquest fos llur rei i natural senyor, i 
que a aquell qui a això contradigués, tot 
seguit i sense misericòrdia li fos llevada la 
testa. I després que d'un comú acord tots 
donaren llur consentiment, el dit Cavall 
Blanc de la Sella Daurada, llevant-se en 
peus digué les segúents paraules. 


Ací es tracta de l'elecció del rei dels ani- 
mals. — Molt honorables i discrets senyors, 
per bé que mon poc i feble enteniment no 
sigui suficient a posar en execució un tan 
alt i tan gran fet com d'elegir un rei per 

nostre protector i defensor, emperò, puix 
que plau a les vostres grans nobleses i sa- 
Vieses que un tal i tan gran fet sia per mi 
determinat i finalment acomplit, jo, doncs, 
de present, en nom de Déu tot poderós, ele- 
geixo, ordeno i confirmo per nostre rei i so- 
birà senyor " El Lleó Roig de la Llarga Cua", 
fill del cosi germà del dit difunt rei nostre 
senyor. Í aquell tinc per nostre ver senyor 1 
defensor durant la seva vida. — 

Dites aquestes paraules, vet els animals, 
els quals tots a una veu, cridant molt alta- 
ment, digueren i acordaren que aquesta elec- 
ció els plaia i que n'estaven molt contents, 
car dignament i amb raó s'ho mereixia. 


De la festa que feren els animals per llur 
novell rei. I això fet, vet els animals els 
quals amb gran plaer i solaç comencen, els 
uns a dansar i cantar, els altres a saltar, els 
altres a lluitar, els altres a llançar la pedra 
O la barra, cadascú segons llur manera i con- 
dició. l es feien, totes aquestes coses, davant 
el dit novell rei. 

Aleshores, pels alts cants, brogit, tumulte 
i brogit que ells feien, jo, qui dormia, em 
desvetlli, i, desvetllat, era tan meravellat 

com si hagués estat fora de mi mateix. T en- 
tengui les segients paraules. 


El conill parla. — Molt alt i poderós se- 
nyor, aquell fill d'Adam que està assegut 
sota aquest arbre, és de nació catalana i nat 
en la Ciutat de Mallorques, i té per nom 
frare Anselm Turmeda, el qual és home 
molt savi en tota ciència i assenyaladament 
en astrologia. I és oficial en la duana de 
Tunis, pel gran i noble Maulè Buíret, rei i 
senyor entre els fills d'Adam, i és gran es- 
cuder del dit rei. 

—Conill — digué el rei —, icom saps tu 
tan bé son nom i tot son estat: —. — Senyor 
— digué el conill —, per ço com jo i molts 
altres de mos parents havem estat llarg 
temps sos captius —. El rei digué: — Ens 
plau molt de saber com tu i tos parents fó- 
reu catius i com fóreu posats en son poder. 

—Senyor — digué el conill al rei —, jo 
vaig néixer en la illa de Sardenya, i estant a 
l'entorn del castell de Càller, dins una illa qui 
és al mig de l'estany del dit castell, anome- 
nada l'illa de Bocel, s'esdevingué, en aquest 
temps, que el governador del dit castell. 
nomenat N'Aicart de Mur, volent anar al 
coronament del rei d'Aragó, En Ferran, qui 

llavors havia tingut la senyoria del dit reial- 
me, recollint-se en una nau p2:r anar a Ca- 
talunya, per força i contrast de temps arribà 
al port de Tunis, i no volent eixir en terra, 
envià un seu servidor per a comprar refres- 
caments i vitualles. I tot seguit que el dit 
servidor fou arribat a la duana de Tunis, 
fou recontat al dit frare Anselm com el dit 
governador era allà arribat per fortuna i 
contrast del temps, i que mancant-li vitualla 
havia enviat per tal de comprar ço que era 
necessari a ses gents per refrescar-se. I així, 
després que frare Anselm hagué oit el re- 
conte del servidor del governador, ell, ha- 
vent pres moltes vitualles, digué al servidor: 
— Pren aquestes vitualles i porta-les a ton 
senyor, saludant-lo de ma part. I digues-li 
que jo el suplico que vulgui acceptar aquest 
petit servei de mi, son humil servidor frare 
Anselm, i lliura-li sos diners. Í si necessita 
altra cosa, que m'ho trameti a dir, i que de 
tot el que ell voldrà serà servit —. Llavors 
el dit servidor, recollint-se en la nau, recità 
a son senyor tot allò que frare Anselm li 
havia dit, i li Hiurà sos diners. De la qual 
cosa el governador tingué molt gran plaer i 
goig, 1 tot seguit li escrivi una lletra regra- 
ciant les gràcies i honestats del servei que 

li havia tramès. I ho envià sense que hi ha- 
gués, entre ells, cap coneixença. 

Després que el dit governador se'n fou 
retornat del coronament, envià a frare An- 
selm, en un vaixell que venia a Tunis, un 
present de moltes gentils coses, entre les 
quals jo fuí enviat amb vint i tres meus 
parents, dins una bella caixa de fusta. Í 
una volta rebut el present pel frare, ell ens 
féu posar en un seu jardi, dins del qual ro- 
manguérerMi presoners un cert temps, fins 
que jo amb mos dits parents cavàrem tant 
sota terra, que foradàrem el fonament del 
terrat i sortirem per l'altra banda, i d'aques- 
ta manera ens escapàrem. Vet aquí, molt alt 
i poderós senyor, com Jo sé qui és i com s'a- 
nomena, i son estat. — 

El rei, després d'haver oit el conill, digué: 
— Digues-me, conill, :és aquest aquell frare 
Anselm qui es fa tan savi i és tan presump- 
tuós que diu i predica i té per opinió que els 
Alls d'Adam són més nobles i exceHents, i 
de major dignitat, que nosaltres, animals, no 
som Il encara més, segons he sentit dir: 
ell diu i afirma que nosaltres no havem estat 
creats sinó per llurs serveis, i que ells són 
nostres senyors, i nosaltres llurs vassalls, i 
diu moltes altres fantasies i ximpleries, i 

predica contra nosaltres sense donar cap 
prova ni raó justa. Í els altres fills d'Adam 
li donen fe i creuen fermament tot allò que 
en contra nostre ell diu que és veritat. 

—Senyor, és aquell que diu tot això que 
hom us ha donat a entendre, i més de cent 
vegades li he oit dir de mes pròpies orelles, 
estant jo en son poder. — 


El rei parla a sos barons i servidors. Això 
dit pel conill, vet aquí el rei el qual es girà 
a sos grans barons i servidors qui li estaven 
entorn, i els digué: — j Què us sembla a vos- 
altres, d'aquesta bèstia de frare Anselm i de 
sa ximpleria i folliae —. Llavors tots els dits 
barons i servidors del dit rei, d'un acord li 
respongueren, dient: — Senyor, el que ell: 
diu i predica contra nosaltres, o és per gran 
follia i rudesa d'enteniment, o és per gran 
presumpció i lleugeresa que deu tenir. Em- 
però, senyor, així com millor sabeu, mol- 
tes vegades hom diu mal, i hom porta fals 
testimoniatge contra algú qui, no obstant, 
és innocent, i no culpable. Si vós, senyor, en 
sou content, que ara mateix sigui tramès da- 
vant vostra reial presència i alta senyoria, i 
li sigui preguntat dels dits articles, i si ell 
diu i atorga ésser veritat tot el que d'ell és 

dit, llavors lin sigui demanada la prova. 
Car, com diuen els lògics, quan hom vol 
provar alguna cosa, no basta de dir "és 
aixi", mes nosaltres creiem que ell deu do- 
nar alguna vegada la prova per tal de provar 
ésser veritat el que ell diu de nosaltres. Hi 
ha en vostre reial i noble cort diversos sub- 
tils i enginyosos animals, els quals disputa- 
ran tant contra ell que li faran veure els 
estels de dia, i li faran creure que veixigues 
sien llanternes. I això pel gran i subtil sa- 
ber que hi ha en ells. — 


El rei envia un seu porter a cercar frare 
Anselm. Després que el rei hagué oit llur 
resposta, romangué molt content, i tot seguit 
envià per cercar-me un dels principals por- 
ters de sa cort, conegut per son nom "El 
Fals Guillot de les Cames Tortes", el qual, 
havent arribat vers mi, després de les salu- 
tacions mutuals, em digué les segúents pa- 
raules: 


Frare Anselm, per la vostra eloquença 
avui rebrets plaer O vilania, 

parlar us vull amb tota cortesia 
perquè donets a mon parlar creença. 
Quan us veurets en la reial presença 

de mon senyor, qui a vós m'envia 
aparellats-vos d'anar tota via, 

e deits ver davant son assistença. 

Lo senyor rei vol ui, per audiença, 
saber de vós si aquesta gran follia 

és veritat O pura truferia 

que vós preicats en tan bella eloquença, 
dient que Déu per suprema potença 
als fills d'Adam ha donat senyoria 
damunt de nós en esta present via. 

Si enaixí és, vós ens fets gran oiensa. 
Aparellats-vos d'anar a l'exceHença 
del nostre rei e de sa senyoria, 

que si no ho fets jo he reial batllia 
per amenar-vos a sa cruel sentença. 


Desseguida, havent oit les paraules del 
guillot, i veient que si no em mostrava obe- 
dient al seu comanament el joc em podia 
anar malament, i, encara més, que era tot 
sol entre tant d'animals, els quals eren tots 
enfellonits contra mi. pensí en mi mateix 
que millor i més savi consell m'era d'anar 
que de contradir-los. Per la qual cosa, respo- 
nent-li, vaig dir les segitents paraules: 


Valent porter de la cort lleonina, 
molt volenters faré aquest viatge, 

car del tot cert serà a mon avantatge 
de publicar la mia vera doctrina. 

Ço és a dir: que la virtut divina 
dóna poder a tot l'humà llinatge 

als animals fer bé o fer ultratge, 

per ço com sots en sa potència insigne. 
Lo meu anar serà a tots ruina, 

e mon parlar trobaran fort salvatge: 
enans partir, per a mon avantatge, 

de vostre rei vull salconduit e guia. 


Sentida la meva resposta i veient que 
volia tenir salconduit i assegurança, sobto- 
sament se n'anà, i no passà pas mitja hora 
que no hagués tornat amb el salconduit, el 
qual fou molt ràpidament expedit, així com 
jo volia i demanava. 


Com frarc Anselm za davant el lleó. Ha- 
vent rebut el salconduit, me'n vaig anar amb 
el dit porter. Il havent arribat davant la reial 
potència del rei dels animals, li vaig fer tal 
reverència com a príncep i a senyor pertany. 
I desseguida que els animals em veieren, s'a- 
justaren tots entorn del rei, pensant que ell 
donés contra mi alguna cruel sentència. Mes 
el dit rei, com aquell qui era molt savi, dis- 
cret i de gran justícia, així que em veié, em 

féu passar endavant i em féu seure entre els 
principals barons de sa cort. 1 així com aquell 
que era molt entès i enginyós, pensant-s2 que 
per temor d'ell o per vergonya de tant d'ani- 
mals com eren allà presents, no pogués o 
sabés respondre als articles dels quals em 
seria demanat, em mostrà gran amor, i amb 
bona, joiosa i riallera cara em començà a 
preguntar de moltes coses no pertanyents al 
propòsit, així com és l'ús i costum de tot 
noble rei o senyor, per tal que m'avesés a 
parlar amb ell, i amb els altres grans barons 
fos més ardit a respondre a allò de què seria 
interrogat. De la qual cosa vaig tenir en mon 
cor molt gran plaer i goig, i vaig lloar Déu, 
qui m'havia guardat i deslliurat de tan gran 
brogit i tempesta com s'havia esdevingut a 
la m2va arribada, i vaig començar a cobrar 
coratge, car tota la primera por em fou pas- 
sada. Í després de molts raonament, així com 
us he dit, vet aqui el rei que amb baixes i 
corteses paraules em digué: 

— l'rare Anselm, ha pervingut a la nos- 
tra reial notícia una certa veu: que vós dieu 
públicament, i sosteniu, prediqueu i afirmeu 
que vosaltres, fills d'Adam, sou més nobles 
i de major dignitat que no som entre nosal- 
tres, animals. l encara, el que és pitjor, que 

dieu i creieu fermament, i en predicar co- 
maneu que sia cregut, que Déu tot poderós 
no ha creat a nosaltres sinó per al vostre 
servei. I que vosaltres sou, per raó, nostres 
senyors, i nosaltres vostres vassalls per dret. 
I això és cosa que nós no creuríiem gens, ni 
podem pensar que una tan gran follia ni una 
tan gran vilania procedeixi d'una tan alta 
ciència i prudència com és la vostra. I creiem 
que aital anomenada no sigui divulgada de 
vós sinó per algú qui us sigui enemic o mal- 
volent, el qual hagi -volgut enfosquir vos- 
tra bona i honorable anomenada. 1 per tant, 
us preguem ara que ens certifiqueu sobre 
aquest dubte. Í això és la principal raó per 
la qual nós us havem fet venir davant nos- 
tra reial presència. — 

Quan vaig haver oit les corteses paraules 
del rei, vaig respondre-li aixi: — Molt alt 1 
poderós princep i senyor. Sàpiga vostra reial 
altesa que tot el que us ha estat dit de mi 
és veritat, i confiant-me, de present, en la 
vostra gran justícia, i sabent que sou tal se- 
nyor i de tan gran fermesa que mai amor 
ni odi no us podran fer eixir de la dreta via, 
per això vull que sapigueu que jo crec 
fermament, i predico, que nosaltres, fills 
d'Adam, som més nobles i de major digni- 

tat que no sou vosaltres, animals. I no us 
sia greu, senyor, car jo faig compte de 
provar-ho per vives raons, si plau a vostra 
alta senyoria de donar-me'n audiència. Su- 
plicant-vos no voler fer contra mi cap cosa 
amb furor o enfelloniment , plàcia-us deixar- 
los enrera, i posar raó i justícia en avant. 
Car el gran savi Cató diu que la ira enter- 
boleix l'enteniment, de manera que no pot 
discernir la veritat. I si jo no provo que la 
meva opinió és vertadera, llavors féu fer de 
-mi tot el que a la vostra alta senyoria plau- 
rà. — 


Com l'ase fou delegat per disputar contra 
frare Anselm. A penes hagui acabat les me- 
ves paraules, que tots els animals, amb gran 
tumult i brogit, tots d'una veu cridant alta- 
ment, digueren: — Mori el traidor frare 
Anselm li —. I si no fos un lleopard, qui era 
gran senescal del dit rei, qui tenia per nom 
"Don Magot de la Pell Clapejada" (el qual, 
saltant es posà al davant dels animals, cri- 
dant: — i No sigueu traidors, car el rei nos- 
tre senyor l'ha asseguratl —), verament jo 
em penso que ma vida fos del tot finida. Així 
que els dits animals entengueren que jo era 
assegurat pel rei, callant romangueren en 

pau, emperò, remugaven continuament i 
rondinaven contra mi. I el rei, després d'ha- 
ver oit les meves paraules, s'apartà i enraonà 
amb els seus per l'espai de mitja hora, i 
després, girant-se vers mi, em digué: 

—Frare Anselm, nós i els nostres conse- 
llers i barons havem oit vostra imprudent i 
indiscreta resposta, per la qual, si no fos es- 
tat per l'assegurança que per nós us ha estat 
feta, rebríeu tal pena que tot altre home, o 
fill d'Adam, tenint-ne esment, no tindria ja- 
mai tant d'audàcia o presumpció que contra 
nosaltres gosés dir o divulgar tals ni tan 
horribles paraules com vós haveu dit en vos- 
tra malaurada i mala resposta. Mes, així 
com en nostra reial cort en contra dels mal- 
factors hom usa més de misericòrdia que de 
justícia, pel consentiment i voluntat de nos- 
tres consellers, barons i lleials servidors, nós 
us donem, per les presents, l'audiència per 
vós demanada. 

I per tal que sapigueu clarament que nos- 
altres, animals, som de major noblesa i dig- 
nitat que no sou vosaltres, i que amb raó i 
bon dret nosaltres devem ésser vostres se- 
nyors i vosaltres nostres súbdits i subjugats, 
deixant doncs molts nobles i enginyosos ani- 
mals, els quals en dos o tres mots us farien 

callar com un mut, volem, i des d'ara dele- 
guem, que l'" Ase Ronyós de la Cua Tallada" 
us respongui, per bé que ell sigui el més ma- 
lastruc i miserable animal que hi ha en la 
nostra cort. I per tant, adreceu-vos a ell, 
dient-li totes les vostres raons i provant que 
el que haveu dit contra nosaltres és veri- 
tat. — 

Per la qual cosa, girant-me, vegí a mon 
costat un dolent i malaurat ase, tot escorxat, 
mocós, ronyós i sense cua, el qual, segons 
que jo crec, no hauria valgut deu diners a 
la fira de Tarragona, i em vaig tenir per 
escarnit, coneixent clarament que ells es bur- 
laven de mi. Emperò, més per por que per 
vergonya, em calgué contentar-me i pacient- 
ment suportar. 


L'ase parla a frare Anselm, amb gran 
audàcia. I tot seguit, el dit ase ronyós em 
digué: — Frare Anselm, per bé que no si- 
gueu digne que jo us respongui, emperò, no 
podent contradir al molt estret comanament 
del molt alt i poderós princep, nostre senyor 
el rei, em cal, com a bon i lleal vassall, com- 
plir-ho i observar-ho. I per això, en nom de 
Déu jo vull oir de vós, de present, les raons 
i proves que vós teniu, una a una, i quan les 

haureu dites, jo us respondré segons que 
Déu em donarà entznent —. Les quals pa- 
raules em foren cops de llança, veient-me 
menysprzar per una tan dolenta bèstia com 
aquest arrocinat i malaurat ase. Mes, per ve- 
nir a ma intenció, sabent, segons l'Escriptu- 
ra, que qui sofreix no és pas vençut, deixant 
tot desplaer i melancolia amb mon caperó, 
adreci les segúents paraules contra l'ase: 


Ací comença la disputa de frare Anselm 
contra l'ase. — Senyor Ase, la primera 
prova i raó que nosaltres, fills d'Adam, som 
de major noblesa i dignitat que vosaltres, 
animals, té cauca de la nostra bella figura i 
semblança. Car nosaltres som ben fets i com- 
pasrats dels nostres membres, i ben orde- 
nats per belles proporcions corresponents les 
unes a les altres, car els homes grans tenen 
les cames llargues i els braços llargs, i així 
mateix tots els altres membres, segons la 
llargada del cos. I els homes petits tenen les 
cames curtes i els braços curts. Í així, són 
tots proporcionats segons l'estatura de llurs 
cossos. 'Í vosaltres, animals, sou fets al con- 
trari, car en vocaltres no hi ha cap proporció 
de membres. Í us ho vull explicar bé. 

L'elefant, així com podeu veure clara- 

ment, té el cos molt gran, les orelles grans i 
amples i els ulls petits. El camell, gran cos, 
llarg coll, llargues cames, petites orelles, i 
la cua curta. Els bous i braus, gran pèl, llar- 
gues cues, i no tenen dents a les barres, 
davant. Els moltons, gran pèl, llarga cua 1 
sense barba. Els conills, per bé que sien ani- 
mals petits, tenen les orelles més grans que 
el camell. I així trobareu molts i quasi in- 
finits animals, tots variables, segons la justa 
proporció, en llurs membres. I d'aquesta raó 
en ressurt clarament que nosaltres, fills d'A- 
dam, som de més gran noblesa que vosal- 
tres, animals. . 
— Frare Anselm, vós feu gran pecat, 
menyspreant els animals de què haveu par- 
lat, i no sou tan innocent que no sapigueu 
que qui menysprea alguna obra, o en diu 
mal, el menyspreu retorna sobre el mestre 1 
autor de l'obra. Vós dieu, doncs, mal del 
creador qui els ha creats. Il això prové del 
feble enteniment qui hi ha en vós, i no en- 
teneu pas la questió. Sapigueu que nostre 
senyor Déu ha creat tots els animals que 
haveu anomenat, molt bé i sàviament. I d'ai- 
xò testimonia Moisès en el Gènesi (cap. I). 
on diu que Déu veié tot el que havia fet, i 
estava molt bé. És a dir, que en allò no hi 

calia dir més. Jo vull, encara, que vós sa- 
pigueu que Déu ha fet a l'elefant grans i 
llargues orelles perquè amb elles espanti les 
mosques dels seus ulls i de la seva boca, la 
qual sempre té oberta a causa de les grans 
dents que li surten defora, les quals Déu li 
ha donat per a la defensa del seu cos. I al 
que vós dieu, que segons la proporció de 
son cos ell deuria tenir grans ulls, jo vull 
que sapigueu que si els seus ulls us semblen 
petits, la virtut visiva qui hi ha en ells és tan 
perfecta i subtil, que podria veure de cent 
llegues lluny, si estava en qualque alta mun- 
tanya. ç Us sembla, doncs, que una tan gran 
vista sigui proporcionada al seu gran cos2 
Certament que sí, i no hi cal parlar més. En- 
cara, vull que sapigueu que tots els animals 
del món que tenen grans ulls i grossos, ei- 
Xint fora de la testa, tenen feble i mala vista, - 
i aquells que els tenen petits tenen bona i 
subtil vista. 

Al camell, per ço com té llargues cames 
i cal que visqui de les herbes de la terra, Déu 
tot poderós li ha creat el coll llarg, per tal 
que ell el pugui abaixar fins a terra i que 
pugui gratar amb les dents les parts extre- 
mes de son cos. Així, i per semblant mane- 
ra, Déu tot poderós ha creat tots els mem- 

bres del animals dels quals vós haveu parlat, 
per a llurs necessitats en tots llurs afers. 
Mes, per tal de fer-ho curt, jo no vull 
allargar l'explicació, car vós tampoc no ho 
entendrieu. Per consegúent, la vostra falsa 
raó no és suficient per provar que la vostra 
errònia opinió sigui vera. Per això us dic 
que si teniu altra raó, que la pronuncieu, i 
us faré resposta suficient. 


Frare Anselm diu a l'ase: — Senyor 
Ace, hi ha una altra raó per la qual nos- 
alties, homes, som de major noblesa i dig- 
nitat que vosaltres. Car Déu tot poderós ens 
ha donat i lliurat els cinc senys corporals, 
els quals són: oir, veure, sentir, gustar i to- 
car. I per bé que els ha donat a vosaltres, 
emperò no tan acomplerts ni perfectes com 
a nosaltres. Car amb això Ell ens ha donat 
ensems bona memòria, per la qual ens re- 
corda de les coses a venir, absents i passa- 
des, i a vosaltres no us recorda de ninguna 
cosa, sinó del present. l d'aquesta raó en 
ressurt molt clarament que nosaltres som de 
major dignitat i noblesa que vosaltres. — 


L'ase respon, i diu: — Frare Ans2lm, oint 
l'anomenada de la vostra ciència i saviesa 

que vola per tota aquesta província, abans 
que jo us conegués ni us hagués oit parlar, 
sapigueu que us tenia en gran reputació i 
saviesa. Mes ara, trobant el contrari, us tinc 
per una ruda i llorda persona. Eh, hom de 
Déul Sou fora de seny i d'enteniment2 Un 
infant de cinc anys no deuria dir tals parau- 
les, ans tenir vergonya de pensar-les tan so- 
lament. Emperò, puix que haveu així per- 
dut la memòria, ara, responent-vos, us ex- 
plicaré, si em sabz:u entendre, com Déu tot 
poderós ha donat a nosaltres, animals, tots 
els cinc senys corporals més sencers i perfec- 
tes que a vosaltres, i millor memòria i re- 
tentiva. Obriu doncs, ara, les vostres orelles, 
i escolteu les meves paraules. 


Del primer seny corporal de l'animal. El 
primer seny corporal és l'oir. Repareu, si bo 
us sembla, frare Anselm, que moltes i so- 
vintejades vegades algun dels fills d'Adam, 
cavalcant sobre qualque animal, sia cavall o 
mul, està cansat de cavalcar, especialment a 
l'estiu, per la gran calor, i descavalcant per 
a refrescar-se i reposar, s'asseu sota l'ombra 
d'algun arbre tenint el dit cavall o mul per 
la brida. I acostant-se pel camí qualque home 
a peu, el dit cavall o mul el sent venir oint 

son caminar, i coneixent que el seu home no 
el sent, volent-li fer saber, tira el fre i dreça 
les orelles, esguardant del costat pel qual 
l'home ve, i el cavalcador, desvetllat per 
tals, es lleva en peus i esguarda vers l'in- 
dret on ha vist esguardar el cavall o mul, 
i veu l'home, qui és encara a més d'un tret 
de ballesta lluny del lloc on ell és. I algunes 
vegades el dit cavall o mul sent venir qual- 
que llop o cà, i fa els dits actes, tant i tan 
llargament fins que coneix que el cavaller el 
pot veure bé o oir. Vet, doncs, frare An- 
selm, qui té millor o més subtil oida : el cavall 
o mul, qui d'un gran tret de ballesta ou venir 
l'home a peu, o el cavalcador, que fins que 
l'home a peu li és davant i el saluda, no sent 
les seves passes, ni les del cà qui passarà 
davant ell. I cent mil altres proves us en do- 
naria. Mes per tal que no prolongui mon 
parlar, vull fer resposta a vostres proves i 
raons. l 


Del segon seny corporal de l'animal, que 
és la vista El segon seny corporal dels ani- 
mals és el veure. : Quin home és avui dia al 
món, frare Anselm, de tan perfecta i clara 
vista que pugui veure coses que són a una lle- 
gua lluny2 I l'àliga i el voltor veuen i es- 

guarden, de més de cinquanta llegies alt en 
l'aire, el conill o la perdiu, o qualsevol altre 
animal, viu o mort, en la terra. I quant a la 
perfecta vista dels animals, es mostra clara- 
ment, frare Anselm, a les grans tenebres. 
On fa fosc i on els fills d'Adam no poden res 
veure sense llum, els nobles lleons, i els al- 
tres animals en general, fins els gats, cans 
i rates, veuen i esguarden millor i més cla- 
rament que no fan els fills d'Adam en ple 
dia. 

Veuieu encara, frare Anselm, si llegiu el 
cap. XXII del llibre dels Nombres, tractant 
de la somera del profeta Balaam, com el rei 
Balac l'envià per maleir el poble d'Israel, : 
nostre senyor Déu envià el seu àngel, amb 
l'espasa en la ma, per tal que no el deixés 
passar endavant, per la qual cosa l'àngel es 
posà al mig del camí. Il veient la somera 
l'àngel en peus, amb l'espasa, tingué por i 
s'aturà. Í el profeta, no veient gens l'àngel, 
donava dels esperons a la dita somera per 
fer-la passar endavant. Í ella, no podent so- 
Írir la injúria que el dit profeta li feia fo- 
radant-li les costes amb els esperons, digué: 
"Monsenyor, per què m'estalones tu així 
i Has jamai vist que jo t'hagi fet cosa sem- 
blant2 Tu em bats perquè no passo endavant, 

i jo no puc passar per l'obstacle que hi ha al 
camí". Allà diu el text, frare Anselm, que 
nostre senyor Déu obrí els ulls al dit profeta, 
i esguardant veié l'àngel, i tot seguit li di- 
gué: "Perdona'm, car no sabia pas que 
fossis ací". Il l'àngel li digué: "Si no fos 
estat que la somera s'és aturada, jo t'hauria 
mort". I després li comanà de part de Déu 
que no maleis el poble d'Israel, i ho féu així. 
Digues-me, doncs, frare Anselm, qui té mi- 
llor vista: els animals, qui no tan solament 
veuen les coses corporals, mes encara veuen 
i esguarden clarament les espirituals, així 
com són els àngels, o vosaltres, fills d'Adam, 
que no veieu sinó les coses corporals. I cent 
mil altres proves us podria donar, mes en 
prescindeixo per fer curta la nostra disputa, 
i per por d2 donar enuig al molt alt i potent 
princep, nostre molt car senyor el rei. 


Del terç seny corporal de l'animal. El terç 
seny corporal de l'animal és el sentir. jç Quin 
home hi ha avui al món, frare Anselm, que 
pugui sentir i flairar alguna olor bona o 
mala, de la distància d'un tret de pedra: I 
els gats i les rates, senten i flairen el format- 
ge, o altra vianda, de la llargada d'un tret 
de ballesta. Il, encara, el Mestre de les Pro- 

pietats, qui és fill d'Adam com vós, en dóna 
més gran testimoniatge en dir que el voltor 
sent les coses mortes de cent llegues lluny. 

Els escarabats s'han donat a viure de la 
femta dels cavalls, muls i ases. I si vós vo- 
leu esguardar quan algun dels dits animals 
ha femtat pel camí, no hi haurà al món un 
sol escarabat, i prompte i sobtosament en 
veureu venir infinits, de totes parts. j Tan 
és subtil llur sentiment, que de deu o dotze 
llegúes senten i flairen llurs viandestl 

Vet -encara una cosa més meravellosa: 
que els cans, tots en general, i els llebrers, 
que són més dignes en especial, per manera 
de parlar, empaitaran, sentint les petges del 
conill, llebre o perdiu, seguint sempre la via 
on hauran passat els dits animals. En això, 
Írare Anselm, no és suficient cap fill d'A- 
dam. Ans al contrari, si els dits cans, qui 
són els nostres animals, no els mostren la 
caça, jamai per ells mateixos no la podrien 
trobar. I deixo totes les altres coses, per te- 
mor de prolongar la nostra disputa. 


Del quart seny corporal de l'animal. El 
quart seny corporal de l'animal és el gustar, 
del qual, si bé esguardeu, frare Anselm, vós 
veureu els cavalls, muls, bous, moltons i al- 

tres animals, quan pasturen, que seran entre 
moltes herbes de diversos gustos i Sapors. 
que ells prenen les herbes de bona i dolça 
sabor i les mengen, i les altres, les herbes de 
mala sabor i amargosa, les deixen. l d'a- 
quest quart seny i del cinquè, us donaria 
ara cent mil proves de com Déu tot poderós 
els ha donats a nosaltres, animals, més sen- 
cers i perfectes que no a vosaltres, sinó fos 
per por de cansar al molt alt princep nostre 
senyor el rei i a sos venerables barons, els 
quals no s'agraden sinó de breus raonaments, 
amb gran ciència de les dites coses. 

I quant a això que dieu, que Déu tot po- 
derós, amb els dits cinc senys corporals us 
ha donat bona memòria i millor retentiva 
que a nosaltres, per les quals coses us re- 
corda de les coses passades, ço que a nosal- 
tres no ha donat, i que no ens recorda sinó 
d'allò que veiem en presència, jo us responc 
que el vostre dir és fals. 


L'ase declara a frare Anselm la bona me- 
mòria dels animals. Car, així com vós ma- 
teix sabeu i per pura experiència veieu cada 
dia, els muls, ases i bous, després que una 
vegada o dues han estat de la vinya o de 
l'hort a la casa, després, desseguida ells sa- 

ben tornar tots sols, sense que ningú no els 
meni o guii. I vosaltres anireu una vegada 
o dues per un camí, i tornant-hi encara una 
altra vegada us perdreu i errareu el dit camí. 

Frare Anselm, vós veieu els petits de les 
orenetes volar. Així que són grans i que 
l'estiu passa i l'hivern s'acosta, per tal com 
són molt delicats i temen el fred, se'n van 
amb llurs pares i mares a hivernar als pai- 
sos de les Índies, en els quals llocs, quan 
l'hivern és ací, allà és l'estiu. I això ho fan per 
a ésser sempre caldament. I passada la pri- 
mavera, que és atemprat entre cald i fred, 
retornen ací a les nostres terres, i els veureu 
venir de dret, cantant amb gran goig i solaç, 
a les cases, als llocs on són llurs nius que ha- 
vien deixat l'any passat. Í reedifiquen altres 
nus una altra vegada, per a llur repòs i per 
tal de fer-hi llurs petits. I després, com us 
he dit, passat l'estiu, ells se'n tornen tots 
als paisos de les Índies, directament, sense 
perdre's ni errar jamai llur camí, ni anant 
d'ací allà, ni venint d'allà ací, ans sempre els 
recorda del lloc d2 llur habitació. 

Semblant cosa fan les tórtores i les ci- 
gonyes, i molts d'altres ocells, que si jo et 
volia dir com es governen en llur partida i 
en llur retorn, seria massa llarg. Semblant- 

4 


50 Anselm Turmeda 


ment, com amb gran diligència fan llurs 
guerres, bé i ordenadament, anant i posant 
ensems, que així sien les grues: quan ve el 
temps de llur departiment, fan fer la crida 
a dues o trés, que van quinze o vint dies 
cridant altes veus, per l'aire, que totes s'ajun- 
tin per anar a hivernar en llurs paisos càlids. 
Me'n callaré, doncs, per ara. 

No és pas així de vosaltres, frare Anselm. 
Si un de vosaltres, qui serà de Mallorca, 
se'n va a Barcelona i és convidat per algun 
seu amic a casa seva, tornant a Mallorca, si 
una altra vegada torna a Barcelona, ben so- 
vint oblidarà el carrer on és la casa de son 
amic que l'havia convidat l'altre any, i si 
no demanava als habitants de Barcelona on 
és la casa de Tal, mai no la trobaria. 

è Qui, doncs, us sembla, frare Anselm, 
que tingui millor memòria: o nosaltres, els 
animals, o vosaltres, els homes2 Per la qual 
cosa, si teniu altra raó, digueu-me-la, car 
aquesta no és pas suficient per provar que 
Déu us hagi donat millor memòria o recor- 
dança que a nosaltres, ans és tot al contrari, 
com us he dit i explicat. No us vanteu doncs 
de poder tapar el sol amb un cribell, car no 
sabríeu fer-ho. — 

Frare Anselm diu a monsenyor N'dse. 
— Senyor Ase, puix que les meves raons da- 
munt dites no us plauen, ara jo us prova- 
ré per vives raons que entre nosaltres, fills 
d'Adam, som de major dignitat que vosal- 
tres, animals, i que és cosa digna que nosal- 
tres siguem vostres senyors, i vosaltres nos- 
tres vassalls i súbdits. I això pel nostre bell 
saber i gran discreció, amb subtilitat d'ente- 
niment i moltes ciències, bon consell i pru- 
dència que nosaltres tenim, observem i guar- 
dem en nostres governaments, fets, merca- 
deries, i molts drets que nosaltres tenim, 
pels quals seguim les vies justes i bones 
i deixem i avorrim les falses i males vies. Í 
qui segueix la bona via i fa bones obres, és 
premiat i recompensat, i qui segueix la via 
contrària és castigat segons sa falta. I vos- 
altres no teniu res d'això, sinó com a bès- 
ties irraonables, que feu tots vostres fets 
i Obres bestialment, i sense que hi hagi cap 
raó en vostres actes. — 


Respon l'ase. — Eh, frarel Eh, frarel 
Pensar abans de parlar és saviesa, i vós feu 
el contrari: que parleu abans de pensar, i 
això és gran i alta follia, mesclada amb ma- 
jor bogeria. Mes, jo no us dic pas que en 

els nostres grans i notables animals, ans en- 
cara en els més petits, trobareu semblant i 
major saber, discreció i subtilitat d'esperit, 
i bon consell, amb prudència millor que no 
és la vostra. Nosaltres tenim, entre nosal- 
tres, molts drets i usatges, pels quals, qui fa 
el que no deu és castigat, i qui fa bé és recom- 
pensat, com jo us explicaré, si vostra ru- 
desa ho pot entendre, segons mon esperit 
i enteniment. Atengueu, doncs, al meu dir. 

El primer dels petits i subtils animals és 
l'abella, que si vós bé mireu, frare Anselm, 
veureu com elles es governen en llurs habi- 
tacions, sota la conducta i obediència de llur 
rei, el qual habita al mig de ses gents. J des- 
prés, a la primavera, i a l'istiu, de dia (i de 
nit, quan la lluna lluu), surten totes general- 
ment 1 van a aplegar la cera de les fulles i de 
les herbes molt subtilment, amb els peus i les 
mans, i, després, apleguen la mel dins les fu- 
lles i flors de les herbes i dels arbres i d'al- 
tres plantes. I de la cera fan llurs cases 1 
habitacions, en diverses maneres: les unes 
rodones, les altres quadrades, les :altres a 
triangle, altres fetes a cinc o sis caires, per 
a romandre-hi i habitar-hi: altres com a ce- 
llers i llocs per a posar-hi llurs viandes i 
provisions per a l'hivern, i altres com a 

cambres per a nodrir llurs petits i dormir 
en hivern. Í les faisonen com a cellers o 
magatzems, i després que les han omplertes 
de mel per la provisió de l'hivern, elles les 
tanquen d'una bona i gentil clausura de cera, 
per tal que cap d'elles no hi toqui fins a 
l'hivern. Í llavors, totes en general, sense 
cap mena de propietat, mengen en comú. I 
quan l'hivern és passat, a la primavera tor- 
nen a llur tasca, així com d'abans. T llurs 
ordinacions són així fetes: que aquelles que 
no vénen aviat, dormen defora, qui fa mal 
és castigat: li tallen, algunes vegades, un peu, 
o una mà, o la testa, segons que requereix 
i mereix el crim, i posen les peces en la via 
per on elles passen, per a donar a les altres 
exemple de fer el bé i de deixar el mal. 

Les vespes fan semblant, exceptat que no 
produeixen gens de mel, i llurs reis així ma- 
teix. De les quals, si jo us deia els enginyo- 
sos capteniments que hi ha en llurs estades 
per a nodrir llurs petits, i com elles mateixes 
es guarden de fred i de calor en els boscos 
i sota els ombratges, seria cosa molt llarga, 
per això me n'abstinc. ç Us és, doncs, ma- 
nifest, frare Anselm, que les dites abelles 
siguin sàvies i enginyoses P Certament que sí, 
i no podreu dir el contrari per cap raó. 

Un petit i subtil animal és la molt sàvia 
i discreta formiga, la sabiduria i experièn- 
cia de la qual veient Salomó, un dels fills 
d'Adam, que ha estat el més savi i discret 
que sia entre vosaltres, reptant-vos, diu en 
el llibre per ell fet, anomenat els Proverbis 
(al cap. VI): "Oh peresóst Ves-te'n a la 
formiga, i aprèn d'ella seny i discreció, i es- 
guarda la pena que ella pren, a l'estiu, per 
aplegar son aliment, per tal que, reposant-se 
a l'hivern, es doni plaer i goig". Ara es- 
guardeu, frare Anselm, i contempleu per vós 
mateix, com sàviament i discreta basteixen 
llurs cases i habitacions dessota terra, en 
diverses guises i maneres: les unes llargues, 
les altres amples, les unes per habitar-hi i 
romandre-hi, les altres com a cellers i ma- 
gatzems per a ficar-hi a l'hivern llurs vian- 
des i provisions, omplint-les de forment, 
ordi, llenties, faves, pèsols i altres vitualles. 
I si per ventura, a causa del lloc reumàtic o 
de la pluja, llurs queviures són mullats, quan 
veuen que fa bell dia i bell sol, elles els treuen 
defora, per eixugar-los i assecar-los, i quan 
són secs els tornen a portar dins llurs boti- 
gues i magatzems, on eren primerament. Í 
encara, per la temor que tenen que llurs 
queviures no grillin a causa de la calor i de 

la humitat, que són dues causes de generació, 
trenquen, a l'estiu, i parteixen, el gra de for- 
ment en dues parts. Í de l'ordi, faves, llen- 
ties, lleven l'escorça, i coneixen elles ma- 
teixes, per llur saviesa i discreció, que el 
gra del forment, separat en dues parts, i que 
l'ordi, faves i llenties l'escorça de les quals 
és llevada, jamai no poden grillar. Encara, 
a l'estiu, es lleven molt de mati i, eixint de 
llur habitació, van a cercar queviures, i allò 
que cadascuna troba per a menjar, per bé 
que ella tingui fam, per res del món no en 
voldria haver menjat, mes ho aportarà lleial- 
ment a casa, perquè sigui menjat en comú, 
sense cap mena de propietat. Encara, si al- 
guna de les dites formigues troba gran 
quantitat de queviures, se'n torna molt sà- 
viament a ses companyones portant un gra 
— de ço que ha trobat per tal de mostrar-los-ho, 
i aleshores totes ensems, o la major part, 
sen van amb l'altra fins a tant que ella els 
ha mostrat el lloc, i porten els queviures a 
llur casa i habitació. Ultra això, si alguna 
d'elles troba gran quantitat de queviures, 
com una bresca de mel o altra cosa semblant, 
veient que ella sola no pot bastar a portar 
tan gran feix, tot seguit se'n torna a la 
casa i ho denuncia a les altres. Í llavors totes 

juntes, o aquelles que es troben a la casa, 
van amb ella fins al lloc de la vitualla: 1 
si elles ho poden portar o arrossegar totes 
ensems, s'ho emporten tot sencer, si no, ho 
parteixen tot en moltes i diverses parts, i 
cadascuna du la seva a la casa. I quan són 
vingudes, les altres els demanen el lloc de 
la vianda o vitualla que la dita formiga ha 
trobat, i dient-los les senyes del camí, des- 
seguida se n'hi van una a una, i amb aque- 
lles que l'amenen, la primera cosa que elles 
fan, s'aturen i es besen així com fan les 
vostres dones catalanes quan encontren algú 
de llur coneixença pel camí, venint dels per- 
dons, i els demanen el camí segons les se- 
nyes, fins a tant que elles vénen al lloc de la 
vitualla. I porten llur part a la casa, com 
llurs altres companyones. Governant-se, em- 
però, sota l'obediència de llur rei, i aquella 
que fa mal és castigada, segons que el crin: 
és gran o petit, tallant-li la mà, peu, o testa. 
I els cossos d'aquelles les quals per justa 
sentència han estat condemnades a mort, són 
llençats al camí més proper de llurs habita- 
cions, per donar exemple als altres de no 
fer semblant cosa. I el cos d'aquelles qui 
moren per malaltia, és enterrat sota terra, en 
lloc de sepultura. Ultra això, si per cas d'a- 

ventura s'esdevé que alguna d'elles sigui fe- 
rida per algun fill d'Adam o altre animal, i 
que li sigui tallat algun membre, com peus, 
cuixes O mans, per la qual cosa no pugui 
tornar a la desseguida, sota el comanament 
de llur rei elles van totes al lloc i la porten 
a la casa, on és ben atesa fins a tant que sigui 
guarida o morta. Doncs, frare Anselm, 
ius sembla que en nosaltres hi hagi tant de 
saviesa i tant de seny com en vosaltres 2 Cer- 
tament que sí, i encara més. I això ningú 
qui vol usar de raó no ho pot contradir. 
Us vull parlar, frare Anselm, de la savie- 
sa de la llagosta, com, després que l'estiu és 
passat, elles trenquen la terra grassa i hi fan 
una fossa en la qual posen llurs ous, i ficant- 
los sota terra, se'n van i volen a una altra 
part, i són, la majoria, menjades dels ocells, 
i les altres a causa del gran fred i gelada mo- 
ren. I després, quan la primavera és vinguda 
i que el temps és cald i humid, que són dues : 
causes generatives, tot seguit els dits Ous 
surten, i neixen llagostes tan petites que sem- 
bla que sien formigues de color negra: i co- 
mencen a menjar i a raure les herbes, i els 
creixen les ales, i, en volant, se'n van per 
llurs afers. Després posen llurs ous sota ter- 
ra, així com us he dit: i fan això com han 

fet llurs predecessors, sabent que si deixaven 
llurs dits ous sobre la terra, serien romputs 
i en temps de gelada, pel fred que els gela- 
ria, tots s'afollarien, i per això no eixirien: 
la qual cosa seria causa que llur nació fóra 
en breu finida i exterminada del món. Í, des- 
prés, elles es governen i condueixen totes 
sota un rei, i ningú de llur companyia no 
gosa volar fins a tant que el dit rei vola. 
També tenen entre elles moltes ordinacions 1 
costums, i qui les infringeix és greument 
castigat, les quals serien molt llargues de 
recontar. Per la qual cosa, cerqueu altres 
raons O proves per mantenir la vostra falsa 
Opinió, i tindreu sobtosa resposta. Mes no 
parleu fins a tant que hàgiu pensat què ha- 
veu de dir, i així no podreu errar. 


Frare Anselm diu a l'Ase. — Senyor Ase, 
no cal ja pensar per això. Vós prou sa- 
beu, i això a tothom és cosa clara, que les 
gents constituides en dignitat i noblesa men- 
gen les delicades i delicioses viandes, i aquells 
de menor dignitat o noblesa mengen les 
viandes grosseres i de menor sabor. Doncs, 
nosaltres, fills d'Adam, mengem moltes pre- 
cioses i delicades viandes, com pa de bona i 
'blanca flor o farina, grues, colomins, fai- 

sans, perdius, becades, ocells de ribera, 
agrons, cigonyes, ànecs, aloses, capons, po- 
lles d'India i comunes, tudons, colomes, tór- 
tores, i tota altra aviram. l, encara, cèrvols, 
cérvoles, cabirols, daines, porcs senglars, lle- 
bres, conills i tota altra salvatgina, cabrits, 
anyells, vedells, moltons, bous, i moltes al- 
tres viandes, tant rostides com bullides o en 
pasta, amb moltes i diverses espècies i salses, 

com salsa blanca, salsa negra, salsa grisa, 
— camelina, pebrada, vinagre, verdjus, salsa 
verda, mostalla, naps, alls, cebes, cols, por- 
ros, espinacs, lletugues, taronges i moltes al- 
tres guises de salses, segons que a cada mena 
de carn es pertany. Així mateix dels peixos: 
esturions, salmons, truites, llampreses, pe- 
laies, rogers, raps, barbs, escorpes, turbots, 
congres, mabres, lluços, carpes, perques, 
tenques, savoges, crancs, anguiles, i moltes 
altres i quasi infinides viandes i maneres de 
peixos, grossos i menuts. Quant al nostre 
deliciós i saborós abeuratge, jo us vull dir 
que nosaltres tenim molts delicats i saborosos 
vins, com Malvasia, Romania, bastard, mos- 
cat, vins grecs i de Còrsega, vernaixa, ro- 
set, hipocràs, i altres innumerables vins blancs 
i vermells, molt subtils, poderosos, aspres, 
plens de licor, dolços i bruscs, dels quals be- 

vem a nostre plaer en tot temps de l'any, 
segons que la disposició i qualitat del temps 
ho vol i requereix. I vosaltres, animals, no 
teniu semblants viandes ni abeuratges. jç No 
és suficientment provat que nosaltres, els 
fills d'Adam, som de major dignitat i no- 
blesa que vosaltres, animals2 I en tot això, 
ningú qui té ús de raó no pot ni deu dir 
en contrari. 


L'ase respon a frare Anselm. — Frare 
Anselm, em feu quasi riure, per bé que no 
en tingui ganes. Bon home de Déul :On és 
el vostre seny, i la subtilitat que solíeu tenir 2 
Sembla ja que sigueu més llord i més gros- 
ser que un pagès. Vós penseu lloar els fills 
d'Adam, i els vitupereu, com així sigui que 
no podeu tenir les viandes que haveu dites i 
nomenades sinó comprant-les amb diners. 
I no podeu tenir diners sinó amb molt de 
treball, dolor, tribolació i temor mesclada 
amb pena: mercadejant, batallant, navegant, 
cavalcant. Moltes i diverses vegades, volent 
aplegar diners, us moriu i sou negats, pen- 
jats, escorxats, escapçats, cremats, foragitats 
i empresonats, perdent membres, orelles, 
mans i peus. I després que haureu guanyat 
qualques diners, sou en més gran temor que 

no éreu abans, pensant com els guardareu, 
com els multiplicareu, tenint sempre por i 
temença que no us sien llevats per la senyo- 
ria. Vosaltres deixeu de prendre molts plaers 
i delits per la temor qui és en vosaltres, 
dient: "Si jo faig tal cosa, la justícia es 
podrà adreçar a mi i fer-me perdre mon 
bé". També haveu a sofrir moltes hontes, 
injúries i despits, dels quals no us goseu ven- 
jar per temor de la justícia i por de perdre 
els diners. I després, en l'altre món, teniu 
que donar compte de com us els haveu gua- 
nyats i en què els haveu usats i despesos. 1 
si n'haveu mal usat, anireu al foc infernal, 
del qual jamai no podreu eixir. I després que 
haveu aplegat diners, no podeu menjar pa 
de blanca flor o farina sinó amb gran mal, 
gran treball i suor de la vostra cara, car 
heu de llaurar, sembrar, collir, segar, i 
separar la palla del gra, agarbellar, moldre, 
fènyer, i coure al forn. I tot això amb gran 
angoixa i treball. I així mateix, també, heu 
de coure les altres viandes, asclant fusta, en- 
cenent foc, plorant a causa del fum que entra 
pels ulls, apilant, deixatant, passant, colant, 
premsant i escalfant les salses i espècies per 
vós nomenades. 

Frare Anselm, nosaltres mengem delica- 

dament les viandes, aixi com bon forment, 
ordi, avena, sègol, mill, faves, pèsols, llen- 
ties, arròs, i semblants semences. Í quant 
als fruits, nosaltres mengem raims, figues. 
préssecs, albercocs, prunes, pomes, peres, ci- 
reres, magranes, llimones, melons, i molts 
altres bons fruits de diverses guises, i no 
mengem mai sinó dels més madurs i dels 
millors. I s'esdevé que, quan vosaltres voleu 
collir d'aquells íruits per vostre menjar, no- 
més trobeu els més dolents i vells. Il mengem 
tot això joiosament, a despit de vosaltres, 
sense que en paguem malla ni diner. Vosal- 
tres pagueu, i nosaltres mengem. Vosaltres 
planteu els horts, i nosaltres mengem la frui- 
ta. Vosaltres obriu els pous, i nosaltres be- 
vem l'aigua. 

Encara, nosaltres mengem moltes bones 
hortalisses, com cols, naps, lletugues, espi- 
nacs i de moltes altres menes, de les quals 
em callo, per por d'ésser massa llarg. I tot 
sense enuig ni treball de llaurar, sembrar, co- 
llir, moldre, fènyer, cuinar ni encendre foc. 
I mengem cada dia tant com ens és precís, 
i la resta deixem a vosaltres, que ens ho 
guardeu fins a l'endemà. I cal que de la guar- 
da vosaltres pagueu els vinyaters, jardiners, 
i altres guardians. I quant a les altres vian- 

des de carn, i de peix, i de les salses de què 
vós haveu parlat, a despit de vosaltres, nos- 
altres, animals, en mengem moltes i diverses 
vegades davant vosaltres, així com cans, 
gats, rates, mosques, formigues, i això per 
llur glotonia, car cap altre animal no en vol- 
dria haver menjat. 

Us dic, encara, que per les diverses classes 
de viandes de les quals després de grans pe- 
nes, mengeu, us sobrevenen moltes menes de 
malalties, així com febres quotidianes, ter- 
cianes i quartanes, mal d'estòmac i de costat, 
mal de ronyons, ronyes, poagres, hidropesia, 
gotes, còlic, i sofriu tantes classes de malal- 
ties com en teniu de viandes. Í encara, vo- 
lent tenir guariment de les dites malalties, us 
cal sofrir moltes penes i turments, de fer 
incisió en vostra carn, cauteritzar amb el 
ferro calent el lloc del mal, beure aixarops, 
prendre purgues de ruda i mala sabor (les 
quals us fan devenir secs), sagnies, dietes, i 
us cal estar-vos dels desigs de la carn, i 
molts d'altres treballs, els quals serien llargs 
de recontar, dels quals nosaltres sóm exemp- 
tes i segurs. 

Doncs, frare Anselm squina és la vida dels 
senyors2 4 La nostra que és sense treball i 
perill i reposada2 Cert, és la nostra, i la 

vostra és al contrari. Per tant, si teniu altra 
raó que la damunt dita, bé us servirà. — 


Frare Anselm diu a l'ase. — Reverend 
Ase, l'altra raó per la qual apareix clarament 
i manifesta que nosaltres som de més gran 
dignitat que vosaltres, és pels grans plaers 
i copioses voluptats que tenim en els nos- 
tres alts, grans i amples palaus i cases: be- 
lles danses de diverses guises de dames, per 
a riure, cantar, sonar dels orgues, llaúts, 
arpes, guitarres, violes, violins, saltiris, ra- 
beus, cornamuses, trompes, cornetes, trom- 
petes, clarons, tamborins, flautes, flaviols, 
gralles, i moltes altres formes i maneres 
d'instruments, a les noces, festins, àpats i 
aplecs, vestint belles vestidures, ornant-nos 
de moltes belles cadenes, imatges, divises d'or 
i d'argent, amb molts bells joiells, és a dir, 
pedres precioses de moltes i diverses colors, 
que semblen ésser coses dignes de senyors i 
no de vassalls. Jo us he provat, doncs, cla- 
rament que la meva opinió és vertadera, i que 
és raonable que nosaltres devem ésser els 
vostres senyors, i vosaltres ésser els nostres 
vassalls i subjectes. 


Com l'ase prova a frare Anselm el con- 

selm, que vós sóu un poc dolç de sal, i tirat 
a voluntat desordenada. Í tot procedeix de 
poc i feble enteniment. I no ho tingueu a 
mal, car vós sou, d'ara endavant, vell i fora 
de memòria. Bon home de Déul 4: No sabeu 
que els plaers dels quals se'n segueixen plors 
i dolors no deurien ésser anomenats plaers P 
i: Com us podeu, doncs, lloar de ço que no és 
altre que fum qui aviat passa2 Car vos- 
altres teniu, en lloc i en canvi del festí, 
l'acompanyament qui es fa, quan sou morts, 
per a enterrar-vos, en lloc de riure, els plors: 
en lloc de goig, penes, en lloc de cançons, 
els grans crits, a la mort, en lloc de les grans 
cases i sumptuosos palaus, les estretes i pe- 
tites fosses, en lloc de les cambres, les pre- 
sons, en lloc de les divises, cadenes i collars 
al coll, en lloc de bé, us esdevé mal i per- 
judici. Per la qual cosa, cerqueu altra raó 
per provar vostra falsa opinió, car jo crec 
que poques en trobareu d'aquí endavant. — 


Frare Anselm diu a l'ase. — Nostre mes- 
tre l'Ase, l'altra raó per la qual nosaltres de- 
vem ésser els vostres senyors, i vosaltres els 
nostres vassalls, és que Déu ens ha donat 
lléi, i no pas a vosaltres, la qual llei ens 

mana que fem bé i que esquivem el mal. 
Després, nosaltres fem oracions i dejunis, 1 
donem delmes i primícies. Nosaltres fem al- 
moines, i ens han vingut profetes i missat- 
gers de Déu, i no han pas vingut a vosal- 
tres. Per això, aquestes coses són grans dig- 
nitats de senyors, tals com nosaltres som, 
çO que vós no teniu entre vosaltres, ani- 
mals. — 


La resposta de lVase. — Frare Anselm, 
qui molt parla sovint s'erra, i així us esdevé 
a vós. I sempre voleu que la vostra raó sigui 
rebuda, i allà on vós compteu fer honor 
als fills d'Adam, vós els feu vilania i des- 
honor, per tal com vós no enteneu com us 
parleu, ni el que us dieu. I quan vós us lloeu 
que Déu us ha donat llei i no l'ha gens donat 
a nosaltres, en això vós us feu gran des- 
honor i vituperi, i a nós gran honor. Perquè 
si l'home hagués romàs en l'estat en què 
Déu el creà, no hauria estat necessari que 
Déu li hagués donat llei. Car Déu el creà 
just, pur, innocent i cens2 pecat, i ell, tras- 
passant els comanam:nts de Déu, pecà, per 
això tot seguit fou castigat i tret del para- 
dis terrenal, i els seus infants, per enveja 
es mataren l'un a l'altre. I després, feren ro- 


Disputa de l'Ase 67 


batoris, rapinyes, falsos testimonis, adul- 
teris, flastomies, falsos juraments, i molts 
d'altres mals, vicis, abominacions i abomi- 
nables pecats, així com sodomies i homici- 
dis, per les quals coses ha estat necessari 
que us hagi estat donada llei, veient-vos fer 
tals coses. Quant a nosaltres, no en tenim, 
certament, cap necessitat. Car així com Déu 
ens creà el primer dia, així hem restat fins a 
avui, lloant-lo i beneint-lo, sens2 fer cap mal 
pecat. Per la qual cosa, esguardeu si això és 
honor o vituperi, i si amb raó us deveu lloar 
del fet que vós dieu. 

Quant a les oracions per les quals vosal- 
tres pregueu a Déu que us perdoni els pecats, 
ofenses i mals que feu, nosaltres no en te- 
nim cap fretura, car no fem mal ni pecat. 

El dejuni que vosaltres dejuneu, Déu us 
l'ha ordenat pel pecat de glotonia, fent-ho 
justament i així com es pertany. Mes vol- 
altres no feu pas així com Déu us comana, 
ans el dia del dejuni cometeu molt més pecat 
de glotonia que a un altre dia, car us cal 
més de viandes i més exquisides que els al- 
tres dies, i per dejunar un dia vosaltres 
teniu tres dies bons de ben menjar, car el 
dia abans del dejuni, us dieu: " Mengem i 
bevem bé, car demà ens cal dejunar". El 

dia del dejuni, dieu: "Mengem i bevem bé, 
avui, car dejunem". L'endemà del dejuni, 
dieu: '"Mengem i bevem bé, avui, car ahir 
dejunàrem". I tal dejuni, frare Anselm, no 
és bo ni just, ni és fet com Déu l'ordena. 

I així deia aquell gran profeta Isaies en 
la persona de Déu, dient: "4 És això el de- 
juni (com diu Déu) que jo he escollit2". I 
vet que ell vol dir: "Cert, nol Mes, vols 
tu saber el dejuni que jo he escollit 2 Parteix 
ton pa a aquells que tenen fam i fes entrar 
a casa teva aquells que tenen necessitat 1 
són malalts, donant-los de ço que Déu t'hau- 
rà donat. ç Veuràs ton proisme tot nuu, i tu 
seràs pertot cobert2 Car és ta carnl Per 
tant, tu no menysprearàs ton proisme. Ha- 
vent fet així, invocaràs Déu 1 Ell t'oirà, el 
cridaràs, i ell et dirà: Ú Vet-me acil". 

Mes vosaltres, frare Anselm, no feu res 
de tot això al vostre ptoisme, ans més aviat 
en dieu mal i en parleu maliciosament, per 
gran traició. Car davant sa cara li rieu, i tot 
seguit, darrera, dieu mal d'ell i en detracta- 
reu. I nosaltres, frare Anselm, no fem res 
d'això, ni som llagoters, dient bé i lloant els 
nostres semblants en llur presència, ni som 
traidors, dient mal d'ells, darrera. 

Els delmes, primícies i almoines que vos- 

altres feu, són robatoris que feu els uns als 
altres, llevant-ho del bé del vostre semblant 
secretament, algunes vegades en públic i per 
força, i fent mal en fals pes, falses i des- 
lleials mesures, mal adquirint, ajustant tot 
el que podeu. il vosaltres, malaurats, que 
ajusteu i aplegueu per aquells que no us en 
sabran gratl Es a dir, pel marit de la vostra 
filla o la muller del vostre fill, els quals es 
donaran bon temps amb els béns que els 
deixareu, i vosaltres en .donareu compte a 
Déu. Mes nosaltres som nets d'aquests pe- 
cats i malvestats, que és un grau de senyoria. 

Els profetes que dieu que no són vinguts 
a nosaltres, ans solament a vosaltres, això és 
a vostra honta i vergonya. Car els profetes 
no són enviats sinó per fer el qui és bo i 
esquivar el qui és mal, així com diu tota 
l'Escriptura. I nosaltres no en tenim què fer, 
car, com us he dit, nosaltres no fem sinó 
tot bé, sense agreujar altri. — 


Frare Anselm diu a l'ase. — 4 Quin és el 
bé, senyor Ase que vosaltres feu sense 
malP És veritat que els llagosts fan gran mal 
i dany als blats i a la íruita. I així mateix 
molts altres ocells, així com gralles i corbs. 
Encara, les rates fan dany a totes les coses 

que hom menja, i a les robes i vestidures, i 
els milans als pollets. Els cans i els gats 
roben les viandes, i el llop i molts d'altres 
animals viuen de robatoris i rapinyes, així 
com les guineus, que roben les gallines. Per 
la qual cosa vostre dir és fals. — 


L'ase respon a frare Anselm. — Frare 
Anselm, em sembla que vós sou un poc dolç 
de sal i lleuger de pes, car els robatoris i 
mals que fan els fills d'Adam no els és pas 
llegut de fer-les, i els danys que vós dieu 
que fan els nostres animals damunt dits, no 
són pas pecat envers Déu, ans els és llegut 
de fer-ho. Car Déu els ha donat i ordenat 
vida en semblants coses, i encara diu Jesu- 
crist, en l'Evangeli, parlant als homes: " Es- 
guardeu els ocells del cel, els quals no sem- 
bren ni llauren, i el vostre pare celestial els 
peix 1 sadolla". Vós no heu pas d'enten- 
dre, írare Anselm, que Déu els dóna menjar 
amb sa mà, mes Ell vol dir que els ha orde- 
nat via i manera de viure, és a dir, de les 
coses damunt dites. I això és dignitat de 
senyors, menjar i beure i no treballar gens, 
com nosaltres. Per la qual cosa, bon home, 
deixeu anar aquesta fantasia i teniu-vos per 


- 


Daisputa de l'Ase 71 


vençut, puix que no sabeu donar cap raó qui 
sia justa ni vera. — 


Frare Anselm parla a l'ase de les vesti- 
dures dels fills d'Adam. — Senyor Ase, l'al- 
tra raó per la qual nosaltres devem ésser els 
vostres senyors, és per les belles vestidures 
de seda que portem, així com porpra, vellut, 
satí, domàs, cotó, llana, ben folrades d'her- 
minis, martres, llúdrigues, foines, cervers, i 
molts d'altres dels quals voler parlar de pre- 
sent seria cosa llarga. Doncs, posat que sem- 
blants vestidures no sien sinó per als se- 
nyors, i vosaltres sou privats de semblant 
cosa, raó i justícia volen que nosaltres si- 
guem senyors de vosaltres, i que vosaltres 
sigueu els nostres vassalls i súbdits. — 


Respon l'ase a frare Anselm. — Frare 
Anselm: qui no esguarda davant cau endar- 
rera. Així us esdevé, car quan parleu no 
penseu pas al que us dieu, vist que vostres 
paraules són totes contra vosaltres, creient- 
vos lloar, us vitupereu. Car dizu clarament 
que sou lladres, i us teniu per tals. Tant sou 
sobrat de vostra voluntatl Car, com vós sa- 
beu, les més nobles vestidures que porteu o 
vestiu, són de seda i de llana. I vós sabeu 

prou que els verms i animals de la seda, per 
llur gran indústria i saviesa, fan llurs cases 
de seda per romandre-hi, dormir i reposar, 
per ésser-hi calents en hivern, per guardar- 
se del vent i de la pluja i per fer-hi llurs 
ous dins. I vosaltres els ho lleveu per força. 
robant-los per a fer-ne les vostres vesti- 
dures. Puix, doncs, que la seda ix de llurs 
cossos, ells deurien, més aviat, ésser anome- 
nats senyors, i se'n deurien glorificar millor 
i més justament que vosaltres, qui els ho 
lleveu i robeu. 

Així és de la llana, Déu l'ha donada als 
animals per guardar-los del fred, del vent i 
de la pluja. I vosaltres els ho lleveu per for- 
ça, i en feu les vostres vestidures. Doncs. 
falsament us en lloeu. La qual cosa més 
aviat deuriem fer entre nosaltres, tirant-vos 
en cara, a vosaltres, fills d'Adam, que us do- 
nem per vestir-vos, per mitjà de les quals 
vestidures vosaltres sou guardats del vent, 
del fred i de la pluja. 

Així és de les folradures que vós dieu 
tenir, car són pells dels nostres animals, les 
quals vosaltres els preneu i robeu. 

Mes Déu tot poderós, el qual no deixa 
cap mal impunit, us castiga de la vostra ma- 
lifeta i robatori en aquest món, abans que en 

l'altre, donant-vos molts treballs i turments 
a causa de la dita seda i llana, que us cal 
rentar, netejar, blanquejar, cardar, filar, de- 
banar, tondre, ordir, teixir, tenyir i tallar, i 
mil d'altres treballs, els quals serien llargs 
de contar i dels quals tindreu vergonya i 
honta, en contant-los. ç No teniu, doncs, gens 
de vergonya de contar-los 2 ç No teniu, doncs, 
gens d'honta de parlar-ne tan solament, 
lloant-vos d'allò de què nosaltres, segons raó, 
deuríem tenir la lloança2 Per tant penseu 
altra raó i tindreu tal resposta que us faré 
callar. —— 


Frare Anselm diu a l'ase. — Senyor Ase, 
també devem nosaltres ésser els vostres se- 
nyors, per tal com tenim reis, prínceps, ducs. 
marquesos, comtes, barons, senyors, prelats, 
doctors, filòsofs, presidents, consellers, ad- 
vocats, procuradors, secretaris, notaris, ri- 
madors, xantres i llauradors. I totes aquestes 
coses pertanyen a senyors, i no a vassalls, 
tal com vosaltres, animals, sou. — 


L'ase respon a frare Anselm. — Frare 
Anselm, un benifet no costa res: vós desco- 
briu sempre tots els vostres mals, volent- 
vos falsament lloar. Car nosaltres, animals. 

així mateix tenim reis, senyors, oficials, 
Xantres i bons garladors, com teniu vosal- 
tres. Que així sigui, esguardeu les abelles 
com elles són totes sota l'obediència de llur 
rei, així com abans us he dit, i trobareu que 
Déu les ha totes creades amb un agulló per a 
la defensa de llurs cossos, i ha creat llur rei 
sense agulló per donar a entendre que els reis 
i senyors deuen ésser misericordiosos i be- 
nignes, sense agulló de crueltat i malvestat. 
El rei nostre senyor, que primer el devem 
nomenar, és rei de tots els nostres animals 
per son gran poder, noblesa i magnanimitat 
de coratge. Es generós i liberal, sense avari- 
cia. l això és clar i notori a tot el món. I 
quan ell pren alguna vianda, en menja ben 
poc, i la resta la mengen sos servidors i 
cortesans, els quals segueixen la seva noble 
cort. Quant a la seva valentia no en cal par- 
lar: car ell tot sol donarà assalt a mil de vos- 
altres, fills d'Adam, i vostre rei i tot, que 
ni tan sols girarà la cara. I quan vosal- 
tres mateixos voleu lloar qualque fill d'A- 
dam, dieu comunament: "És valent com un 
lleó l'. l 
Els ocells tenen, també, per llur rei l'à- 
liga, les formigues i les llagostes tenen llur 
rei, com us he dit més amunt. D'escrivans 

i notaris no ens en cal pas, altrament nos- 
altres en tindríem tan bé com vosaltres. Car 
tals gents no serveixen sinó per escriure els 
processos, plets i questions que diàriament 
són entre vosaltres pels robatoris i rapi- 
nyes que us feu els uns als altres, negant la 
veritat i sostenint la mentida: i nosaltres no 
fem res de tot això. Nosaltres també tenim 
molt bons arquitectes, així com les orenetes, 
vespes i molts d'altres, per edificar llurs 
nitis, cases i habitacions. De doctors, filò- 
sofs, rimadors i bons garladors, en tenim 
forces, mes per tal com vosaltres no entzneu 
llurs llenguatges, us en burleu així com fa 
el cristià del moro, i el moro del cristià, i de 
son parlar, i això ve per tal com l'un no 
entén l'altre. De semblant manera sou vos- 
altres. Car, per tal com vosaltres no enteneu 
el parlar o llenguatge dels animals, us pen- 
seu que no hi ha cap ciència en ells. Í us vull 
donar entenert que totes les cançons que 
canten els ocells, així com papagais, rossi- 
nyols, passarells, caderneres, aloses i vet- 
dums, són totes fetes en rima i ben retòri- 
cament dictades. Talment, que si vosaltres 
les entenieu, elles us semblarien molt més 
subtils i més ben ordenades que no són les 
vostres. Nosaltres tenim també bons xan- 

tres i músics, com els ocells damunt dits, 
dels quals vosaltres mateixos dieu, quan vo- 
leu lloar algun xantre dels fills d'Adam: 
Canta tan dolçament, que sembla un rossi- 
nyol l) — 

Jo us vull bé dir i declarar, frare Anselm, 
que els nostres reis són millors per a gover- 
nar llurs súbdits que els vostres, i són més 
misericordiosos a aquells qui els són sotme- 
sos que els vostres. Car els vostres reis no 
amen llurs súbdits sinó pel profit que en 
treuen, així com delmes, tributs, talles, im- 
posicions, gabeles i vitualles, i molts d'altres 
profits i utilitats que ells en reben, i per tal 
que per ells es defensin de llurs enemics. I 
això és un signe de cobejança i misèria, car 
la raó vol que el rei o senyor sigui clement, 
piadós i misericordiós, just, fent justícia 
sempre, en un mot: retre a cadascú ço que 
és seu, no deguisant la justícia per avarícia. 
ni per favor, ni per temor, guardant i com- 
plint sempre ço que Déu vol i comana, qui 
és el ver Rei de reis i Senyor de senyors, 
així com fan els reis dels animals, segons 
que suara us explicaré. 

El molt alt princep i rei dels animals és el 
lleó. J sapigueu que als aplecs, bregues, guer- 
res i batalles ell és sempre el primer i es posa 

sovint en perill de mort per ses gents, i això 
per la pietat que en té, i allò que és d'ells, 
els ho dóna sense que en vulgui haver pres 
res, ni per llur propi grat ni per força. Tam- 
bé us vull dir dels reis de les formigues i 
de les llagostes, com són piadosos i miseri- 
cordiosos en llurs fets i governaments, sen- 
se que mai no prenguin cap dret sobre llurs 
gents. 1, també, com els reis de les grues, 
per la gran pietat i compassió que tenen de 
llurs súbdits, fan ells mateixos la guaita de 
nit, mentre que llurs gents dormen. Per sem- 
blant manera fan tots els altres reis dels 
animals, per ço com tenen pietat de llurs 
vassalls, i no usurpen jamai cap dret ni tri- 
but i no demanen jamai res a ningú. Quant 
als servidors i oficials dels vostres reis tras- 
passats, llavors que els vostres novells reis 
entren en novella senyoria, ells fan mal ser- 
vei a aquells que servien llurs pares, i els 
recompensen malament de llurs bons ser- 
veis fent altres novells servidors, i ben so- 
vint, per tal que la senyoria sia tota d'ells, 
maten els llurs germans, oncles i parents, o 
els empresonen, o foragiten perpetualment. Í 
tement perdre la senyoria temporal, deixen 
anar i perdre l'espiritual Mes, entre nosal- 
tres, animals, no fem res de tot això quan 

s'esdevé que un altre entra en novella se- 
nyoria. Per tant, cerqueu altra raó, per a 
provar que la vostra falsa opinió és verita- 
ble, i tindreu resposta. — 


Frare Anselm diu a l'ase. — Senyor 
Ase, l'altra raó que nosaltres som de ma- 
jor noblesa i dignitat que vosaltres i, per raó, 
devem ésser els vostres senyors i vosaltres 
els nostres vassalls, és per tal com nosaltres 
som fets tots a una semblança, que és sem- 
blant a la Unitat de Déu, el qual és u tan 
solament, i vosaltres sóu fets a infinides 
semblances i figures. Així, Déu ha composat 
en nosaltres tres coses dignes de gran admi- 
ració. La primera és que, de cent mil homes 
o dones no en trobareu cinc o sis que s'as- 
semblin de cara, per bé que tot el que és a la 
cara de l'un sia a la cara de l'altre: car tots 
tenzn íÍront, celles, parpelles, ulls, nas, lla- 
vis, barbes, i amb tot això mo s'assemblen 
els uns als altres. Quant és de la segona, tots 
ells tenen llengua, amb la qual parlen i can- 
ten, 1 no veureu mai que el parlar i el cant 
de l'un s'assembli al parlar i al cant de l'al- 
tre. Mes, si algun d'ells té un amic, cone- 
gut, privat o familiar, el qual sigui en lloc 
que no el pugui veure i el sent parlar o can- 

tar, coneixerà qui serà i l'anomenarà per son 
nom sense que mai no hi falli. La terça és, 
que les lletres amb les quals ells escriuen són 
vint i tres en nombre, i cada lletra té la seva 
figura o semblança. 1 si hi ha cent mil escri- 
vents i que tots escriguin una mateixa can- 
ÇÓ, per bé que emprin tots una tinta i una 
mateixa ploma, encara, amb tot això, jamai 
l'eccriptura no s'assembla, ans cada escrip- 
tura serà coneguda com de la mà d'aquell 
que l'haurà escrita. 

I això és una gran gràcia que Déu ens ha 
fet. Car si tots els homes o les don:zs s'as- 
semblessin, molts mals i inconvenients se'n 
seguirien. Car el pare podria tenir afer amb 
sa filla pensant que fos sa muller, o tenir 
afer amb la muller de son fill pensant que 
fos una altra dona. l així mateix farien mal 
les dones, rebent en la casa altres que llurs 
marits, i això per tal com la semblança seria 
tot una, l'un entraria en caca de l'altre i li 
robaria tot ço que trobaria en la casa. I per 
aquesta manera tot el món seria destruit i 
desfet. Així mateix, hom no sabria qui és 
el papa ni qui és el rei, puix cadascú, vestint 
vestidures reials o papals podria dir-se un rei 
O un papa, que el poble no hi podria contra- 
dir o contrastar, i això per la semblança, que 

seria tot una. Encara, el jueu no seria co- 
negut del cristià, ni el moro del jueu, i po- 
drien tenir afer amb les cristianes. I infinits 
altres mals se'n seguirien, si tots els homes 
s'assemblessin. Talment, que no hi ha mal 
que no se'n seguís, i tot cf món seria perdut. 

Semblants mals i inconvenients se'n se- 
guirien si tots els homes s'assemblessin en 
el parlar, car, de nit, hom podria trucar a la 
porta d'algú qui seria absent, dient: "Obriu, 
madona l". I llavors la dona, per la semblan- 
ça de la veu de son marit, li obriria. Í infi- 
nits altres mals i errors se'n seguirien, que 
si els volia exposar tots seria cosa massa 
llarga. Així mateix, de l'escriptura. Si totes 
les lletres s'assemblessin, un simple home po- 
dria escriure en la persona d'un rei una 
lletra adreçada a un governador o castlà, el 
qual tindria algun castell per aquell rei, ma- 
nant-li: "Sota pena d'incórrer en nostra ira 
i indignació", que "immediatament, la nos- 
tra lletra reial vista, donis i assignis el cas- 
tell que tens per nós en guarda al portador 
de la dita lletra", i venir "desseguida da- 
vant la nostra reial presència". Encara, es- 
crivint en la persona del papa: "que, la pre- 
sent vista, Tal sia posat en possessió de tal 
bisbat o dignitat". Ultra això, hom podria es- 

criure en la persona d'un mercader a algun 
agent seu que es trobés a Alexandria o 
en altre lloc qualsevol: "que, la present vis- 
ta, i sense cap dilació, donis i paguis tants 
de ducats a Tal, els quals són per la valor 
que tinc ací rebuda d'ell". De les quals coses 
s'esdevindria un gran mal, i per a destruir 
el món en un any. 

Mes vosaltres, animals, no teniu res de 
tot això ni d'aquestes meravelles, ans us as- 
sembleu tots. És a dir, tots els lleons s'assem- 
blen, tots els bous s'assemblen, tots els mol- 
tons s'assemblen. I per això, entre vosal- 
tres, el fill té afer amb sa mare, el germà 
amb sa germana, pensant que sia sa femella, ' 
per tal com tots s'assemblen en la faç i en 
tots els altres membres. Í per tal com us as- 
sembleu en la veu o crit, quan el fill de la 
vaca crida, tot seguit la mare se li acosta 
pensant que sia son mascle, i el fill té afer 
amb ella pensant que sia sa femella. I tot 
això s'esdevé per tal com s'assemblen pel 
crit i per la veu. Tal és la faisó dels cavalls 
i eugues, lleons i lleones. I d'aquesta guisa 
es comporten els animals petits, així com 
gossos, gats, rates. Apareix, doncs, prou 
clarament que nosaltres som de major no- 
blesa i dignitat que vosaltres. 

6 

L'ase respon a frare Anselm. — Frare 
Anselm, em sembla clarament que vós sou 
fora de memòria, car, per la vostra presump- 
ció, les vostres paraules són follies i fanta- 
sies, i no enteneu la questió. Car si vosaltres 
no sou tots d'una mateixa semblança, així 
sou tots de diverses i quasi infinites volun- 
tats i llenguatges, i sou dividits en una cosa 
en la qual, si fóssiu savis o hi hagués en vos- 
altres alguna discreció, deuríeu ésser tots 
d'un acord, és a dir, en la llei de Déu i en la 
fe de Jesucrist, son Fill, en la qual deveu 
ésser salvats. Car hi ha entre vosaltres mal- 
vats jueus, cristians, turcs, sarrains, tàrtars 
salvatges, i altres infinits els quals no tenen 
ni entenen cap llei, emp2:rÒò cadascun d'ells 
diu i creu que té i segueix la veritat, i tots 
els altres tenen i segueixen la mentida i la 
falsedat, i d'això jura i fa jurament, i creu 
fermament que és així. Altres d'entre vos- 
altres deixen Déu tot poderós i adoren el 
sol, els altres la lluna, els altres les imatges 
i els idols d'or, d'argent i de pedres, les quals 
ni valen ni poden valer res, ni per a ells ma- 
teixos ni per als altres. 

Nosaltres, amb les nostres diverses sem- 
blances, tots d'un acord i d'una pensa creiem 


Disputa de l'Ase 83 


i adorem un sol Déu, el qual ens ha fets. 
I Ell, veient la nostra bona i pura intenció. 
ens dóna de beure i de menjar sense pena, 
sense treball de llaurar, de sembrar, d'obrir 
pous. l a vosaltres, amb tal i tan bella sem- 
blança com vós dieu tenir, per tal com no feu 
ço que Ell vol i comana, no us dóna de men- 
jar ni de beure sinó amb gran treball i suor 
de la vostra cara. Doncs, frare Anselm, què 
us sembla major noblesa i dignitat: menjar 
i beure amb alegria i repòs, o menjar i beure 
amb treball i tristesa2 I quant al que dieu de 
les nostres semblances i de les nostres veus, 
per raó de les quals dieu que tenim afer amb 
les nostres mares i amb les nostres germa- 
nes, vós no sabeu què us dieu, car nosaltres 
no fem pas semblants coses per manca de 
coneixença, ans les fem perquè ens és lícit 
i Déu no ens ho ha pas vedat. I us ho vull 
explicar, si ho podeu entendre. 

Frare Anselm, així com vós podeu veu- 
re per clara i manifesta experiència, cada 
dia s'esdevé que naixeran en una nit cent 
o dos cents animals, vedells o cabrits, i l'en- 
demà llurs mares van a la pastura i llurs 
infants romanen a casa: i a hora de ves- 
pres, a la tornada de la pastura, per bé que 
totes s'assemblin en llurs cares i en llurs 

veus, emperò cadascun dels infants va tot 
dret a sa mare, sense que li sigui precís que 
ningú l'hi mostri, i no s'erraran pas, de ma- 
nera que cap, d'entre ells, no s'adreçarà a 
altra sinó a sa mare pròpia. Podeu, doncs, 
prou clarament veure, que tenir afer amb 
les nostres mares i germanes no és pas man- 
ca de coneixença que nosaltres tinguem, mes 
Déu ens l'ha donada millor i més perfecta 
que a vosaltres. Car vosaltres, per bé que no 
us assembleu en res, ans cadascú té la seva 
semblança i veu en tot diferent de l'altre 
(que és cosa més fàcil de conèixer), em- 
però quan neixeu, jo no dic pas l'endemà, 
sinó que esteu encara Cinc O sis mesos que 
diàriament veieu els vostres pares i mares, 
i amb tot això no els coneixeu i no sabrieu 
fer distinció o diferència d'ells amb altres 
persones estranyes. l anomeneu tots els ho- 
mes que veieu, "papa", i totes les dones, 
"mama", pensant que tots els homes són els 
vostres pares i totes les dones les vostres 
mares. Doncs, bon home de Déu, quan vol- 
dreu parlar, penseu-hi bé primerament, i no 
us errareu. J si teniu altres raons per a pro- 
var vostra falsa opinió, manifesteu-les, i tin- 
dreu resposta. 

Frare Anselm diu a l'ase. — Reverendis- 
sim ase, la raó per a provar que nosaltres 
som de més gran noblesa i dignitat que vos- 
altres, animals, i que per justa raó nosaltres 
devem ésser els vostres senyors, és que us 
venem i comprem, us donem de menjar i de 
beure, i us guardem de calor i de fred, dels 
lleons i dels llops, i us fem medicines quan 
esteu malalts. Tot això ho fem per la pietat 
i misericòrdia que tenim de vosaltres. Í nin- 
gú comunament exerceix tals obres de pietat, 
sinó els senyors a llurs súbdits i esclaus. — 


L'ase respon a frare Anselm. — Frare 
Anselm, vostra raó és de poca vàlua, car si 
per comprar-nos i vendre'ns devem ésser els 
vostres súbdits i esclaus, i vosaltres els nos- 
tres senyors, doncs, per semblant raó ho 
deurien ésser els cristians i els moros: mes 
això no és sinó força i usurpació, i on la 
força regna no hi ha dret ni raó. I quant a. 
que dieu, que vosaltres ens doneu de menjar 
i de beure i ens guardeu de fred, de calor i 
de tot mal, no ho feu sinó per al bé de vos- 
altres mateixos: car el nostre bé és el vos- 
tre profit, i el nostre mal és el vostre dany. 
Í no ho feu pas per pietat ni compassió que 
tingueu de nosaltres, sinó per temor que te- 

niu que no morim, car per la nostra mort 
vosaltres perdeu els diners amb què ens ha- 
veu comprat. Í sense nosaltres no beuríeu gens 
de llet, ni menjarieu gens de formatge, man- 
tega ni mató, ni tindrieu gens de llanes per 
a fer draps, ni pells d'anyells per a fer fol- 
radures, ans moririeu de íred. Í aniríieu a 
peu, i portaríeu les càrregues al vostre coll, 
com a bastaixos, sense la nostra ajuda. Í de 
ço que dieu que teniu pietat de nosaltres, 
vosaltres preneu els anyells, vedells i cabrits 
i els tanqueu, separant-los de llurs mares, 
i els deixeu morir de set, per tal de beure 
llur llet, la qual Déu ha ordenat: per a llur 
aliment, i en feu formatge, per bé que tin- 
gueu prou bona aigua i moltes i diverses me- 
nes de vins que podeu beure. ç Haveu vist 
mai, frare Anselm, que alguns d'entre nos- 
altres, animals, beguin llet després que són 
deslletats, i que mamin més2 En canvi la 
vostra glotonia i golafreria és tan gran que 
hom no la pot dir ni contar. Sou vells i 
mengeu llet. I encara, el que és pitjor, pre- 
neu els vedells, cabrits i anyells i els mateu, 
i després els escorxeu i els especegeu, fre- 
giu llurs freixures i feu bollir llur carn 
dins l'olla, i la rostiu en presència de llurs 
pares i mares, amb els quals feu el ma- 

teix rostint-los en presència de llurs fills. 
I ells callen, i amb gran paciència sofreixen 
totes aquestes penes i crueltats. /çOn és, 
doncs, la pietat i la misericòrdia que vós 
dieu tenir dels animals2 Com més parleu 
més erreu i feu gran deshonor a vós mateix, 
car les gents us tenen per home savi i entès, 
però oint les vostres paraules us tenen 
per foll i ignorant. Per tant, si teniu altra 
raó, digueu-la i tindreu resposta suficient, 
i pot ésser tal que us farà callar i us farà 
tornar mut. — 


Frare Anselm diu a l'ase. — Senyor Ase, 
l'altra raó i prova que nosaltres, fills d'Adam, 
som de major dignitat i noblesa que vosal- 
tres, animals, és que nocaltres som molt en- 
ginyosos per a bastir cases, torres i palaus 
per habitar, fent-les de moltes maneres i fai- 
sons, rodones, quadrades, i de moltes altres 
formes i talles, i això per la gran subtilitat 
i prudència del nostre enteniment. Í vosal- 
tres esteu privats de tot això. I qui fa fer 
tot això és digne d'ésser senyor, i al contra- 
fi, qui no fa tals i semblants coses, justícia 
i raó volen que sigui subjugat i vassall. — 


L'ase respon a frare Anselm. — Frare 

Anselm, com més parleu, més falliu, pel que 
em sembla, i pensant tenir prou de saber, en 
sou del tot allunyat. Car si hi havia en vós 
alguna raó o discreció, veurieu aparentment 
que tota la lloança que vós us doneu de la 
mestria, féu gran follia de dir-la. l em sem- 
bla, en veritat, que sou molt rude i feble 
d'enteniment, i això és clar a cadascú, per 
la nícia lloança que us doneu, d'edificar. Car 
fent comparança de totes les vostres obres 
a les nostres, bé sembla que això sia burla. 

Frare Anselm, ino veieu vós com les abe- 
lles en bona ordonança i sota un rei es go- 
vernen, així com evidentment us he dit i ex- 
plicat més amunt, i com elles fan i edifi- 
quen gentilment llurs cases, per compàs, les 
unes a Sis caires, i així, més o menys, se- 
gons que els és necessari, i les edifiquen 
d'una sola matèria, això és, de cera2 I els 
homes mai no fan ni poden fer llurs habita- 
cions d'una sola matèria, sinó que els cal 
sorra, calç, terra, aigua, pedra, fusta, ferro 
i ciment. Il encara, després de totes aquestes 
matèries, els calen martells, pics, regles, ser- 
res, cunyes, esquadres, llimes, cordills i al- 
tres mesures i enginys, sense els quals no les 
podrien bastir ni edificar. I les abelles no 
han de fer res de tot això: talment és gran 

llur enginy i subtilitatl I no hi ha home al 
món que tan gentilment i tan compassades i 
mesurades les pugui fer, com elles fan d'una 
sola matèria. Les aranyes fan també llurs 
habitacions i palaus tot d'una sola matèria, 
és a dir, de bell fil, i les teixeixen més deli- 
cades que seda, en diverses faisons i a clara- 
voia, llargues, quadrades, a triangles, rodo- 
nes, que sembla que siguin crespells, amb 
moltes cordes i fils, sense que els calgui fus ni 
filosa, ni devanadora, ni torteres, ni cardes, 
ni tallador, ni teixidor. I els fills d'Adam no 
poden ni saben fer una cana de drap o de tela 
sense els dits enginys. Doncs, frare Anselm, 
iquins són més subtils en llurs obres, els fills 
d'Adam, o els animals 2 Cert, si no sou fora 
de seny, vós coneixeu bé i clarament que els 
nostres animals són més subtils, de molt, 
que no són .els homes. Ara, doncs, me'n ca- 
llaré, per por de donar enuig al molt alt i 
poderós rei, nostre senyor. El mateix us po- 
dria dir de les orenetes, tocant l'edificació de 
llurs habitacions: i dels altres ocells, de com 
fan llurs nius sobre els llocs alts, tan neta- 
ment formats que semblen bé ésser fets amb 
bona geometria i mesura. Així, doncs, cer- 
queu altra raó, i mireu bé de provar vostra 
falsa opinió. — 

Frare Anselm respon a l'ase. — Monse- 
nyor ase, sense rumiar-hi gens us provaré 
que entre nosaltres, fills d'Adam, som de 
major dignitat i noblesa que vosaltres, ani- 
mals. Í això per tal com mengem els animals 
de la terra, de la mar i de l'aire, és a dir, els 
ocells, de moltes i diverses menes. Í és cosa 
clara i certa que el menjador és més noble 
que no és la cosa menjada. Per la qual cosa 
és manifest que nosaltres som més nobles 
que vosaltres. 


Respon l'ase. — A boca closa, frare An- 
selm, no hi entra mosca. Bon home de Déut 
Valdria més que tinguéssiu la boca closa que 
no que parléssiu follament. Doncs, per la vi- 
gor de la vostra raó, els verms serien els 
vostres senyors, car us mengen, també se- 
rien els lleons i els voltors els vostres se- 
nyors, i tots els altres animals i ocells i els 
peixos de la mar, car us mengen, i serien els 
vostres senyors els llops i els gossos i molts 
d'altres animals. Í, que encara és pitjor, els 
polls, puces, xinxes, llémenes, nadelles i al- 
tres, serien els vostres senyors, car tots 
aquests mengen la vostra carn. Digueu-me, 
doncs, per vostra fe, si la vostra disputa, 

que és sense raó que vós pugueu donar ni 
assignar, és suficient. — 


Com una mosca demanà llicència a l'ase 
ber parlar. — Això dit per l'ase, vet ací una 
mosca qui es llevà en peus, i digué a l'ase: 
— Molt reverent responent, per bé que no 
procedeixi de gran discreció, parlar sense que 
en sigui requesta, emperò la gran temeritat, 
audàcia i ambició que veig en aquest frare, 
no pot ésser sense que li digui algunes raons 
per les quals si ell té un poc o prou d'enteni- 
ment, coneixerà que els animals són de ma- 
jor noblesa que els fills d'Adam. Per la qual 
cosa us plaurà .permetre que jo li pugui 
parlar. 

— Madona mosca, sota el bon voler del 
rei nostre senyor, vós i tot altre animal qui 
sabrà donar o assignar alguna raó per la 
qual es pugui palesar que nosaltres som de 
major noblesa i dignitat que els fills d'Adam. 
que tot seguit la doni i profereixi. —— 


La mosca diu. — Frare Anselm, jo no dic 
pas els més honorables, nobles i grans ani- 
mals, sinó encara els més petits i malaurats, 
són de major dignitat i noblesa que vosal- 
tres. I primerament us diré de nosaltres, 

mosques, de les quals vós no feu cap cas 1 
no ens preeu en res. l aquesta és la prova. 

El principal i major senyor de vosaltres, 
fills d'Adam, és el papa, l'emperador i el rei. 
I quan les grans festes vénen, ells es ves- 
teixen i abillen de riques vestidures de seda, 
com porpra i vellut, i es perfumen de moltes 
bones olors, com ambre gris, civeta, almesc 
i altres. I llavors, quant d'orgulll Els sem- 
bla que al món no hi hagi honor ni noblesa 
major que la llur. Í quan ells tenen tanta de 
glòria, nosaltres, mosques, sortint de la im- 
mundícia, i amb les mans immundes i solla- 
des i els peus enfemtats, ens posem en la bar- 
ba del vostre papa, emperador o rei, i ens hi 
torquem i eixuguem els nostres peus i les 
nostres mans enfemtades. I després, si ens ve 
en voluntat de pixar o fer de cos, ho fem en 
llurs barbes i vestidures. I llavors, sentint el 
papa, emperador o rei, l'olor de la nostra 
femta que hem posat en llurs barbes, diuen 
a llurs servidors, qui són a l'entorn d'ells: 
"Sentiu aquesta pudor que jo sentè" I res- 
ponen que no. Í no sap, el pobre, que nos- 
altres li hem enfemtat la barba. Doncs, frare 
Anselm, iqui us sembla que sigui de major 
dignitat i noblesa: nosaltres, que enfemtem 
i pixem en les vostres barbes, i dels papes, 

i els peus enfemtats en llurs barbes i en les 
vostres, o els fills d'Adam 2 Cert, sabeu i co- 
neixeu bé que nosaltres, mosques, qui som. 
dels més malaurats animals qui hi ha al 
món, som de major noblesa i dignitat que 
vós no sou entre vosaltres. jCom, doncs, en- 
cara més, deuen ésser els més nobles i grans 
animals, de major noblesa i exceHència que 
vosaltresi Cert, qui dubta en això és poc 
savi. — 

Després que la mosca hagué parlat, es lle- 
và en peus un petit mosquit, el qual digué 
al frare: 


El mosquat diu al frare. — Frare Anselm : 
"la llengua no té os, i si parla ben gros". 
Així us esdevé. Car parlant i dient moltes fo- 
lles i temeràries paraules contra els nobles 
animals no us penseu que digueu res. Mes 
això els és un tan gran desplaer, que primer 
voldrien tenir tots els ossos i membres ta- 
llats, que oir les vostres paraules, les quals, 
cert, porten la bandera de poc saber. 

Bon home de Déut Si nosaltres, que som 
dels més petits animals que hi hagi al món, 
vencem i supeditem els vostres papes, reis, 
emperadors i altres grans senyors, jcom, en- 

cara més, ho farien els altres grans 1 nobles 
animalsi Car nosaltres entrem en llurs cam- 
bres a despit d'ells i contra llur voluntat, cri- 
dant quan ells volen reposar, no deixant-los 
dormir, mossegant-los i bevent llur sang 
fins que en siguem sadolls. I els fem tant 
de despit, picant-los i mossegant-los, que 
moltes vegades, pel gran desplaer que ells es 
donen de nosaltres, es donen ells mateixos 
bufets, creient-se que ens maten, i llavors, 
volant, ens escapem. I després hi tornem tan- 
tes vegades com ens plau i fins que siguem 
plens i sadolls de llur sang, que ni tan sols 
es poden defensar de nosaltres. Doncs, bon 
home de Déu, calleu i consentiu al vostre 
molt reverent responent. Car, segons la vos- 
tra raó damunt dita, que el menjador és de 
més noble i de més' excelent dignitat que la 
cosa menjada, apareix prou clarament que 
nosaltres som més nobles i més dignes que 
vosaltres, car nosaltres mengem i bevem la 
vostra sang. Per la qual cosa apareix clara- 
ment i manifesta que la vostra opinió i fan- 
tasia és falsa i no pas vera. — 


La xinxa diu a frare Anselm. — Frare 
Ancelm—digué la xinxa,—nosaltres també, 
a despit de vosaltres, estem i habitem en les 

vostres cases, palaus i cambres, dins els ja- 
ços, llits, bànoves, matalassos, cobertors, 
coixins i llançols, i mengem la vostra carn, 
i bevem la vostra sang, i posem en les vos- 
tres barbes i robes una femta més pudent 
que la vostra, que ni sisquera no us podeu 
defensar de nosaltres. Així podeu conèixer 
i veure clarament en quina estima us tenim, 
i com us preem, car si nosaltres us preà- 
vem ni poc ni prou, no ens embrutaríem 
gens sobre les barbes. :jOn és, doncs, aques- 
ta vostra noblesa, de la qual feu tan gran 
menció: Em sembla, i a vosaltres mateixos 
deu semblar, si voleu dir veritat, que nos- 
altres, animals, som de major noblesa que 
vosaltres, fills d'Adam. — 

Després que la xinxa, callant, s'hagué as- 
segut, un poll es llevà en peus, molt gros i 
gras, dient: 


El poll diu a frare Anselm. — Frare An- 
selm, nosaltres mengem la vostra carn i be- 
vem la vostra sang i de les vostres mullers 
i infants, i dormim en els vostres abillaments, 
llits, llençols, i enfemtem en vostres cabells 
i barbes, i les omplim de llémenes. I vosal- 
tres no feu res de totes aquestes coses a nos- 
altres, animals. Resulta, doncs, ben clar, que 

nosaltres som de major noblesa i dignitat 
que vosaltres. — 

Després que el poli hagué finit les seves 
paraules es llevà una puça davant frare An- 
selm, dient: 


La puça parla. — El mateix que el nostre 
cosí germà, el poll, us ha dit, també us dic jo: 
que nosaltres, a despit de vosaltres i contra 
vostra voluntat, dormim en els vostres llits 
i bevem la vostra sang. I per fer-vos més 
gran despit us entrem a les orelles, talment 
que no us deixem dormir ni reposar. Il us 
enfemtem els llençols, vosaltres feu les bu- 
gades i els renteu perquè siguin bells i nets. 
i Quina us sembla, doncs, major noblesa: la 
nostra, que no voldriem haver enfemtat sinó 
en llençols bells i nets o en vostres camises, o 
la vostra, que ho feu en les privades pudents 
que feu i per la gran pudor us estopeu el 
nas, per la gran abominació que en teniu 1 
després, cal que vosaltres mateixos tregueu 
la immundicia de les dites privades, i nos- 
altres no rentem pas la nostra immundicia, 
sinó que vosaltres, com a nostres servidors i 
esclaus renteu amb bell lleixiu i sabó els llen- 
çols i camises on llem enfemtat i hem d'en- 
femtar. És, doncs, prou clar i notori que nos- 

altres som de major dignitat i noblesa que 
vosaltres. — 


La nadella diu a frare Anselm. — Des- 
prés que la puça hagué parlat es llevà en peus 
una nadella i, parlant amb gran audàcia, di- 
gué: — Frare Anselm, el comú proverbi diu: 
"Si vols que digui bé de tu, no digues mal 
de ningú", i així pel contrari: "Si dius mal 
d'algú, encara serà dit pitjor de tu". Per la 
qual cosa vosaltres, fills d'Adam, dieu que jo 
sóc poca cosa i encara valc menys, emperò, 
nosaltres, que som els més petits animals del 
món som de més gran preu i valor que 
vosaltres. Que així sigui és cosa clara, que 
nosaltres ens cobrirem dins la vostra carn, 1 
per la gran men jança que us donem us gra- 
teu i tregueu, en guisa que moltes vegades 
us escorxeu i esgarrinxeu vostres carns, que 
no us podeu guardar ni defensar de nosal- 
tres. És, doncs, prou notori i evident que 
nosaltres, animals, som de major noblesa i 
dignitat que vosaltres. — 


El verm de les dents maixelleres diu. Des- 
prés que la nadella hagué parlat es llevà un 
verm de les dents maixelleres, dient-me així: 
— Frare Anselm, vós sabeu bé quants de 

treballs. i molèsties us hem donat l'any pas- 
sat, talment, que us hem deixat ben poques 
dents dins la boca. Per consegúent, tal com 
per experiència heu experimentat per vós 
mateix, sapigueu que en semblant cas fem 
encara pitjor, cada dia, a vostres reis, em- 
peradors i altres grans senyors, donant-los 
tants d'enuigs i de dolors que no els dei- 
xem dormir ni reposar. I per la gran i ex- 
trema dolor que els causem, moltes vegades 
desitgen la mort. Í per medicines que ells 
prenguin, mai no poden guarir fins que les 
facin arrencar. l d'aquesta manera els fem 
restar sense martells i sense dents en la boca: 
per la qual cosa perden la meitat del plaer, 
en menjar. Car masteguen les viandes amb 
gran pena i treball, i no poden menjar sinó 
viandes molles, que els és gran desplaer i 
melancolia. Per tant ells no poden defensar- 
se de nosaltres. Apareix, doncs, manifesta- 
ment que nosaltres tenim més de sobirania 
sobre vosaltres, que vosaltres sobre nosal- 
tres, i per consegúent, som de major noblesa 
i dignitat que vosaltres. Responeu ara, si el 
que jo i els meus companys us havem dit és 
ver o fals. Car, del cert, vós no sou tan gros- 
ser ni tan rude d'enteniment que no ho co- 
negueu. — l 

Frare Anselm pensa, i diu en si mateix 
Després que vaig haver oit les paraules dels 
dits set animals vaig estar molt torbat i mig 
fora d'enteniment, veient clarament que 
llurs proves eren veres. I no tenint què opo- 
sar en contra d'aquelles, digui en mi ma- 
teix: "Bé he estat poc perspicaç, i encara 
menys savi, en no haver-me dat per vençut a 
l'ase més aviat, que no ara que manifesta- 
ment em cal donar-me i tenir per vençut de 
tan malastrucs, malaurats i dolents animals 
com són els set damunt dits. Perquè encara 
el dit ase és de major honor entre nosaltres, 
fills d'Adam, que no són els damunt dits ani- 
mals. Car la veritat és que la major part dels 
profetes cavalcaren damunt d'ases, com el 
profeta Balaam, i damunt un ase era la be- 
naurada verge Maria, fugint amb Josep i Je- 
sucrist a Egipte per la temor d'Herodes. 
Encara, nostre senyor Jesucrist, fill de Déu 
eternal, entrà damunt d'un ase a Jerusalem. 
Doncs, per totes aquestes raons hauria estat 
millor i més honorable a mi que jo em fos 
donat per vençut a l'ase, que no ara que per 
forma i vigor de raó cal que em doni i tin- 
gui per vençut als set animals damunt dits. 
De la qual cosa vinc a suar d'angoixa, i de la 

gran misèria que sofreixo, no podent repli- 
car ni contradir —. Volent-me doncs donar 
i tenir per vençut als set petits animals 
damunt dits, i pensant en la resposta que 
devia fer, l'ase sorti amb tals paraules. 


L'ase diu a frare Anselm. — Frare An- 
selm, em sembla i crec, a la vostra continen- 
ça, que teniu sòn i que voleu dormir. Vós 
haveu oit les paraules dels nostres set petits 
animals, per bé que no hàgiu de respondre 
sinó a mi i a mes raons. I per tant, si us 
resta alguna altra raó per provar la vostra 
falsa opinió, digueu-la tot seguit i tindreu 
suficient i vera resposta. — 


Frare Anselm diu aquestes paraules: Aixi 
que vaig haver sentit les paraules de l'ase, 
vaig ésser com un home que torna de mort 
a vida, i de mortal malaltia a sanitat. I em 
semblava que fos un àngel que Déu m'ha- 
gués enviat. l vaig dir-li així: — Senyor 
Ase, la raó per la qual nosaltres som de ma- 
jor dignitat i noblesa és que, quan morim, 
l'ànima no mor pas, i tenim resurrecció, i 
entrem al cel, on fruim de glòria infinita. 
I vosaltres, animals, no teniu res d'això: car 
quan vostre cos mor, la vostra ànima també 

mor ensems, i no teniu resurrecció ni glòria. 
I això és un gran grau i dignitat de senyors. 
Resulta, doncs, clarament que la meva opi- 
nió és vera, i no falsa. — 


L'ase respon a frare Anselm. — Frare 
Anselm, un mal entenedor capgira les pa- 
raules al revés. Així feu vós. Car vós llegiu 
l'Escriptura i no l'enteneu, car, com diu el 
savi Cató, frare Anselm: "Llegir i no en- 
tendre no és llegir, ans és menysprear el bé". 
Vós sabeu bé que Salomó, qui ha estat el 
més savi que mai no hagi estat entre els 
fills d'Adam, diu en son Eclesiàstic (cap. III): 
fi Qui és aquell que sap si les ànimes dels 
fills d'Adam pugen amunt i les ànimes dels 
juments i altres animals baixen avall 2". Com 
si volgués dir que ningú no ho sap, sinó 
Aquell qui les ha creades. I us asseguro, fra- 
re Anselm, que el vostre parlar és poc savi 
en això. ç Voleu vós determinar ço que Sa- 
lomó posa en dubte, parlant sàviament 2 

I quant al que dieu, que entrareu al para- 
dis després de la resurrecció, també anirà la 
més gran part de vosaltres a l'infern, al foc 
eternal i perdurable, on verament mai el foc 
no cessarà ni els vius no moriran, així com 
diu l'Escriptura, i desitjareu que fóssiu morts 

al ventre de les vostres mares. Í pocs de 
vosaltres aniran al cel: car així ho diu l'E- 
vangeli (Sant Mateu, XX), dient que molts 
són cridats i pocs elegits. l David, el profeta, 
al salm XV, diu: "Senyor Déu, iqui serà 
aquell qui habitarà en ton tabernacle 2", és a 
dir, al cel. Respon Déu: " Aquell qui camina 
sense màcula", això és, sense pecat, així com 
som nosaltres. Si vós teniu, doncs, alguna 
raó per provar que la vostra falsa opinió és 
vertadera, digueu-me-la i tindreu tal respos- 
ta que us faré callar. — 


Frare Anselm diu a l'ase. — Senyor 
Ase, l'altra raó que nosaltres som de major 
noblesa i dignitat que vosaltres, és que nosal- 
tres sóm fets i creats a la imatge i semblança 
de Déu, i vosaltres no. I això és un gran i 
superlatiu grau. Per la qual cosa és sant i 
just que nosaltres siguem vostres senyors, 
i que vosaltres sigueu súbdits i vassalls. —— 


Respon l'ase al frare. — Frare Anselm, 
qui molt parla sovint s'erra. Així us esdevé. 
dl us peuseu haver vençut la questió per la 
susdita raó, és a dir que vós dieu que sou 
fets a la imatge i semblança de Déu i nos- 
altres no 4ç No sabeu que vostres pecats 

posen al descobert el que us dieu Bon 
hom:z de Déul 4 Creieu, vosaltres, fills d'A- 
dam, que Déu és fet a la vostra semblança P 
No, plagui a Déul Car Déu no té cap ni 
ulls, ni boca, ni mans, ni peus, i, encara, no 
és corporal. Mes vosaltres, frare, us fona- 
menteu sobre aquesta autoritat que és al Gè- 
nesi, que Déu diu: "Fem l'home a nostra 
imatge i semblança ". I sense cap dubte és ver, 
i no hi ha què dir, en això. Però vosaltres no 
ho enteneu ni sabeu com s'ha d'entendre. 
Emperò, per bé que jo no hagi estat als es- 
tudis a París ni a Bologna, com vós, us ho 
explicaré, ara mateix, molt evidentment, si 
vostre rude esperit ho sap o pot entendre. 
Obriu, doncs, al present, les orelles prenent 
esment a mes paraules, i veureu com s'ha 
d'entendre la dita autoritat. 

Sapigueu, frare Anselm, que els filòsofs 
diuen i afirmen que l'home deu ésser anome- 
nat un "petit món", i així l'anomenen en 
llurs llibres. Il això per tal que, com ells 
diuen, es troba en l'home tot allò qui és al 
gran món, és a dir, al cel i en la terra. Car, 
així com al cel hi ha dotze signes, així en 
l'home trobareu dotze conductes. Primera- 
ment dos a les orelles, dos als ulls, dos al 
nas, un de la boca, dos a les mamelles, un 

al melic, i dos a les parts inferiors. Així 
com al gran món hi ha quatre elements, això 
és, el foc, l'aire, l'aigua i la terra, així al pe- 
tit món de l'home hi ha quatre membres: 
el cervell, el cor, el fetge i el pulmó. I així 
com pels dits elements és regit i governat tot 
el gran món, així pels dits quatre membres 
és regit i governat tot el petit món, és a dir, 
el cos de l'home. I així com per les humors, 
vapors, fredors i humiditats que pugen 
amunt en l'aire, es congrien i engendren, 
apropant-se al moviment del cel i de les pla- 
netes, vents, trons, pluges, així pugen les 
vapors de les partides inferiors a les partides 
superiors, i fan vent, com el rotar, trons, 
com l'esternudar i el tussir, i pluges, així 
com són les llàgrimes i la saliva. I per parlar 
abreujadament, la carn del cos de l'home és 
semblant a la terra, car és creada de terra i 
en terra deu tornar. Els ossos són com les 
muntanyes, les orelles com les mines dels me- 
talls, qui són a les concavitats i parts inte- 
riors de les muntanyes, el ventre és com la 
mar, els budells són com els rius, les venes 
com els dolls i fonts, la carn com les herbes 
i plantes. I les parts on no creix gens de 
pèl són així com la terra salada i argilosa, 
on no creixen mai les herbes. 

Encara, la cara i la part del davant del 
cos de l'home és així com les partides pobla- 
des i habitades del gran món, car així com 
les dites parts són poblades de viles, pobles 1 
castells, així és poblada i habitada la part 
del davant del cos de l'home, això és, del 
nas, boca, mamelles, melic, ensems, les 
parts inferiors, i les mans i els peus. L'es- 
quena i la part del darrera del petit món, és 
a dir, del cos de l'home, és talment com les 
parts del gran món, que no són poblades ni 
habitades. Encara, la part del davant del cos 
de l'home és així com el llevant, i el darrera 
és així com el ponent. La mà dreta és com el 
migdia, i l'esquerra com el septentrió. L'es- 
ternudar, cridar, tussir, i el brogit i rumor 
que fan els budells, són com els trons, així 
com abans us he dit i explicat. I les llàgri- 
mes, la saliva i l'orina són així com la pluja. 
El riure és com la claror del dia, el plorar 
com l'obscuretat de la nit. El dormir, com la 
mort, el vetllar, com la vida. El temps de la 
puerilitat, com la primavera, l'adolescència, 
com l'istiu, la joventut, com la tardor, la 
vellesa, com l'hivern. Í així com el gran món 
és regit i governat per nostre senyor Déu, 
així el petit món, o sigui, el cos de l'home 
és regit i governat i senyorejat per l'ànima 

inteHectiva, que fa del dit cos el que li plau. 
Car al mateix punt i hora que l'ànima vol 
que el cos s'aturi, desseguida s'atura, i al 
punt que l'ànima vol que el cos es llevi, ell 
es lleva. I. així, generalment, al punt que vol 
fer algun moviment el cos, així com esten- 
dre els peus i les mans ensems, o cloure-les, 
O tancar O obrir els ulls, o saltar o córrer, O 
altre moviment major o menor, tot seguit 
és fet i acomplit, sense que calgui o sigui 
precís que l'ànima faci al cos algun parla- 
ment ni li doni signe o senyal, sinó que al 
mateix punt i instant que l'ànima vol que al- 
guns dels dits moviments seran fets, el voler 
i el fet són tot u. Per manera que no cal 
que l'ànima digui als ulls: " Tanqueu-vos P", 
O digui a les cames: " Correul", o als altres 
membres: " Feu així i aixil", sinó que, com 
ja us he dit, el voler i el fet són tot u. 

Déu tot poderós, al punt i instant que Ell 
vol i li plau que sigui feta qualque cosa al 
món més gran, és a dir, al cel o en la terra, 
immediatament, al mateix punt i al mateix 
moment, és fet i acomplit, sense que li sigui 
necessari de dir: "Tal cosa sigui feta", sinó 
que al mateix instant que Ell vol i li plau que 
alguna cosa sigui feta, al mateix punt i ins- 
tant és feta i acomplida. Talment, que el vo- 

ler i ésser fet són tot u. I així fa l'ànima in- 
teHectiva en aquest món més petit, a saber, al 
cos de l'home. Í en aquesta manera s'entén 
la dita autoritat, a saber: "Fem l'home a 
nostra imatge i semblançal" Car Ell parla 
de l'ànima, a saber, que així com Déu fa 
tot el que li plau al món més gran, és a dir, 
al cel i en la terra, així i per semblant ma- 
nera fa l'ànima al món més petit, és a dir, 
al cos de l'home. Talment, que la vostra àni- 
ma inteHectiva així és feta. 

Frare Anselm, perquè, pel que em sembla, 
no m'enteneu prou bé, tocant la dita autori- 
tat, jo us l'explicaré en altra manera. Per la 
qual cosa preneu esment a mes paraules. 

Segons que diuen els filòsofs i alguns doc- 
tors en medicina, l'ànima de l'home no és al- 
tra cosa sinó tres potències, a saber, memò- 
ria, seny i voluntat. Í aquestes tres potències 
fan una ànima: i així com de Déu el Pare 
neix el Fill, i del Pare i del Fill igualment 
procedeix el Sant Esperit, així, en semblant 
manera, de la memòria neix l'enteniment, i 
de la memòria i de l'enteniment igualment 
procedeix la voluntat. I així com la persona 
del Pare no és pas la del Fill, ni la del Fill 
la del Sant Esperit, ni la persona del Sant 
Esperit la del Pare ni la del Fill, així l'acte 

de la memòria no és pas en l'enteniment, ni 
l'acte de l'enteniment no és pas en la volun- 
tat: sinó que, així, aquestes tres potències 
són una ànima inteHectiva. Veieu, frare An- 
selm, com l'ànima inteHectiva és feta a la 
imatge i semblança de Déu. I en aquesta ma- 
nera s'entén la dita autoritat, a saber: "Fem 
l'home a nostre imatge i semblança l" 
Encara, frare Anselm, sinó que vós si- 
gueu tan presumptuós que no pugueu un poc 
pensar abans de parlar, per vostra raó ma- 
teixa, a saber, que vosaltres sou fets a la 
imatge i semblança de Déu, jo us vull provar 
que nosaltres, animals, som, per dret, de ma- 
jor dignitat i noblesa que vosaltres els fills 
d'Adam. Car vós dieu que sou fets a la 
imatge i semblança de Déu. Í nosaltres po- 
dem dir, i aquesta és la veritat, que, no tan 
solament Déu, mes encara els sants, són fets 
a nostra imatge i semblança, i això no ho po- 
deu impugnar ni contradir. Car entre vos- 
altres, fills d'Adam, pinteu Déu tot poderós 
a la semblança d'un anyell, i pinteu els evan- 
gelistes, qui són els sants principals que vos- 
altres teniu, a la semblança dels nostres ani- 
mals. Car vosaltres pinteu sant Lluc a la 
semblança d'un bou o brau, i sant Joan a la 
semblança d'una àliga, i sant Marc a la sem- 

blança de la sola victòria. Ll canteu a Pasqua 
una prosa que diu que Jesucrist s'és llevat 
amb gran potència, i d'anyell que era s'és 
fet lleó per victòria solemnial. Doncs, frare 
Anselm, iquina us sembla major noblesa i 
dignitat, la vostra, qui sou fets a la imatge 
i semblança de Déu, o la nostra, que tenim 
Déu i els sants semblants a nosaltres Aixi. 
doncs (com vosaltres mateixos canteu a Pas- 
qua i pinteu per totes les esglésies), cert, si 
vós no sou fora de seny, coneixeu clarament 
que nosaltres som de major dignitat i no- 
blesa que no sóu vosaltres. Per consegúent. 
cerqueu altra raó per a provar que la vostra 
falsa opinió és vertadera. — 


Frare Anselm respon. — Reverendissim 
Ase, l'altra raó per la qual nosaltres som de 
major dignitat i noblesa que vosaltres, és 
que nosaltres tenim ordres, religions i con- 
vents de cordellers, framenors, jacobites, 
frares predicadors, agustinians, carmelitans, 
i molts d'altres que serien llargs de recomp- 
tar, en els quals hi ha molts sants homes me- 
nant santa i honesta vida, i els quals, per 
servir a Déu, han deixat i abandonat tots 
els plaers mundanals, vivint castament , i mai 
no prenen mullers, i esquiven els pecats, 

principalment els set pecats mortals. l vos- 
altres no teniu res d'això, que és un grau de 
gran dignitat, noblesa i santedat. Per la qual 
cosa és provat clarament que nosaltres, fills 
d'Adam, som de major dignitat i noblesa 
— que vosaltres, animals. — 


L'ase respon a frare Anselm, 4 li parla 
dels convents, ordres, religions 1 monestirs. 
— Frare Anselm, vós voleu a cada moment. 
de més en més, que jo us canti la vostra 
lliçó. Bon home de Déul Em constrenyeu a 
dir el que no voldria. Mes teniu-ho secret, 
car és a vostra gran vergonya i vituperi, i 
per tant, no sapigueu grat a ma resposta, car 
jo us podria un poc carregar el bast, dient 
sempre la veritat. 

OO Frare Anselm, així com vós sabeu, que 
des de la mort de sant Francesc, de sant 
Lluis de Marsella i de sant Antoni de Pà- 
dua, que foren framenors, mai no s'és trobat 
en l'ordre un frare qui hagi estat sant, així 
mateix des de la mort de sant Domènec, de 
sant Tomàs d'Aquino i de sant Pere Màrtir, 
que foren frares predicadors, no s'és mai 
trobat en la dita ordre un frare qui hagi 
estat sant. I per no prolongar mon sermó i 
parlament, no cal parlar més de totes les 

altres ordres, ni de preveres i seculars. ni de 

llurs obres poc justes i encara menys bones. 

I no trobo al món cap diferència d'ells alà 

homes mundans, sinó que els homes mun- 

dans només prenen una dona per muller, es- 

crivint-li i prometent-li el contracte de mari- 
datge i donant-li l'anell, i els monjos en pre- 
nen tantes com en volen sense posar per es- 

crit cap contracte ni donar anells. I tals són 

els monjos especialment, i la major part de 

les monges i dones de religió. 1 d'altra part 

són dones maridades, vídues i donzelles, y 
sota l'hàbit de devoció sovint donen escac 

per roc a aquells qui tenen el bec groc. I en 

aquesta manera fan sovint bona bugada sen- 

se lleixiu, així com féu un frare predicador 

a una bona dona confessant-se amb ell. Mes 

per fer-ho curt em callaré de llur fet, com, 
fou ni com no. — l 


El vei dels animals parla. Llavors que 
l'ase volia prosseguir sa resposta, el rei dels 
animals li digué: — Bell responent, plaurà a 
la nostra senyoria saber el fet del frare pre- 
dicador, i com fou amb la bona dona. I no 
us hagueu cura si frare Anselm no us en sap 
grat, car el proverbi diu que "qui diu mal, 
el vol oir", i per tal com ell ha dit mal de 

nosaltres, la raó vol que semblant li sigui 
fet. — 


L'ase comença a descobrir les malvades 
obres 1 fets dels religiosos. Tot seguit que 
l'ase hagué oit parlar el rei, girant-se vers 
mi digué així: — Sapigueu, frare Anselm, 
que hi ha a Catalunya una ciutat, anomenada 
Tarragona, i antigament es deia Secondina, 
car en grandesa era considerada segona des- 
prés la ciutat de Roma. l això apareix en- 
cara avui dia ésser veritable, pels grans, an- 
tics i sumptuosos edificis que existeixen per 
tota la contrada de la dita ciutat. I trobareu, 
frare Anselm, que fora de la dita ciutat hi 
ha un convent de frares predicadors, en el 
qual convent hi havia un religiós anomenat 
frare Joan Juliot. Il aquest frare era un bell 
gallard de sa persona, molt ben fet i propor- 
cionat de tots els seus membres, i de gran 
eloquència, de la qual cosa tot el poble de 
Tarragona li volia gran bé i el tenien en gran 
estima i reputació. Talment, que els princi- 
pals de la dita ciutat es confessaven amb ell, 
ensems que llurs mullers i infants. En la dita 
ciutat hi havia un home de bé nomenat Joan 
Destellers, el qual tenia per muller una bona 
dona anomenada madona Tecla. I el dit Joan 

era molt espiritual i devot, i la muller així 
mateix. 1 era una de les belles dones de tota 
la ciutat, talment, que semblava, per sa be- 
llesa, que fos un àngel de l'alta jerarquia. 

Vinguda la quaresma, frare Anselm, i 
veient madona Tecla que les seves veines 
anaven diàriament a confessar, digué a son 
marit: "Senyor, ja són passats deu dies de 
quaresma i no m'he confessat encara. Per la 
qual cosa, si us plaia, hi voldria bé anar". 
D'aquesta cosa el marit en tingué un gran 
plaer, veient sa bona intenció, i responent li 
digué: "Dona, estic molt content que us 
aneu a confessar. Emperò, per tal com sou 
jove i innocent i mai no us confessàreu, i per 
tal com no sabeu la manera de confessar- 
vos vull que aneu a confessar amb frare Joan 
Juliot, de l'ordre dels frares predicadors, car 
és mon confessor i és home de bé i ben savi 
en son predicar, i en confessar fa merave- 
lles, i sap molt bé demanar els pecats, i exa- 
minar-los bé. I per tal com no el coneixeu, 
vós el demanareu i hom us el mostrarà: i li 
direu que jo us he enviada a ell, per tal que 
ell us confessi ". 

Tot seguit que madona Tecla hagué sen- 
tit les paraules del seu marit, prengué el seu 


mantell i se n'anà dret al convent dels frares 
hi 

predicadors. I per bé que la dita dona passés 
a totes les altres en beutat, era emperò 
força ensopida i ruda d'enteniment, i de 
bona fe, creient que tot el que hom li deia 
fos veritat. Tan bon punt fou arribada al 
dit convent, demanà p2r frare Joan Juliot, 
el qual desseguida li fou mostrat. Llavors 
madona Tecla, besant-li les mans, digué: 
"Monsenyor írare Juliot, mon marit m'ha 
enviada a vós, pr tal que em mostreu com 
m'he de confessar". Veient frare Juliot la 
beutat de la dona, i coneixent en el seu par- 
lar que era llorda d'enteniment, fou molt 
alegre i es digué a si matzix: "Cert, jo us 
mostraré tan bé a confessar-vos que d'ací 
avant no caldrà que un altre us ho mos- 
trilV. IL llavors ell la féu entrar en un recó 
i setial de l'església, on ell havia acostumat 
de confessar. I era, el dit recó i setial, molt 
secret i obscur, talment, que aquells qui 
eren dins el dit setial no veien gens aquells 
qui eren defora, i aquells de fora no veien 
gens aquells qui eren al dit setial, per la gran 
foccor d'aquell. 

Tot seguit li demanà frare Juliot si ella 
havia amat a algú. Í ella respongué: " Mon- 
senyor, jo no dubto pas que per ma gran 
bellesa molts s'hagin enamorat de mi, mes 

que jo m'hagi enamorat de ningú, jo. no ho 
he fet mai. Car mon marit em diu que la 
dona qui ama altre home que son marit, les 
velles bruixes vén2n, la nit, i la prenen, i la 
fiquen en un sac i la tiren dins el mar. I per 
aquesta raó jo no he estat mai enamorada, 
ni he volgut bé ni he dut amor sinó a mon 
marit, per por d'entrar al sac". Així que 
frare Juliot veié que la tendror era tan lleu- 
gera de pes, tingué un singular plaer, i digué 
en si mateix: "Sens falla, jo us ficaré el 
dia d'avui en tal sac que d'ací endavant no 
tindreu por del sac de les velles". l llavors 
li demanà: "Ma filla, :quant fa que sou amb 
el vostre marit2". I ella respongué: "Mon- 
senyor, avui fa sis mesos". "ji Quantes ve- 
gades ha tingut afer vostre marit amb 
vós P". 1 ella respongué: "En veritat, mon- 
senyor, jo no us ho podria mai dir. Tantes 
vegades m'ho fa, de nit i de dia, que no n'he 
sabut tenir compte". Així que frare Juliot 
hagué conegut en aquesta resposta, que la 
dona era un poc dolça de sal, digué en son 
cor: "Cert, vós no eixireu d'ací fins a tant 
que hàgiu fet la raó". I llavors, mostrant-se 
molt torbat li digué: "jQuina cristiana 
sou vós, que no teniu compte de les vegades 
que vostre marit us ho ha fet, per bé que per 

dret n'hàgiu de donar el delme al confessor 
a qui us confesseu2 jçCom podria, doncs, 
prendre el delme de vós, si no sé quantes 
vegades el vostre marit ha tingut afer amb 
vós" Cert, vós mereixerieu gran pena i pe- 
nitèncial". Quan madona Tecla hagué oit 
les paraules de frare Juliot, ella digué plo- 
rant: "Monsenyor, us prec per l'amor de 
Déu que em vulgueu perdonar. Car jo, tris- 
ta de mi, he caigut ignorantment en aquest 
tan gran pecat, i jo us prometo en veritat 
que d'ara endavant jo hi prendré bé esment, 
i comptaré quantes vegades mon marit m'ho 
farà, i les marcaré en els meus rosaris per 
tal que no les oblidi. I cada vegada que m'ho 
farà, jo hi faré un nus. 1 per tal, monsenyor, 
com mon marit sap que jo no sé res de tals 
coses, m'ha enviada a vós, per tal que m'ho 
mostreul" Així que frare Juliot oi les pa- 
rauies de la jove dona, tingué gran goig, 
car conegué clarament que ella era de simple 
voluntat. l per aconhortar-la, li digué: " Fi- 
lla meva, de Déu i de mi us sia perdonat. l 
no ploreu més, ni no us doneu desplaer. Car 
jo us donaré bon ordre a tot, i faré el comp- 
te ara, i si hi ha algun poc més o menys, això 
no hi farà res. Ma filla, segons vostre dir, 
avui fa sis mesos que vós heu estat esposada. 

I per l'amor de vostre marit i de vós, només 
comptaré trenta dies per cada mes, per bé 
que alguns tenen trenta un dies. Í, segons 
que vós dieu, ell us ho ha fet tantes de ve- 
gades, de nit i de dia, que no n'heu sabut 
tenir el compte. Vet, emperò, que per l'amor 
de vós jo no comptaré sinó a raó d'una ve- 
gada, tant de la nit com del dia, que seran 
sis vegades trenta, que és, tot plegat, cent 
vuitanta vegades. Í el delme, ma filla, és, de 
deu, una. Per tant me'n pertanyerien divuit 
vegades. I més d'altres divuit us n'he deixat, 
i més encara, per l'amor de vostre marit, que 
us ha adreçada a mi". Aleshores madona 
Tecla, besant-li els peus, li digué: " Monse- 
nyor, cent mil voltes us regracio de vostra 
cortesia, per la qual, sense cap coneixença 
precedent, m'haveu fet tanta de gràcia. I p:r 
tant, monsenyor, en nom de Déu penseu de 
prendre del vostre delme tota aquella part 
que us plaurà ". 

Veient això, el dit frare, l'estengué tota 
per terra i en prengué el delme de vint ve- 
gades. I havent pres el dit delme, digué a la 
dona: "Ma filla, veieu que ara soc pagat de 
vint vegades, i no em vull, al present, pagar 
de més, car vós no ho podrieu sostenir, per 
tal com sou feble a causa del dejuni. Mes. 

si a Déu plau, jo us aniré a visitar a casa, i 
Xar és en vós. Car jo no soc pas tan ximple 
prendré cada dia la resta del delme". " Mon- 
senyor", digué la dona, "el prendre i el dei- 
que no pugui pagar bé el vostre delme. I 
per dir-vos veritat, jo no voldria res deure 
de resta, si possible era. Per tant, jo us pre- 
go que, el més aviat que podreu, prengueu 
de mi la resta del delme". I després que fra- 
re Juliot li hagué demanat on vivia, la va 
absoldre de tots sos pecats, dient-li el que 
segueix : 

Veieu, ma fillal Ara, per aquesta con- 
fessió, sou absolta dels vostres pecats, i sou 
tan pura i neta com el dia que nasquéreu del 
ventre de la vostra mare: anib: el càrrec i 
condició, emperò, que tingueu secret tot ço 
que ha estat entre vós i jo, en confessió. I 
us faig saber que a qui revela o descobreix 
el jurament de la santa confessió, la llengua 
li és tallada, i, després de sa mort, va a cent 
mil diables i no veú més la faç de Déu". 
Respongué madona Tecla, i digué: " Mon- 
senyor, jno plagui a Déu:que jo digui res 
de la santa confessiól Emperò, mossenyor, 
jo us suplico, no oblideu de venir en ma casa 
per prendre la resta del delme". I dit això, 

li besà les mans, i prengué comiat de frare 
Juliot, i se'n tornà a casa seva. 

Arribada que fou a casa, trobà son marit 
que l'esperava per dinar, i li digué: " Dona, 
bé us sigui de la confessiól jç Què us sembla " 
digué ell, "de frare Juliot i de sa manera 
de confessar". "Cert", digué ella, "és un 
home perfet, i molt bon confessor, i home 
que sap demanar i examinar molt bé els pe- 
cats. Il quant a mi", digué ella, "senyor, mai 
més no em voldria confessar amb altre sinó 
amb ell. Tant hi he trobat plaerl". Per 
això" digué el marit, "us he tramès a ell. 
Car jo sé que és home molt prudent i discret 
per examinar els pecats". I dit això, dinaren 
amb gran solaç i goig. 

Després de pocs dies, frare Juliot vingué 
a visitar madona Tecla, i en prengué una 
part del delme. l així, dia per altre, féu tan- 
tes de visites que fou molt ben domp de 
pàgar del dit delme. 

— i Vet aquí — digué l'ase a frare Anselm 
— la santedat qui és avui en vostres religio- 
sos que abans heu nomenat... j Bon home de 
Déul Vós farieu bé de callar i tenir-vos per 
vençut, i si vós no ho voleu fer, teniu per 
segur que jo parlaré i us faré tal resposta 
que en tindreu poc de plaer. T us faig saber, 

per tal que no estigueu enganyat, que jo sé 
tant d'afers dels religiosos, que us semblarà 
que jo hagi estat conventual o religiós en 
cadascuna de les dites ordres. — 


Frare Anselm respon sobre la malvada 
confessió de frare Juliot. — Monsenyor 
Ase, la malvestat feta pel dit frare Juliot 
no fa res a perjudici dels altres religiosos, ni 
de llurs santedats, així com el pecat de Ju- 
des, qui vené nostre salvador Jesucrist, no 
fou en perjudici dels altres apòstols. Car 
Judes per la seva obra mala és castigat a 
infern, i els altres apòstols, per llurs bones 
i santes obres, són coHocats en paradís. Per 
semblant manera serà el dit frare Juliot cas- 
tigat en l'altre món, i els altres religiosos se- 
ran premiats de llurs bones obres. Encara, 
senyor Ase, així com vós sabeu, el pecat 
de luxúria és tan natural que no hi ha home 
al món, si no és per especial gràcia de Déu, 
que se'n pugui excusar. I després, la bellesa 
de la dona, que és vera metzina i verí mortal 
que enverina la vista de l'home i la fa sem- 
pre caure i tombar al dit pecat. I així ma- 
teix vós sabeu que la dona enganyà nos- 
tre pare Adam, que ella enganyà el gran rei 
David, ella enganyà el gran savi Salomó, 

ella enganyà al noble i fort Samsó. I així 
com el dit frare Juliot no tenia tanta de per- 
fecció com el nostre pare Adam, ni tan gran 
senyoria com el rei David, ni tanta de savie- 
sa com Salomó, ni tanta de força com Sam- 
só, tots els quals, amb llur perfecció, senyo- 
ria, Saviesa i força, no saberen ni pogueren 
contraguardar-se de les dones, vós deveu te- 
nir per excusat el dit frare Juliot. A més 
que com vós heu dit abans, la bellesa de la 
dita madona Tecla era tal, que semblava 
que fos un àngel de l'alta jerarquia. I aques- 
ta gran bellesa féu caure el dit frare Ju- 
liot en el dit pecat. Però els altres religiosos 
no fan ni cometen tal pecat, ni cap dels altres 
set pecats mortals. — 


L'asc respon a frare dAuselm. — Frare 
Anselm, vós em voleu donar veixigues per 
llanternes, romanent sempre en la vostra 
pertinàcia, dient que els vostres religiosos 
esquiven els set pecats mortals. Per això us 
vull avisar i fer entendre com pels vostres 
religiosos són comesos els dits set pecats 
mortals, en tal manera que us caldrà atorgar. 
per força, que mon dir és veritat. 

Frare Anselm, sapigueu que els set pecats 
mortals són aquests, a saber: orgull, avari- 

cia, luxúria, ira, glotonia, enveja i p2resa. 
Ara us recitaré set històries, per cadascun 
pecat una, per les quals veureu clarament 
com els vostres dits religiosos cometen els 
set pecats mortals esmentats. A la condició, 
emperò, que demanaré llicència al molt alt i 
poderós princep, mon senyor i rei, per tal 
que no li vingui a enuig, car, recitant-les, 
caldrà que perllongui mes paraules. — 

I llavors digué el rei a l'ase: — Bell res- 
ponent, ens plaurà bé de sentir les dites his- 
tòries, i sapigueu que vostre parlar ens és 
agradable i plaent. Per tant, en nom de Déu 
penseu de recitar —. I així que l'ase hagué 
Oit aquestes paraules, girant-se vers mi, em 
digué: 

— Frare Anselm, emel per parlar 
del primer pecat mortal, qui és orgull, i de 
quina manera els vostres religiosos l'esqui- 
ven, segons que vós dieu... 

A Toscana hi ha una ciutat tioinenada 
Perusa, molt bella, gran i noble, prop de la 
qual hi ha un estany molt gran, ple d'aigua, 
que els toscans anomenen el Llac de Perusa, 
i en aquell llac hi ha tres illes, la més gran 
de les quals és habitada i poblada de gents, 
hi ha, al dit llac o estany, moltes menes de 
peixos, I els senyors de Perusa acostumen 

a afermar o arrendar el dit llac o estany als 
pescadors, a raó de deu mil francs per any, 
que és una molt bella renda. I en temps que 
l'Església senyorejava la dita ciutat, el papa 
la donà a un abat, nomenat el Gran Abat, 
home molt superb, i tan ple d'orgull que Llu- 
cifer no en tenia gaire més. I per tal com 
l'Església havia pres aquesta ciutat per for- 
ça, tement que no s'hi esdevingués rebelió o 
revolta, edificà un bell castell en una part 
de la ciutat, el qual era molt fort i inexpug- 
nable, i en aquell habitava el dit abat amb 
els seus soldats, i tenia molt subjectes els 
perusins, en tal manera que no hi havia cap 
perusí que gosés portar amb si ni tenir en 
la seva casa cap arma de defensa, sinó que 
els tenia més subjectes que si haguessin estat 
jueus. Í quan ell sabia que algun perusí te- 
nia bella muller o filla, ell l'enviava imme- 
diatament a cercar,.i si-li era refusada pel 
pare o marit, tot seguit el dit abat feia falsos 
correus o Íalses lletres i els feia empresonar 
dient que havien eccrit lletres als enemics de 
la santa mare l'Església. I tot seguit, sense 
cap pietat, els feia penjar pel coll o esquar- 
terar, i privar-los tot el que tenien al món, 
prenent llurs mullers i llurs filles, i les tenia 
preses en son dit castell, I després que ell 

era cansat d'elles, les deixava als seus sol- 
dats per bagasses. Í veient els altres preveres 
i religiosos que l'abat, qui era llur cap, exer- 
cia tan gran vilania, feien encara pitjor. I 
per aquesta manera, quan algun religiós o 
prevere raptava la muller o filla d'algú, 
aquest no gosava parlar ni dir un sol mot, 
tement morir. 

En això, frare Anselm, s'esdevingué que 
un gran ciutadà, nomenat misser Joan Es- 
ter, tenia una bella i bona dona per muller, 
de la qual s'enamorà un prevere, i li parlà i 
la festejà llarg temps, i ella, que era casta 
i lleial a son marit, mai no li volgué consen- 
tir. Per la qual cosa el dit prevere, com aquell 
que es moria per ella, un dia, cantant mis- 
sa, veient el dit ciutadà i no veient gens sa 
muller, tan depressa com pogué enllesti de 
dir la missa i digué al Gran Abat que tenia 
un gran mal de cap, pel qual no podia pro- 
cedir en l'ofici, i que li plagués de donar-li 
llicència per anar-se'n a casa seva, la qual 
cosa el dit abat li atorgà. Així doncs, frare 
Anselm, com el prevere fou eixit de l'esglé- 
sia se n'anà tot dret a la casa del dit ciutadà. 

I era la dita casa al mig de la plaça de 
Perusa, i les finestres d'aquella eren sobre 
la dita plaça. Així que el dit capellà hi arribà, 

trobà la porta oberta i pujà molt llestament 
dalt, i trobà la dona colgada en un petit llit, 
per tal com era embarassada de vuit mesos 
i no es sentia massa bé. Parlant amb ella, la 
requeri de sa persona, i com ella li resistís i 
el refusés, ell pensà d'acomplir son desig per 
força amb ella. Quan la dona veié que no li 
podia resistir per tal com era embarassada 
i molt feixuga, digué aquestes paraules: 
"Monsenyor, jo estic llesta i aparellada a 
acomplir la vostra voluntat. Emperò, per tal 
que no siguem descoberts si algú pujava com 
vós heu fet, jo us prego, monsenyor, que 
tanqueu la porta de l'escala, i després feu de 
mi a vostre plaer". Aleshores, írare Anselm, 
el prevere no fou gens peresós d'anar a tan- 
car la porta, i mentrestant la dona es llevà 
1 corregué a la finestra, i s'hi llençà a baix, 
al mig de la plaça. Í veient el prevere la cai- 
guda de la dita dona, i el crit del gran nom- 
bre de persones qui allà eren, aleshores fugi 
a Casa seva. 

Tot el poble corrent a aquella part, i veient 
la dona, qui del gran cop que havia donat 
en terra era tota trencada i afollada, i la 
criatura que era eixida de son ventre morta, 
anaren tot seguit al temple, a anunciar les 
noves a son marit. El qual, sobtosament, sor- 

tí de l'església, i el seguiren molts ciutadans 
de la dita ciutat, i trobà sa muller mig morta 
i la criatura avortada. La pujaren a pes de 
braços a la cambra d'on era caiguda, i des- 
prés que fou colgada en son llit, son marit li 
preguntà com havia caigut així, i ella li re- 
contà tot el fet, des del començament fins a 
la A. I son marit li digué: " Dona, é per què 
no m'ho haveu fet saber abans" I la dona 
li respongué: "Senyor, per temor que no 
féssiu qualque ultratge al prevere, pel qual 
el Gran Abat us hagués pres en odi i us ha- 
gués fet perdre i destruir ". 

D'allà el dit ciutadà se n'anà a plànyer al 
Gran Abat, el qual, en lloc de fer-li justícia, 
li digué: Vilà brut i malvat, dhi ha en tu 
tanta d'audàcia que posis mon prevere en 
tal anomenada2 Pel sant cos de Jesucrist, si 
s'esdevé d'aquíi endavant que tu diguis tals 
paraules, jo et faré tallar la testa l'. Conei- 
xent el bon home la cruel resposta del Gran 
Abat, se'n tornà a casa seva, i trobà sa mu- 
ller morta: i secretament la féu enterrar a 
l'entrada de sa casa. Í prengué la criatura 
morta, 1 li tragué les entranyes i la salà amb 
sal, i la posà en un petit veixell. I cavalcant 
amb son escuder, sortí de la ciutat, prenent 
el camí de Florència. 

Després de pocs dies arribà a la ciutat de 
Florència, i li fou feta gran honor pels go- 
vernadors d2: la ciutat, qui en aquell temps 
eren rebels contra l'Església. Il demanant-li 
la raó de sa vinguda, ell els digué tot l'ul- 
tratge que li era estat fet i la resposta del 
Gran Abat. Quan els governadors de Flo- 
rència oiren la gran malvestat que hom li 
havia fet, romangueren tots astorats, i des- 
seguida començaren a tractar de la rebzlió 
contra l'Església, tenint en memòria el pro- 
verbi: "quan veuràs la barba de ton vei cre- 
mar, posa là teva a salvar". Í tot seguit orde- 
naren que el dit ciutadà fos llur missatger, 
secretament, a totes les terres de Romània i a 
les terres patrimonials de l'Església, per fer- 
les rebelar, donant-li gran poder de fer, dir 
i obligar la comunitat de Florència de donar- 
los socors i ajuda, tant en diners com en 
gents d'armes i peons, i tot allò que necessi- 
tarien per a llur defensa. 

Així que el dit ciutadà tingué el poder 
damunt dit, cavalcà tant, que anà per totes 
les terres de l'Església mostrant-los la cria- 
tura morta i salada i dient-los tot el que li 
era estat fet. I trameté secretament espies a 
la ciutat de Perusa, a sos parents i amics, 
en tal manera que féu rebelar en un dia més 

de dos cents llocs de l'Església, i la ciutat de 
Perusa. 

Tot seguit, frare Anselm, que el Gran 
Abat vegé la rebelió de la comarca de Perusa, 
es féu fort dins el castell, però poc li apro- 
fità, car els florentins enviaren tanta gent 
d'armes en ajuda als perusins, que ficant- 
los dins la ciutat, tingueren tan bé i tan be- 
llament assetjat el dit Gran Abat, que fou 
constret de retre's amb certs pactes, i se'n 
tornà a Roma, on era el papa. Í foren re- 
meses les dites terres en comunitat, gover- 
nant-se elles mateixes, i el dit ciutadà tornà 
amb gran honor a sa ciutat de Perusa. 

Vet ací, frare Anselm, com el clergat per- 
dé sa senyoria, per llur gran orgull i mal- 
vestat, volent tenir els cristians més subjec- 
tes que si fossin jueus. I sapigueu que des- 
prés que el clergat hagué perdut la senyoria 
a Itàlia, els habitants es venjaren bé dels 
ultratges que hom els havia fet i els dona- 
ren escac per roc, així com feren a un pre- 
vere dins Perusa. 

Frare Anselm, la ciutat de Perusa essent 
fora de la subjecció del clergat, els perusins 
tenien un prevere rector i capellà de la par- 
ròquia de Sant Joan Degollació, en la qual 
hi havia una jove dona, plena de gran be- 

llesa, nomenada Marroca, molt devota dona, 
i ben sovint era en l'església de Sant Joan, 
per oir missa. Í veient el dit capellà la be- 
llesa d'aquesta dona, se n'enamorà tan des- 
mesuradament que eixia del tot fora seny 
quan la veia en l'església. Í quan cantava 
missa, les festes, i veia la dita dona, refilava 
a gran contrapunt els Riries i gorgolava els 
S'anctus que semblava que fos un rossinyol, 
i feia meravelles dels Agnus De: I moltes 
vegades, girant-se per dir Dominus vobts- 
cuml, i veient la dita dona entre les altres 
es torbava talment, que en lloc de dir Do- 
minus vobiscum, deia altament dAlelumia. Per 
la qual cosa, no podent sostenir més la pena 
de l'amor, un dia, trobant la dona tota sola 
en l'església, deixà tota vergonya darrera i 
revelà el secret del seu cor. Tan bon punt la 
dona, com a bona i casta que era, li hagué 
respost molt agrament, ella se'n vingué a 
casa seva planyent-se a son marit, i dient-li 
clarament tot el que el rector li havia dit. 
Llavors, oint el marit les paraules de sa mu- 
ller, sense tardar més, se n'anà a plànyer al 
bisbe, dient: "Senyor reverendíssim, jo he 
vingut a vós, per tal com sou el nostre pas- 
tor i nós les vostres ovelles. Com sabeu mi- 
llor que jo, ens haveu de guardar dels llops, 

els quals ens mengen, i de fer tornar al dret 
camí a aquell que n'ix. l semblantment, de 
grau en grau, tots els rectors, pastors .i cà- 
pellans de les esglésies que tenen i exercei- 
xen governament d'ànimes, són pastors d'a- 
quelles. 1 el bon pastor deu posar la seva 
ànima per ses ovelles, com ha fet el ver pas- 
tor Jesucrist. Ara, nostre pastor, el capellà 
de Sant Joan Degollació, no ho ía pas així, 
sinó al contrari. Car ell vol fer esgarriar les 
ovelles i fer-les eixir del bon camí, per tal 
que el llop, això és, el diable, les mengi. I 
per tant, reverendissim senyor, posat que vós 
sou el seu pastor i el nostre, jo he vingut a 
vós per tal de plànyer-me d'ell". I llavors 
recontà el dit jove tot allò que el capellà 
havia dit a sa muller. 

Llavors, frare Anselm, haguéssiu vist el 
bisbe com va posar la cara cruell I mostrà 
semblant d'ésser molt indignat i malcontent 
de ço que havia fet el dit capellà, i digué al 
dit marit: "Jo et prometo que en faré tal 
justícia, que tot altre pastor hi prendrà exem- 
ple". I immediatament envià a cercar el dit 
capellà per un criat. 

Llavors el jove, veient el gest del bisbe i 
ses grans menaces, digué en son cor: " Sense 
cap dubte el posarà en presó i li donarà una 

bona distribució de bastonades, i després el 
condemnarà a presó perpètua, car s'ho ha 
molt ben merescut". Poc després el criat me- 
nà el dit prevere en gran confusió, talment 
que semblava que hagués mort a Jesucrist, 
de la qual cosa el jove marit de la dona tingué 
un gran i sobirà plaer. 

I com el bisbe el veié, cridant amb tal in- 
dignació que semblava, en veure'l, que sell 
volgués menjar, li digué: " Digues-me, vilà 
i brut malandri, id'on t'ha vingut tanta 
d'audàcia i presumpció que hagis requerit la 
muller d'aquest teu parroquià, de sa perso- 
na" Tot seguit, el bon prevere, com aquell 
qui sabia que son bisbe feia tots els dies 
semblants i pitjors obres, sense que no en tin- 
gués cap temor o vergonya, respongué al 
bisbe i li digué: " Reverendissim senyor, el 
que us ha dit el jove és veritat. Emperò tot 
el que jo he dit a sa muller, no li ho he dit 
sinó per joc i expansionant-me amb ella amb 
paraules, com faig cada dia amb mes altres 
parroquianes. l vostra senyoria em coneix, 
i sap Si Jo sóc home qui faci semblants obres ". 
Llavors li digué el bisbe: "Per això me'n 
meravellava molt". I esguardant el marit de 
la dona, li digué: "Bon home de Déu, has 
sentit com tot el que aquest prevere ha dit a 

ta muller no ha estat sinó per joc, i no ho 
deus prendre a mal". I girant-se vers el dit 
prevere, li digué: " Jo et mano, en virtut de 
santa obediència, que estiguis tres dies sense 
entrar en l'església". I així que el marit 
veié la bona justícia que el bisbe havia fet de 
son prevere, sense prendre comiat se'n par- 
tí i se'n anà tot dret al palau de la Senyoria. 
a plànyer-se al potestat de Perusa. 

En aquest temps era potestat de Perusa 
un noble home florentí, nomenat misser Lipo 
de l'IsSola. Aquest misser Lipo era noble i 
gran justicier, el qual, després d'haver oit els 
planys i clamors del dit jove, li digué: " Ves- 
ten a plànyer al bisbe". El jove li digué: 
"Senyor, ja m'hi he planyut abans de venir 
a la vostra senyoria". l li va dir i explicar 
tot el fet, i la cruel justícia que monsenyor el 
bisbe havia fet del prevere. 

Quan misser Lipo hagué oit la justicia, 
digué al jove: " Ves-te'n, i quan vindrà, demà 
al matí, pren dos companys amb tu, i lla- 
vors que ell eixirà de l'església, preneu-lo i 
doneu-li tantes de bastonades que el deixeu 
per mort. Però guardeu-vos de matar-lo. 
I després ves-te'n a casa teva i no tinguis 
por. Car els planys no vindran sinó a mi, 
i jo sé el que he de fer". I si digué aquestes 

coses a un mut, no les digué pas a un sord. 
Aleshores el jove féu provisió de tres bas- 
tons de nespler, i l'endemà, amb dos altres, 
anaren aguaitar llur prevere quan eixiria de 
l'església, i l'emprengueren, i li donaren tan- 
tes bastonades que el deixaren per mort. 
Desseguida sortiren els altres preveres de 
l'església, i trobaren al prevere tan mal ado- 
bat, sabent que ningú altre sinó el marit de 
la dita dona havia fet aquesta obra que tot 
seguit el llevaren i el posaren dins un taút, i 
així com estava el portaren al palau del bisbe. 

Quan el bisbe veié son prevere així ado- 
bat, immediatament féu tocar la campana. I 
tot seguit els preveres, capellans i religiosos 
de tots els ordres s'hi aplegaren, dient que 
hom no devia sofrir tal vituperi, i que si 
aquestes coses passaven impunides, ells no 
sabrien més viure al món, puix que cada dia 
els llecs en farien aitant al clergat. "IT per 
tant, fem el nostre deure, que el dit jove si- 
gui penjat per la gola, perquè serveixi d'e- 
xemple i càstic de tots els altres, i podrem 
obrar al nostre caprici. I amb això ningú no 
gosarà molestar-nos ". 

La procesó fou promptament ordenada, 
tocant les campanes, cantant Requiem aeter- 
num. I se n'anaren vers el palau dels senvors 

portant el dit prevere dins un taút, de la 
qual cosa la ciutat de Perusa es ineravel'à 
molt, veient la dita processó, sense saber la 
raó per què hom la feia. I vingueren alguns 
homes de la dita ciutat a misser Lipo, po- 
testat, dins el palau, i li contaren com el 
bisbe, preveres i religiosos venien en gran 
processó, dirigint-se al palau. Aleshores 
misser Lipo féu veure que no sabia res de 
tot això. 

Després que la processó fou arribada al 
dit palau, misser Lipo es llevà i féu seure el 
bisbe a son costat. I després féu seure tots els 
mestres en teologia, els canonges i doctors, 
cadascun segons son grau. Talment, que tot 
el palau fou ple del poble de la ciutat, qui era 
vingut per saber per què hom feia tal pro- 
cessó, meravellant-se molt de tal acte. I des- 
prés que els eclesiàstics i religiosos foren asse- 
guts i el poble apaivagat, misser Lipo digué: 
"Senyor reverendíssim, jo i tots els senyors 
i consellers d'aquesta ciutat, som meravellats 
de la vostra vinguda amb tants d'honorables 
i nobles senyors de religió, i de la manera en 
què vós sou vinguts, i desitjariem saber-ne 
la raó". 

Després que el bisbe hagué fet un gran 
sermó, com la santa mare Església deu és- 

ser honorada, temuda i preada, i com Salo- 
mó comana que sia feta honor al metge a 
causa de la gran necessitat, i com el clergat 
és metge de les ànimes i, per tant, deu ésser 
honorat, recontà com un ciutadà nomenat 
Francesc Nèrnia havia mort, o tant se valia, 
un seu prevere. I tot seguit féu descobrir el 
taút, i mostrà el dit prevere, que era més 
mort que viu. I veient misser Lipo el preve- 
re així bastonejat, s'indignà, i digué al bisbe: 

"Senyor bisbe, jo enviaré ara mateix a 
cercar Francesc de Nèrnia, i si és veritat 
que ell ha comès tal crim, jo en faré tal càs- 
tic que serà a exemple als altres". I im- 
mediatament trameté deu criats per menar 
el dit Francesc, dient-los: "Aneu llesta- 
ment a casa de Francesc Nèrnia, i així que 
l'haureu pres i lligat, meneu-lo aci". De la 
qual cosa el bisbe i tot el clergat hagueren 
gran plaer i solaç, pensant que tot seguit el 
potestat el faria penjar, veient-lo tot enfurit. 

Abans de mitja horà els criats aportaren 
el dit Francesc lligat: i garrotat, la corda al 
coll. I tot seguit misser Lipo, cridant amb 
gran crueldat, li digué: " Digues-me tu, brut 
i malvat Vilà, /has tingut tant d'òrgull i de 
prestimpció que hagis així esmortuit aquest 
prevere" "Senyor", digué Francesc, "la ve- 

ritat és que he fet aquest joc a aquest prevere, 
i això per tal com festejava tan fort ma 
muller, requerint-la de sa persona". Digué 
misser Lipo: "jTraidor malvat, tu no de- 
vies prendre venjança de tes mans, sinó que 
et devies plànyer al bisbe, qui ací ésl". "Se- 
nyor", digué Francesc, "jo me'n vaig anar a 
plànyer desseguida al senyor bisbe". Digué 
misser Lipo: "Quina justícia et féu". Res- 
pongué el jove: "Senyor, molt cruel i salvat- 
ge, car li comanà que romangués tres dies 
sense entrar en l'església. iI ell és un malvat 
qui voldria més aviat ésser un any al bordell 
que un dia a l'església l". 

Ara escolta, jo et faig molt estret coma- 
nament que, pel que tu has fet a aquest 
prevere, estiguis tres dies sense entrar gens 
en la taverna: i si hi tornes una altra ve- 
gada, jo et faré estar més de deu dies que 
no entraràs ni en taverna ni en bordell". 
Llavors el bisbe i el clergat, veient la justi- 
cia en ells feta per misser Lipo, tenint-se per 
molt burlats, digueren a misser Lipo: "i Qui- 
na justícia és aquesta que vós heu fetP". 
"Senyor", digué misser Lipo, "jo li faig mi- 
llor justícia que no féu el senyor bisbe al dit 
jove. Car és major càstic per a aquest home 
passar tres dies sense entrar a la taverna, 

que no és al vostre prevere estar un any 
sense entrar en l'església. Í per tant, preneu 
esment als vostres religiosos, que d'aci en- 
davant jo no vegi que fan aitals jocs. Car jo 
US juro pel ver cos de Jesucrist que en faré 
tal justícia que tot el món en parlarà. Í amb 
això, penseu-vos-en d'anar en bona hora o 
en mala hora. ç Us penseu que les malvestats 
que solieu fer quan la senyoria era vostra us 
seran ara suportades ni sofertes2 Cert, nol 
Però us serà feta honor, tal com us la me- 
reixeu". Tot seguit que el bisbe i tots els 
altres vegeren la furor de misser Lipo, se 
n'anaren cadascú separadament, sense pro- 
cessó ni tocar campanes. 


L'ase parla del pecat d'avarícia, 4 recita 
la confessió d'un mariner a un monjo. — 
Frare Anselm, sapigueu que en la ciutat de 
Mallorca, en l'ordre dels frares predicadors, 
hi havia un religiós nomenat frare Joan 
Oset, i era nadiu de Catalunya, el qual, un 
dia, venint-se a confessar a ell un mariner de 
Mallorca, li preguntà si tenia res de ningú 
injustament. Respongué el mariner: "Tinc, 
injustament, un florí i mig". Digué el reli- 
giós: " Fés compte que sien dos". Respongué 
el mariner: "Si només hi ha un florí i mig. 

com faré compte que sien dos2". Digué el 
frare: "Fés com jo et dic". Respongué el 
mariner: "En bona hora, monsenyor: tinc 
dos florins injustament". Digué el frare: 
"i Tens encara res de ningú, injustament P". 
Respongué el mariner: Sí, monsenyor. 
Tinc, injustament, tres florins de ma mu- 
ller". Digué el frare: " Fés compte que sien 
cinc". Respongué el mariner: "I si només 
hi ha tres florins, icom faré compte que 
siguin cinc2Y". Digué el frare: " Fés el que 
et dic". Digué el mariner: "En bona horal 
Tinc cinc florins, injustament, de ma mu- 
ller". Il així pujà el frare, poc a poc, fins a 
la suma de deu florins, i llavors li digué: 
Fill meu, tu veus que la suma de diners 
que tens, injustament, puja a deu florins, 
de la qual me'n pertany un flori, i t'absoldré 
de tots els teus pecats". Respongué el ma- 
riner: Ú Monsenyor, jo no tinc.ací cap diner, 
però doneu-me l'absolució i' desseguida jo 
us els aportaré, car la mèva casa és prop de 
aci": Per la qual cosa el frare li donà l'abso- 
lució a la condició que ell li aportaria el flori. 

I com el mariner eixia de l'església, trobà 
pel camí una escorça de magrana. I amb un 
coltell l'arrodoní, que semblava que fos un 
forí, i se'n tornà a l'església, i la mostrà, de 

lluny, al dit religiós, i després la posà sobre 
l'altar, dient: " Pare, vet ací el flori, sobre 
l'altar", i gira cua i se'n va. I el frare, des- 
seguida, abans que el mariner fos al mig 
de l'església, prenent el florí trobà que era 
una escorça de magrana. I cridant al mari- 
ner, deia: "Oh, digues bon home de Déu: 
Això no és pas un floril" Respongué el ma- 
riner: "Pare, feu-vos compte que sia un 
ori". Digué el frare: "I si és una escorça 
de magrana, icom faré compte que sia un 
forie". "Féu el que us dic". Digué el frare: 
"Sabeu què és això2 No us tingueu per ab- 
soltl". Respongué el mariner: "No us tin- 
gueu per pagatl". Í així, se n'anà, pel ma- 
teix camí, a casa seva. 


L'ase diu a frare Anselm. — Así podeu 
veure, Írare Anselm, quina manera troben 
i observen els vostres religiosos per llur gran 
malícia i per aplegar diners, per tal que amb 
aquesta moneda puguin anar en la cort de 
Roma. i es facin bisbes de nulla tenens, i 
surtin d'obediència per obrar del tot a llur 
plaer. Mes a la fi tot fa mal profit, i perden 
els diners i enriqueixen els altres que no han 
treballat gens, així com a un framenor. de 
la vostra ordre s'esdevingué una vegada. —— 

Frare Anselm diu. — Senyor ase, segons 
el proverbi, "mala capa cobre sovint bon be- 
vedor ", aixi em sembla de vós. Car, qui us 
veu tan negre, escorxat i sense cua, pensa 
que en vós no hi hagi cap subtilesa, sinó que 
sigueu llord i ignorant, per bé que, pel que 
veig, vós sou un gran talla-colomins. I si 
jo us hagués tan ben conegut al comença- 
ment de ma disputa com faig ara, jo us 
juro en veritat que no me les hauria emprès 
amb vós, en fet de disputa. Mes, puix que 
heu vingut tan endavant, em caldrà veure 
la fi, pregant-vos que us plagui de dir-me el 
que esdevingué al framenor. Car hi prendré 
plaer, i així farà el molt alt i molt poderós 
princep, el rei vostre senyor. Car veig que 
s'ha posat a riure de l'enganyifa feta al fra- 
re predicador pel mariner. — 


L'ase explica el que esdevingué, a Ma- 
llorca, a un framenor que: perdé mil rals 
per sa gran avarícia. — Frare Anselm, en 
la vostra ciutat de Mallorca hi havia un fra- 
menor, nomenat per son nom frare Francesc 
Citges, el qual crec que encara hi sigui avui 
que comptem 1417. El qual frare no era 
massa savi ni massa ignorant, i era d'aquells 

que hom anomena "predicadors de format- 
ge". l era de prou bona condició. I tenia la 
paraula tan femenina que, qui no el veia, 
i Oia sa paraula, hauria dit pròpiament que 
fos una dona. Il era home molt afanyós d'a- 
plegar moneda, i molt noble home i savi en 
fet de confessió. I tenia molta traça per pre- 
guntar i examinar ordinàriament pecats , per 
la qual cosa la majoria de les gents de bé 
de Mallorca es confessaven amb ell. Per raó 
d'això, en poc de temps aplegà mil rals d'or, 
els quals posà en guarda en les mans d'una 
monja de la seva ordre, nomenada sor An- 
tonieta, la qual era la seva més especial ami- 
ga i el servia netejant-li i rentant-li la roba, 
preparant-li el menjar de vegades, cuidant- 
lo en cas de malaltia i fent-li confitures du- 
rant la quaresma i molts d'altres serveis. 

Hi havia en aquell temps un bell galan 
rufià, al bordell, el qual s'anomenava Na- 
dalet, bell home de sa persona, ben fet i 
proporcionat de tots els membres, gentil i 
polit. l anava sempre tan gentilment vestit 
que, qui el veia, no hauria pas dit que ha- 
gués estat rufià, sinó més aviat algun bon 
mercader. Aquest Nadalet tenia una amiga 
al bordell, nomenada Francina, dona molt 
bella, jove i gentil, i que havia estat jueva. 

S'esdevingué un dia, festa de Nadal, que el 
dit Nadalet, jugant a la gresca, perdé els seus 
diners, i demanà a la dita Francina, la seva 
amiga, dos florins d'or en préstec, per jugar, 
els quals ella els hi deixà tot seguit. I després 
d'haver-los perdut, desseguida lin demanà 
altres tants, i ella no volent-los-hi deixar, amb 
la fúria del joc li donà un cop de punyal a 
l'estómac, pel qual cop ella caigué a terra. 
I eixint la sang, pensant Nadalet que fos 
morta, se'n fugí i s'amagà sota un altar no- 
menat l'altar de sant Cristòfol, en una es- 
glésia dels framenors, amb un seu companyó 
nomenat Antoni Riusec, i tot seguit envià 
son dit companyó al bordell, per veure si la 
dita Francina era morta o no, i que tornés a 
dir-li immediatament. 

Aleshores, frare Anselm, s'esdevingué per 
cas d'aventura, que el dit frare Francesc Cit- 
ges havia enviat a cercar sor Antonieta da- 
munt dita, i un poc abans que ella vingués, 
el dit Nadalet s'havia amagat sota el dit 
altar. I vet aquí que frare Citges, anant amb 
sor Antonieta, vingué amb ella prop de l'al- 
tar de sant Cristòfol, on el dit Nadalet era 
amagat. l llavors frare Citges digué a sor 
Antonieta: "Ma benvolguda germana An- 
tonieta, ara jo ja soc vell i d'ací endavant no 

podré sofrir les penes i treballs de l'ordre. 
I aquests frares joves em volen tots mal, per 
çO com .jo no els vull donar res del meu, i 
em fan molts desaires i burles. l, encara, 
irare Galceran s'ha enfadat perquè no li he 
volgut deixar cent rals d'or per anar a An- 
glaterra a fer-se mestre, m'ha menaçat que 
em faria sortir de Mallorca, i que em farà 
ésser conventual a Jaca. I també frare Jau- 
me Marc em va pregant que li deixi, ensems 
frare Poncet i frare Joan Xemenó m'empre- 
nen continuament, i em donen mal temps, 
per tal que jo els ajudi amb mon argent, 
per fer la qual cosa no bastaria tota la mar. 
Per això, germana meva, he pensat i penso 
encara, d'anar-me'n a la cort de Roma per 
fer-me bisbe de Nulla tenens, així com han 
fet frare Benet Sanç, frare Antoni Badia i 
frare Pere Llofriu, així seré fora de tota 
pena, i amb el que jo tinc del meu viuré no- 
blement. Car amb cent rals que donaré al 
cardenal d'Austria, el qual és framenor i 
mon bon amic, per tal com ell era ministre 
de la província de França en temps que jo 
hi era estudiant procurarà per mi amb el 
sant pare que jo sigui bisbe, i per dispensa i 
altres despeses, dos cents altres rals d'or em 
bastaran. I per tant, germana meva, quan 

vindrà l'hora de vespres, jo us enviaré un 
jove mercader de Barcelona, el qual és mon 
gran amic, i li donareu tres rals d'or que 
teniu dins el cofre que vaig comprar a la 
Plaça de Sant Andreu l'altre dia, i tot els 
mil, si us els demana, car ell m'ha dit que, 
de tants de rals com jo li donaré per a fer 
mercaderia, ell me'n donarà vint per cent per 
any, que és un bell guany. Il em puc fiar en 
ell, car és home de bé, i és mon fill en con- 
fessió, i s'anomena Lluís Regolf, fill de Joan 
Regolí, canviador de Barcelona. Ara aneu- 
vos-en en bona hora, i féu així com us he 
dit. — l 
Tot seguit, frare Anselm, que el dit Na- 
dalet, el qual era amagat sota l'altar, hagué 
oit les paraules de frare Citges amb sor An- 
tonieta, ell hagué pres nota de tot i tingué 
en memòria el nom del mercader, el nom del 
pare del mercader i tota la història. Així que 
sor Antonieta hagué marxat i frare Citges 
hagué entrat en el convent, heus ací que ve 
Antoni Riusec, companyó de Nadalet, el 
qual havia deixat amagat dessota l'altar, i 
diu al Nadalet: " Company meu, vina en bo- 
na hora i no tinguis cap por. Car Na Fran- 
cina no té cap mal, i ha errat el cop de pu- 
nyal, el qual solament li ha escorxat un poc 

la carn. Í no me n'he anat fins a tant que 
he begut una taça plena de vi grec, 1 ella 
s'ha posat tan bé que m'ha promès de fer la 
pau amb tu, i et prestarà voluntàriament deu 
o dotze rals d'or si t'és necessari. Vina-te'n, 
doncs, en bona hora, i no tinguis gens de 
por". "Antoni, mon amic", digué Nada- 
let", ves-te'n, doncs, camí del bordell i es- 
pera'm a la porta de sant Miquel fins que jo 
vingui. Car jo et juro per Déu que mai no 
hi hagué un tan afortunat, i tan benaurat, 
cop de punyal". Í quan el dit Antoni se'n 
fou anat, vet aquí Nadalet que se'n va tot 
dret al Terç Ordre. Í era prop de l'hora de 
vespres. Trucà a la porta, i demanà a la 
portera on era sor Antonieta: "Car", digué 
ell, "jo he de parlar amb ella". 1 la portera, 
entrant dins la clausura, digué a sor Anto- 
nieta: "Madona, hi ha un jove a la porta qui 
us demana". Í sor Antonieta digué: "i Quin 
home és2". "Madona", digué la portera, 
és un home ben vestit, i sembla que sigui 
algun gros mercader ". Digué sor Antonieta: 
"Ves davantl Serà el mercader que frare 
Citges devia enviar". I com aquella que no 
desitjava fallir al comanament de frare Cit- 
ges, tot seguit ella se'n vingué a grans pas- 
ses a la porta, on trobà Nadalet. I després 
10 

de grans salutacions, Nadalet li digué: " Ma- 
dona sor Antonieta, mon pare espiritual, 
Írare Francesc Citges m'ha enviat a vós, 1 
us prega que em doneu el cofre que comprà 
l'altre dia a la plaça de Sant Andreu, amb 
els mil rals d'or que són dins. Car ell en 
vol prendre tres cents per anar a la cort de 
Roma per fer-se bisbe, i dels set cents que 
restaran, ha acordat amb mi que jo en dec 
fer mercaderia, i li en dec retre de profit 
vint per cent, per any". 

Oides per sor Antonieta les paraules de 
Nadalet, ella li digué: " Monsenyor, i com és 
el vostre nome". Digué Nadalet: " Hom 
m'anomena Lluís Regolí, fill de Joan Re- 
golí, canviador de Barcelona". Í oint sor 
Antonieta el nom, entrà en la clausura, i no 
tardà gaire que ella aportà el cofre amb els 
mil rals d'or. I venint a la porta, digué a 
Nadalet: " Monsenyor, vet aquí el cofret amb 
els mil rals d'or. Així, doncs, penseu de 
comptar-los ". Í Nadalet, qui temia que Lluis 
Regolí no sobrevingués, per tal com era ho- 
ra de vespres, trobant-se torbat en si mateix, 
li digué: Ú Madona, no és precís que ho 
compti després de vós". Dit això, prengué el 
cofret i se'l ficà sota son mantell. Pren co- 
miat d'ella i se'n va tot dret al bordell. I així 

que hagué trobat al seu company, li mostrà 
el cofret i li contà tota la història, i en gran 
goig se'n van a puntar amb la dita Francis- 
ca, i es donaren bon temps amb els diners 
que el pobre frare havia aplegats de llarg 
temps amb gran pena i treball. 

Nadalet no era encara al bordell, que fra- 
re Citges envià el dit Lluís Regolí a sor 
Antonieta per haver els diners, com li havia 
dit prop de l'altar. I venint al Terç Ordre, 
trucà a la porta i demanà sor Antonieta per 
haver els diners, com li havia estat dit. I ella 
vinguda, havent-se saludat, Lluís Regolí li 
digué: " Madona sor Antonieta, frare Citges 
m'envia a vós per tal que em doneu el cofret 
amb els mil rals d'or". Digué sor Antonieta : 
"i Com és el vostre nome". "Madona", di- 
gué ell, "hom m'anomena Lluis Regolí". 
Tan prompte com sor Antonieta sentí aques- 
tes paraules, caigué esvaida en terra, fent un 
gran crit, al qual eixiren les monges. I 
veient-la en tal estat, li arruixaren la cara 
d'aigua freda, i ella revingué a si. Aleshores 
ella, cridant i esgarrapant-se la cara, i es- 
quinçant sa roba, (se n'anà) caminant, camí 
de Sant Francesc, i el mercader amb ella. 
I després que ella hi fou vinguda, demanà 
frare Citges, el qual vingué tot seguit. I 

n'hagué sabut la raó, s'esvai de la gran do- 
lor, i (parlant amb vostre perdó) es concagà 
vilanament, per la qual cosa calgué que els 
frares el rentessin amb aigua freda. l un cop 
hagué reprès una mica de .vigor, el portaren 
a sa cambra i el posaren sobre el llit, després 
d'haver-lo netejat de la seva immundicia. 
I prengué el dit frare Citges tan gran des- 
plaer que en caigué en gran malaltia, la qual 
li durà tres mesos. Í quan fou guarit, restà 
per sempre més, trist i melancòlic. I vet ací, 
frare Anselm, com els vostres religiosos es- 
quiven el pecat d'avarícia". 


Del quart pecat mortal, que és tra. Ja ha- 
veu oit abans la història del terç pecat mor- 
tal, que és luxúria, al fet de la confessió de 
madona Tecla amb frare Juliot, per la qual 
cosa no cal que ara us la refereixi. Emperò 
us recitaré la història del pecat d'ira. 

Sapigueu, frare Anselm, que en la vostra 
Ciutat de Mallorca, dins el convent dels fra- 
menors, hi havia un bon home anomenat 
Aimeric de Grave, el qual era de nació fran- 
cesa, noble i gentilhom de vera raça, puix 
que era parent acostat del comte d'Arma- 
nyac, i havia vingut al dit convent per estu- 

diar teologia. Un dia anava per la dita ciutat, 
i passant pel Carrer d: Mar, vegé una símia 
dins un paner, i la comprà per fer-ne un 
present al dit comte d'Armanyac, son parent, 
per tal com a França no hi ha molts d'aitals 
animals. I havent comprat la dita símia, no 
passaren quinze dies que aquella mori. S'es- 
devingué, frare Anselm, que, a les follies 
que els frares acostumen de fer per tal de 
donar-se plaer, solaç i matèria de riure, hi 
havia tres religiosos que volien mal al dit 
frare Aimeric, i havien fet una cançó de la 
dita símia, que comença així: 


"Un plant faré tostemps, pus que frare Ai- 
lmeric 

m'ha pregat d'aiçò fer per la xímia gentil 

Ai lasl frare Aimeric, quina cosa farets 2 

Per tota recompensa la xímia pagarets: 

E ella és morta. 

Lo comte pot atendre abans que hom no li 
(porta... 


:No us recorda, frare Anselm, de la resta 
de la cançó2 I vet aquí que els tres religio- 
sos (el primer dels quals es deia frare Fran- 
cesc Caravall, nadiu de Morella, el segon, 
frare Mateu Ponç, nadiu de Pollença: el 

terç, frare Gauteri, nadiu de Daroca) que 
cantaven la dita cançó, de la qual frare 
Aimeric en sentí un gran desplaer, i comen- 
çà a vituperar-los i a injuriar-los, tant que 
s'escometeren a belles mans: i si no fos estat 
que el guardià, nomenat frare Jaume Flo- 
rença, els comanà, per la santa obediència, 
que marxessin d'allà i que se n'anessin a 
dormir, s'haurien gairebé escanyat. 

Després que els religiosos hagueren anat a 
dormir, els dits tres religiosos prengueren 
cadascun un gros bastó en la mà, i es posa- 
ren a l'aguait prop de les privades, on el ti- 
raren per terra i li donaren tantes bastona- 
des que el bon frare només en visqué cinc 
dies. Ara vegeu, frare Anselm, com els vos- 
tres religiosos esquiven el pecat d'ira. — 


Frare Anselm diu a l'ase. — Senyor 
Ase, en veritat aquell dia fou malaurat per 
al dit frare. També ho fou per als tres reli- 
giosos. Ja em recorda d'aquest fet: jo era 
molt jove quan va tenir lloc. I em recorda 
que dos dels religiosos fugiren, i l'altre, això 
és, frare Mateu Ponç, fou pres, justiciat i 
condemnat a presó perpètua. Il sempre més 
sofriren molt de mals. Vegem ara, us ho 
prego. la història de glotonia. —— l 

L'ase parla del cinquè pecat, que és glo- 
tonia. — Frare Anselm, al Camp de Tarra- 
gona hi ha un poble nomenat Cambrils, i 
és bon i gran poble, el qual és del rei. I al 
dit pobl:, frare Anselm, tenen per costum 
que quan hi ha alguna festa, una vegada hi 
van a predicar els framenors i l'altra vegada 
els frares predicadors. S'esdevingué que un 
dia de Nadal, que era aleshores el dijous, 
anà a predicar al dit poble un frare predica- 
dor. Il l'endemà, tornant de bon matí a la 
ciutat de Tarragona, es trobà, en passar el 
fiu anomenat Francolí, amb dos framenors 
del convent de Tarragona, l'un dels quals es 
deia frare Joan Companyó, i l'altre frare 
Pere Taverner. I després d'haver-se saludat, 
ell els preguntà on anaven. Ells li digueren 
que anaven a Tortosa. Després li pregunta- 
ren com havia estat tractat, el dia de Nadal, 
pel rector del dit poble. Digué el frare predi- 
cador: "En veritat, mon amic, el dit rector 
ens ha honorablement festejat amb força ca- 
brits rostits i carn de moltó bollida, amb 
llurs salses i bon vi vermell, i, després, tor- 
torelles i coloms amb bella pebrada: de ma- 
nera que em semblava ésser al Paradís Ter- 
renal. I ahir el dit rector comprà set lliures 

de congre, gros com la cama. I vaig sentir 
que ell deia a Na Catarina, la seva amiga, 
que en fés un pastís al forn. T així, mon 
amic, si aneu una mica dejorn bé podreu te- 
nir un bon dinar i menjar del pastís". 

Immediatament, frare Anselm, si ho di- 
gué al mut no ho digué pas al sord, i vet aquí 
frare Companyó que trossa la seva roba i 
es posa a caminar, talment que de tres pas- 
ses només en feia una, per arribar a temps 
a aquell dinar i per menjar el pastís. 

I aquesta Catarina, amiga del rector, volia 
mortal mal a tots els religiosos en general, 
per tal com es queixaven molt al dit rector 
perquè tenia una amiga. Per la qual cosa, 
havent fet el pastís i vinguda l'hora de dinar, 
ella digué al rector: "Monsenyor, dinem 
abans que vingui qualsevol tafaner". Digué 
el rector: "Í quin tafaner ens pot veniro". 
Respongué Na Catarina: " Qualsevol trai- 
dor religiós, qui vindrà i menjarà el pastís". 
Digué el rector: " En nom de Déu, Catarina, 
anem a dinarl". Quan ells començaven a as- 
seure's per dinar, a penes foren asseguts, que 
vet aquí que arriben frare Companyó i son 
company, i molt decididament trucaren a 
la porta. Llavors Na Catarina, corrent a la 
porta, esguardant pel forat i veient els fra- 

res, se'n vingué mig morta al rector, i el 
rector li digué: "Qui hi ha2". Digué Na 
Catarina: "Tal mal que a la porta són dos 
religiosas". " El proverbi diu bé la veritat" 
digué el rector" : "del mal que hom té por, 
d'aquell mateix mor". Digué Na Catarina: 
"Per la Santa Passió de Déul No menjaran 
ja del pastisl". I tot seguit l'amagà, i va 
Obrir la porta. I vet aquí els framenors que 
saluden el rector. I el rector els digué: "Se- 
nyors meus, jo tinc gran plaer de la vostra 
vinguda, i gran descontent car no tinc vian- 
des per tractar-vos com a tals senyors es 
pertany. Però no tinc altra cosa, ara, sinó 
sardines". —dRespongué frare Companyó: 
Monsenyor el rector, vostra bona cara i 
bon acolliment els estimem més que les bo- 
nes viandes". 

Dit això, ells es varen asseure a taula, 
i fou portat un plat .amb set sardines 
davant frare Comuanyó i el seu company, i 
un altre plat amb tantes altres sardines da- 
vant el rector i Na Catarina. Vet aquí, frare 
Anselm, que frare Companyó amb el ga- 
nivet tallà el cap a una sardina, i després 
que hagué menjat dos o tres bocins, pren- 
gué el cap de la dita sardina i l'acostà a l'o- 
rella, com si fes mostra que la sardina li 

responia a ses demandes. Í digué a la sardi- 
na: "El que vós em dieu responent-me, no 
crec pas que sigui veritat". Aleshores el 
rector i Na Catarina foren molt meravellats, 
veient l'acte que frare Companyó feia a la 
sardina. Per la qual cosa, frare Anselm, des- 
prés que frare Companyó hagué menjat en- 
cara dos o tres altres bocins, desseguida pre- 
nent el cap de la sardina, se l'acostà a l'orella, 
i digué: " Senyora Sardina, jo no puc pensar 
que ço que vós em dieu sigui veritat, car 
el senyor rector no és pas tal home que em 
fes tal cosa". Així que Na Catarina sentí 
aquestes paraules, com sabeu que les dones 
sempre volen saber les coses dubtoses, ella 
demanà al rector que pregués a frare Com- 
panyó, i també ella mateixa el pregava, de 
dir de què era la seva conversa amb la sar- 
dina. I frare Companyó, fent-se pregar molt, 
no volent dir res de la dita conversa, li di- 
gué: "Senyora Catarina, no us cureu ja de 
saber la meva conversa amb la sardina: car 
jo li demano alguna cosa de què ,ella em 
respon". Vet aquí que tot seguit el rector que 
el pregà molt afectuosament. Í no volent ni 
podent frare Companyó contradir als precs 
del rector, li digué així: "Monsenyor, jo us 
explicaré la meva conversa amb la sardina, 

sota aital condició, emperò, que si la dita 
sardina diu veritat, que vós no m'ho calla- 
reu, sinó m'ho direu". Immediatament el 
rector, jurant, l'hi va prometre. Llavors 
frare Companyó referi la conversa de la sar- 
dina, dient així: " Monsenyor el rector, jo 
he demanat a la sardina quin era el més gran 
i el més gros peix que hi ha hagi en la mar. 
I ella m'ha donat de resposta que fa tan 
de temps que n'és fora, que no li recorda, 
però que ho demani a un congre fresc que 
hi ha de dins en la casa, que no fa dos dies 
que és eixit de la mar, i ell m'ho sabrà dir". 
Desseguida, frare Anselm, vet el rector que 
amb gran rialla digué: " Pel cos de Tal, la 
sardina diu veritat. Lleveu-vos, Catarina, i 
aporteu el pastis". Í treient les sardines de 
taula, tingueren un bon dinar. 

Vet aquí, frare Anselm, com els vostres 
religiosos esquiven el pecat de glotonia, que, 
per tal que puguin menjar un bon bocí, ca- 
minen a trenca-coll. — 


Frare Anselm diu a l'ase. — Senyor Ase, 
en veritat frare Companyó fou ben llest 
per trobar tan aviat una tal caviHació com 
fou aquella que mostrà fent semblant que la 
sardina li parlava, per a venir a sa intenció 

del pastís. En veritat, com més us escolto, 
més em ve en voluntat de sentir-vos parlar. 
Car jo us juro que si Déu us hagués creat 
home, i que haguéssiu estat predicador, jo 
crec que tot el món hauria acudit a sentir 
vostre sermó, deixant els altres predicadors: 
tant és plaent la vostra conversa. 1 per això 
us prego que us plagui de recitar-me la his- 
tòria del pecat d'enveja i de peresa. — 


Del sisè i setè pecats mortals, que són en- 
veja 1 peresa. — Frare Anselm, al Camp de 
Tarragona hi ha un poble, a muntanya, ano- 
menat Falset, i és bon poble i gran, i poblat 
de bones gents, i pertany al comte de Pra- 
des. En el qual s'esdevingué que a una festa 
de Nadal hi anaren a predicar dos framenors 
i dos frares predicadors, l'un el dia de Na- 
dal, i l'altre l'endemà. Tot seguit, frare An- 
selm, que les festes foren passades, volent- 
se'n els frares tornar a Tarragona, d'on ha- 
vien vingut, prenent comiat del senyor comte, 
aquest els digué: "Senyors religiosos, a nós 
ia tot el poble ha plagut vostra científica i 
plaent manera de predicar, i per tant penseu 
de demanar qualque do que us plagui, i nós 
us el donarem. Mes nós volem que el frare 
predicador demani el primer do, i després 

demanarà el framenor". Jmmediatament, 
frare Anselm, que el frare predicador ho ha- 
gué oit dir, digué en si mateix :" He fet mal 
viatge, car si demano primer, el framenor 
demanarà més que jo, i si ell té més que jo, 
la mort em seria millor que la vida. Però 
jo sabré més que ell". I llavors, girant-se 
vers el comte, li respongué dient: '"Senyor 
comte, jo us demanaré un do, a condició que 
la cosa que jo demanaré em sigui donada 
sense cap dilació". Ço que el comte li pro- 
meté. I llavors li digué: " Senyor, jo us de- 
mano que em sigui donat el doble de tot el 
que us demanarà el framenor". I el comte 
li atorgà. Quan el framenor hagué oit la 
demanda del frare predicador, cregué morir 
d'enveja i de disgust, dient en si mateix: 
"Malviatge pugui tenir aquest traidor de 
predicador, si tindrà el doble de tot el que jo 
demanaré. Car si jo demano cent florins ell 
en tindrà dos cents. I més m'estimaria morir 
content que viure malcontent". I llavors el 
Íramenor pensà i demanà el do, dient: "Se- 
nyor comte, jo us demano ara que us plagui 
fer-me donar dues centes bones bastonades. 
I en això us prego, senyor, que no hi hagi 
falla. Car això és la més gran gràcia i re- 
compensa que em pot fer en aquest món la 

vostra senyoria". Aleshores, el comte digué 
a dos escuders que eren prop d'ell: " Aneu 
i aporteu dos bons bastons de nespler, i feu- 
li aquest plaer, puix que ell ho demana amb 
tan gran devoció". 

Després que els dos escuders hagueren 
portat dos bons bastons, prengueren el fra- 
menor pel caperó i començaren a batre'll. I 
com ells hagueren donat al dit framenor cent 
bastonades, vet el frare predicador qui co- 
mençà a cridar, dient: "Això basta, se- 
nyor, car el Íframenor només ha demanat 
cent bastonades". Quan el framenor oí les 
paraules del frare predicador, digué supli- 
cant, plorant i cridant: " No, senyort No es- 
colteu el frare predicador, i doneu-me altres 
cent bastonades. Car dues centes us n'he de- 
manatl". 1 girant-se vers el frare predica- 
dor, li digué: "4 Què us sembla, frare pre- 
dicador, del do que he demanat2 Em sembla 
que no us plau pas gaire. Vós haveu, per la 
vostra cobejança, demanat el doble de ço que 
em serà donat, i per tant, em plau passar 
mal Nadal, per tal que vós tingueu pitjors 
Innocents i encara més males estrenes l". 

Tan bon punt, frare Anselm, com el fra- 
menor hagué rebut la dita gràcia, vet els 
dos escuders que prengueren el frare predi- 

cador per la vora de la capa i li donaren qua- 
tre centes bastonades, en guisa que calgué 
portar-lo sobre un ase a la ciutat de T'arra- 
gona. Vet, frare Anselm, com els vostres re- 
ligiosos esquiven el pecat d'enveja. — 


Frare Anselm parla a l'ase. — Senyor 
Ase, en veritat el frare predicador fou inex- 
pert de demanar el doble del que seria do- 
nat al framenor, mes la traidora enveja i 
la cobzjança d'haver més que el framenor 
li feren fer això. I no pensava pas què se'n 
podia seguir. I qui no esguarda davant seu, 
com dèiem suara, cau enrera. Per la qual 
cosa, us prego que d'aquestes històries en 
tingueu prou, car puix que les afeccions de 
bastonades són vingudes, podriem encara ve- 
nir a pitjor. Tornem al nostre propòsit, car 
jo us vull encara provar que nosaltres, fills 
d'Adam, som de major noblesa i dignitat que 
vosaltres, animals. Í això per tal com nosal- 
tres posseim seny natural i ànima inteHec- 
tiva, i vosaltres només teniu un poc de dis- 
creció natural. — 


L'ase respon a frare Anselm, parlant-li 
de la natura dels animals, posant cadascun 
en sa natura. —— Frare Anselm, em sembla 

que sou un poc baix del davant. Bon home 
de Déut Per tal que conegueu clarament que, 
nosaltres, animals, tenim seny natural i àni- 
ma inteHectiva, tan bé i millor que vosaltres, 
jo us recitaré alguns actes dels nostres ani- 
mals, pels quals veureu clarament que la vos- 
tra afirmació és falsa. 

Veieu, frare Anselm, els pollets de les ga- 
llines i de les perdius com, així que són des- 
clovats, corren darrera llur mare, i quan 
veuen que la mare fuig i té por, fugen tam- 
bé desseguida, anant a reunir-se amb la ma- 
re. I ben prompte mengen ells tots sols. I si 
per aventura es perden, i senten la veu de 
llur mare, hi acudeixen sobtosament i se'n 
vénen allà on és la mare. Encara, cavalls, 
muls, bous, moltons, bocs, gats i semblants 
animals, quan llur temps d'infantar és vin- 
gut, vet com llurs femelles, sense dolor ni 
treball, fan llurs mascles i femelles, sense 
que els calguin comares ni llevadores d'in- 
fants, ni que ningú els talli el melic, i desse- 
guida cerquen la pastura. Així mateix, tot 
seguit, d'ells mateixos prenen la mamella i 
mamen. Encara, els gossos i els gats, jamb 
quina discreció i diligència porten llurs pe- 
tits de l'un lloc en l'altre amb llurs dents, 
tan gentilment i suaument que no els fan 

gens de mall I vosaltres, frare Anselm, quan 
sou nats, no sabeu prendre la mamella, mes 
al contrari, si la vostra mare no us la posés 
a la boca, moririeu de set, i no podeu ni sa- 
beu menjar cap vianda, sinó que romaneu 
Cinc O sis mesos que no viviu sinó de llet. I 
després els vostres pares i mares us maste- 
guen la vosira vianda, i, així mastegada, la 
mengeu. Í si els vostres pares o mares se'n 
fugen per raó d'algun espant, vosaltres res- 
teu al breçol, que no sabeu o podeu fugir 
després d'ells, així com fan els pollets de les 
gallines i de les perdius. l les vostres feme- 
lles infanten amb gran dolor i treball, i els 
calen comares, i d'altres, per tallar el melic 
als vostres infants: i menut i sovint moren 
a l'infantament. Í això per la maledicció que 
Déu els ha donat. Encara, les femelles dels 
nostres animals, quan són plenes, no vol- 
drien acostar-se al mascle per tot l'haver del 
món, sabent que ja és acomplit allò per què 
Déu donà la conjunció del mascle amb la 
femella. I les vostres dones, frare Anselm, 
no són pas així, ni no els plau en res la con- 
dició de les nostres femelles. Ans al contrari: 
car quan són embarassades, és aleshores que 
elles requereixen més l'home que abans. 

i: Què us sembla, frare Anselm, de la vera 

1 

amor que porta la tortorella a son mascle P, 
que quan és mort, ella fa molt gran dol i no 
reposa més sobre arbre verd, ni no beu aigua 
clara, sinó tèrbola, i si no troba aigua tèrbo- 
la, ella l'enterboleix amb els peus, i aleshores 
beu. l després, resta vídua tot el temps de la 
vida, sense que vulgui prendre marit. l les 
vostres fembres, frare Anselm, a penes és 
podrit llur marit en la fossa, i encara es 
podria fer salsa de llur fetge, que totseguit 
cerquen altres marits. I moltes vegades, fra- 
re Anselm, faran morir llurs marits per met- 
zines i túixecs que elles els fan menjar per 
poder prendre per marit aquells de qui són 
enamorades. Vet quina diferència hi ha, de 
l'una amor a l'altral 

i Què us sembla del seny i discreció de 
l'elefant, qui en tots els actes i fets sembla 
que sigui fill d'Adam en totzs coses, això és 
que entengui i conegui totes les coses: Tal- 
ment, que si el palafrener o vailet que li dóna 
de menjar ve a morir, ell es dóna tant d'e- 
nuig i descontent que s'està dos o tres dies 
que no vol menjar ni beure, mostrant senyal 
de tristesa per l'absència del dit vailet. 

i Què us sembla, així mateix, del seny na- 
tural de l'àligaP Que, després que els petits 
són nats, ella els fa esguardar contra els 

raigs dal sol. I si esguarden i veuen de fit a 
fit, sap que són sans, i si els veu plorar els 
ulls, sap que són bords, i els treu desseguida 
fora del niu. ME 

Què us sembla del seny de l'esparver2 El 
qual, quan vol prendre algun ocell per son 
menjar, si no el pren amb dues volades, no 
va més darrera ell, sabent que no plau a Déu 
que el dit ocell mori. Encara, per tal com el 
dit esparver és puagrós, pren cada nit un 
ocell, i el té entre sos peus per tenir-los calds, 
i després, al matí, el deixa anar sense fer-li 
cap mal, sinó que, si el dit ocell és pres per 
ell, per molt gran fam que tingui no el vol- 
dria menjar, ans el deixa anar sense fer-li 
cap dany. 

Què us sembla del seny del cucut2 Que 
quan s'esdevé que el pare és molt vell i que 
totes les plomes li cauen de vellesa, i no pot 
volar, aleshores els petits li fan un bell niu 
on el fan reposar, i cada dia li porten men- 
jar, fins a tant que plagui a Déu que mori. 

Què us sembla del camell2 Que per res del 
món no vol acostar-se ni tenir afer amb cap 
femella que hagi tingut afer amb son pare, 
i les coneix amb el flaire. I si elles se li acos- 


ten, a mossegades i a cosses les fa fugir lluny 
d'ell. 

Què us sembla del seny del castor2 Que 
quan veu els caçadors que el volen prendre, 
sabent que els dits caçadors no el volen pren- 
dre sinó per haver llurs genitals, que són 
bons per a moltes medicines, si coneix que 
no pot escapar sense ésser pres, aleshores ell 
mateix, amb les dents, s'arrenca els genitals 
i els tira als caçadors, volent-los més aviat 
perdre que morir, o perdre la vida. 

Què us sembla del seny del pigot2 El qual 
no fa son niu sinó pels forats i pertusos dels 
arbres, i quan s'esdevé que els dits forats o 
pertusos són tancats per algun fill d'Adam 
amb Íerro o altra cosa, ell desseguida hi 
aporta una herba, la qual és de tal virtut que 
tota tancadura que és tocada per la dita her- 
ba s'obre i romp immediatament, i tocant la 
dita herba el forat de son niu, estopat i tan- 
Cat, s'obre tot seguit, i per aquesta raó la 
dita herba és anomenada "herba del pigot". 

Què us sembla del seny de l'orenetaP La 
qual, si hom treu els ulls als seus petits, hi 
porta una herba, amb la qual, tocant els ulls 
dels petits, aquests els obren desseguida i 
recobren la vista. Aquesta herba és dita 
quelidònia". 

Què us sembla del seny de la mustela P La 
qual, quan vol combatre contra la serp, s'em- 

bolca, primerament, tota de ruda, i després 
va a menjar rel de penical. I fet això, va a 
combatre contra la serp. I vet com ella sap 
que les dites herbes tenen força i valor con- 
tra el veri de la serp. 

Què us sembla del seny del cèrvol2 Que 
quan veu que és ferit per algun caçador amb 
una sageta emmetzinada, desseguida se'n va 
a menjar fulles d'arbós, sabent que valen 
contra verí. 

Què us sembla del seny dels gossos i dels 
gats Els quals, quan veuen que per massa 
menjar el ventre els fa mal i els causa dolor, 
se'n van a menjar moltes herbes que provo- 
quen el vòmit i els fan vomitar, sabent que 
la millor medicina que sia al món, per guarir 
de la replecció de l'estómac, és el vòmit. 

Què us sembla de la cigonya2 La qual 
quan se sent dura de ventre, se'n va a la mar 
i, prenent de l'aigua de la mar amb el bec, 
se n'omple la boca i la posa per darrera a 
manera de crestiri, sabent que el crestiri és 
perfecta medicina per a la duretat de ventre. 

Què us sembla del seny de la guineu" Que 
quan veu que no troba què menjar, ni pot 
robar gallines a les gàvies o galliners, com és 
acostumada, s'ajeu al mig del camp, a terra, 
i està com a morta, no movent ni cap ni pett, 

ni cua, ni altre membre qualsevol de son cos: 
talment que qui la veu aleshores, no dubta 
gens que no sigui morta. Í llavors, passant 
els corbs o gralles, veient-la per terra en tal 
manera, pensant que sigui morta, baixen i 
es vénen a posar sobre el seu ventre. Llavors 
madona la Guineu, les pren amb les dents, i 
en lloc que la volien menjar, ella mateixa, al 
contrari, els menja. I d'aquesta manera la 
dita guineu es sadolla. 

— Què us sembla del seny de la perdiu2 Que 
quan veu que els caçadors volen prendre els 
seus petits, ella crida, i desseguida els seus 
petits fugen, i ella fa veure que no pot volar, 
i vola un poc endavant i després es deixa 
caure a terra. I fa tantes de vegades aquest 
acte fins a tant que veu que els seus petits 
han fugit i siguin lluny d'allà. Aleshores ella 
vola i se'n va. 1 així defensa els seus petits, 
que no siguin presos. l 
. Què us sembla del seny de l'aranya2 Que 
quan veu que alguna mosca és sorpresa en sa 
tela, ella corre tot seguit. Í la primera cosa 
que fa és lligar-li els peus i les mans amb fil 
molt prim que ella treu de son ventre. Í un 
cop l'ha ben lligat, aleshores la menja, sa- 
bent que si no la lligava, se'n podria escapar, 
volant, i així seria frustrada de sa presa. 

Què us sembla del seny de la grua Que 
vetlla, la nit, fent bona guaita, per por que 
no sigui presa. I tement que la son no la. 
venci, ella pren una pedra i la té en son peu 
esquerre, i alça el dit peu i dorm sobre el 
peu dret. I això fa per tal que, si la son la 
vencia, caient-li la pedra del peu, ella es 
despertaria per la caiguda de la pedra. 

Què us sembla del seny del gall2 El qual 
molt bé i ordenadament canta les hores de la 
nit i del dia, a cadascuna hora dient sa oració 
en tots els quatre temps de l'any, sense que 
tingui necessitat de rellotge ni que hom el 
desperti. Í quan troba alguna bona vianda, 
tot seguit crida sa companyia de gallines i 
no vol menjar fins a tant que elles mengen 
ensems amb ell. 

Què us sembla del seny del gat2 Que quan 
vol fer sa ordura, cava la terra: i com molt 
bé i diligentment colga sa femta, per tal que 
el senyor de la casa no senti sa pudor, tement 
que no el llancés de la casa, sentint la pudor 
de sa dita femta. 

Què us sembla del seny del rossinyol 2 Que 
quan és enamorat) de sa femella, canta i 
refila fins a tant que ell realitza la seva inten- 
ció, i quan ha acomplit sa voluntat, no canta 
més, sinó que quan ella se li acosta per oir 

son cant, en lloc de cantar ronca, sabent que 
ella no li consentiria sinó després de tal 
lloança. 

i Què us sembla del seny del gos i de sa 
vera i bona amor2 El qual per un plaer so- 
freix cent injúries. Car, després que una ve- 
gada ha menjat el pa d'algú, mai més no 
l'oblida, ans li podrieu donar cent bastona- 
des que no oblidarà gens el benefici rebut. 
Vet, doncs, quina diferència hi ha de l'amor 
del ca a l'amor de l'home. Perquè al ca, si 
li feu plaer, li podreu fer cent injúries des- 
prés, que les suporta totes, tenint en compte 
al plaer rebut, i l'home fa al contrari. Car, 
feu-li cent ben grans plaers, si després li feu 
un petit tort, oblidant tots els grans plaers 
rebuts, vol prendre venjança del petit tort a 
ell fet. 

Què us sembla del seny del cranc2 Que 
quan s'esdevé que .vol menjar la nacre, on 
es fan les perles, estant la nacre oberta, per 
tal com no viu sinó de l'aigua de la mar, ell 
ve suaument i.hi porta una pedra, i acos- 
tant-se a la nacre, li tira la dita pedra dins, 
i llavors la menja, sabent que si no ho feia 
així, la nacre es clouria desseguida, i no po- 
dria fer-li cap mal. 

i Ús sembla, doncs, frare Anselm, que els 

actes damunt dits siguin de seny i d'enteni- 
ment Cert, sí. I si vós voleu dir veritat, 
sereu de mon acord, això és, que els dits ani- 
mals tenen seny i ànima intelectiva tan bé 
i millor que vosaltres. I deixo de parlar de 
molts animals, així com alguns escarabats, 
i d'altres, els quals, quan veuen que els fills 
d'Adam els toquen, per temor que ells tenen 
de rebre. dany, fan com si fossin morts, ple- 
guen peus i mans que diríeu que són morts. 
I després, quan no senten ningú més, es lle- 
ven i se'n van a llurs afers. — 


Frare Anselm diu a l'ase. — Senyor Ase, 
l'altra raó per provar que nosaltres som de 
major noblesa i dignitat que vosaltres, és per 
tal com nosaltres som molt nets en nostres 
vestidures i abillaments, i portem en nosal- 
tres molt bones olors, molts perfums ben 
flairants. I vosaltres esteu privats i mancats 
de tota netedat, i sou immundes, sollats i 
pudents. Í esguardeu en vós mateix: prime- 
rament, vostre ventre i vostres cuixes són 
plenes de fems, pixats i immundicia , vostres 
ulls, plorosos i lleganyosos, i la boca bavosa 
i plena de baves. Doncs, apareix prou bé que 
el que he dit és veritat. — 

L'ase respon. — Frare Anselm: "qui mal 
diu, oir-lo vol". Jo us he parlat fins ací cor: 
tesament. Mes, puix que vós m'haveu blas- 
mat, jo us la retré, i diré la veritat. Car el 
proverbi diu: "Tal compte com et fa ton 
compare, tal li fa". Bon home de Déut Com 
més parleu més us erreu. I això de què us 
lloeu és tornat a vostra deshonor. Car jo 
veig que els vostres ulls són més lleganyosos 
i plorosos que no són els meus, i les meves 
baves cauen a terra, i les vostres us cauen 
sobre la barba. I tots els béns i plaers que 
teniu, i delits de bones olors, no les teniu 
sinó per nosaltres, animals. I us ho explicaré 
tot clarament. 

La cera de què us feu llum la preneu de 
les nostres abelles, i així mateix la mal amb 
la qual feu les vostres confitures. La seda de 
què us vestiu, la preneu de les nostres cuques, 
que la fan com us he explicat amplament 
més amunt. L'almesc el preneu dels nostres 
animals: i no és sinó una superfluitat de 
sang que es congria dins algunes pústules 
dels dits animals. I quan l'almesc és perfet, 
les pústules s'inflen, i llavors els dits ani- 
mals se'n van a les roques aspres i dures, i 
tant es freguen i graten que les dites pús- 
tules, pel fregament que ells fan, cauen a 

terra, i llavors, fills d'Adam, les preneu i les 
guardeu per fer vostres bones sentors. La 
civeta surt dels nostres animals, que es fa 
entre les cuixes, i vosaltres la poseu sobre 
les vostres barbes i en els vostres vestiments. 
L'ambre és femta dels nostres animals, i 
vosaltres us en perfumeu per llevar la pudor 
de la vostra suor i brutícia. Les perles, de les 
quals us adorneu a les festes, les preneu dels 
nostres animals de la mar, és a dir, de les 
nacres. i Cóm us goseu, doncs, solament lloar 
del que amb raó nosaltres, si voliem, ens po- 
driem lloar amb veritat 

I mireu, frare Anselm, jquina diferència 
hi ha de la vostra sang a la nostra, de la 
vostra suor a la nostra, i de la vostra femta 
a la nostral La vostra sang, si després que 
és eixida del vostre cos s'hi està un dia, put 
molt fort i fa gran corrúpció en l'aire, tal- 
ment, que moltes vegades per tal corrupció 
engendra epidèmia, si la sang és en gran 
quantitat, així com pot esdevenir per ba- 
talles. La nostra sang és almesc, el qual vos- 
altres poseu en les vostres viandes, abeurat- 
ges i confitures, i el poseu en els vostres 
abillaments per cobrir la mala olor de la vos- 
trà pudent suor, la qual és generalment pu- 
denta, i si no la llevéssiu us en vindria 

moltes vegades, a vosaltres mateixos, abo- 
minació. La nostra suor és civeta, la qual 
vosaltres poseu sobre les vostres barbes. De 
la vostra femta no en cal gens parlar, car 
vosaltres matzixos us n'estopeu el nas, i us 
en ve gran horror i abominació. La nostra 
és ambre, el qual vosaltres mengeu en moltes 
medicines, i el poseu en botons d'or i d'ar- 
gent, per tal que els vostres vestiments tin- 
guin bona olor. 

I no dic tan solament que nosaltres, ani- 
mals, som de major noblesa i dignitat que 
vosaltres: sinó encara els arbres, herbes i 
plantes, i us ho vull explicar tot clarament. 

Frare Anselm, els millors i més savis dels 
fills d'Adam, o sigui els filòsofs, diuen que 
vosaltres sou arbres celestes, arbres girats a 
l'inrevés. Car aixi com els arbres terrestres 
tenen llurs soques $ arrels en terra, vós teniu 
la vostra soca, això és, la testa, i les arrels, 
que són els cabells, i la barba, en amunt, vers 
el cel, i les branques així mateix, que són els 
bracos, les cuixes i les cames, amb els ra- 
mells, és a dir, els dits dels peus i de les 
mans. I del mig de les branques ix el vostre 
fruit, això és, de la natura de la fembra. 

Vet, doncs, frare Anselm, quina diferèn- 
cia hi ha dels arbres celestes, que són els fills 

d'Adam, als arbres, plantes i herbes terres- 
tres. Esguardeu a vosaltres, que sou arbres 
celestes, quan s'esdevé que per la calor del 
sol o del foc sou escalíats, quina suor ix de 
vosaltres, i quina olor fa. I esguardeu les 
roses, flors de taronger, flor de.murtra, quan 
són escalíades per la calor del foc en l'a- 
llambí, quina suor n'ix, i quina olor fal En- 
cara, frare Anselm, esguardeu quina licor ix 
de vosaltres, arbres celestes, i trobareu que 
no n'ix sinó brutícia de l'orella i dels ulls. 
I dels arbres terrestres n'ixen aquestes li- 
cors, a saber, baume, oli d'oliva, oli de nou, 
oli d'ametlla, oli de mirtil, i moltes altres li- 
cors, les quals tenen elles moltes i diverses 
propietats i virtuts que curen de moltes 1 
diverses malalties, segons que els doctors i 
autors en medicina escriuen. Si jo us les vo- 
lia especificar per menut, seria cosa molt 
llarga. Encara, Írare Anselm, esguardeu, 
vosaltres, arbres celestes, quines superflui- 
tats extreieu de vosaltres mateixos. Vós ja 
sabeu que no extraieu sinó mocs, saliva, 
orina, brutícia i femta, i totes aquestes su- 
perfluitats que ixen de vosaltres són pudents 
i de molt abominables olors, i això no ho 
podeu contradir. Les superfluitats que treuen 
els arbres terrestres són nobles i precioses 

gomes, així com benjuí, màstec, encens, 
mirra, oli, resina, i moltes altres , de les quals 
us periumeu a les festes i àpats per llevar 
la pudor de la vostra suor. 1 per les grans 
Virtuts i propietats que posseeixen les dites 
superfluitats dels arbres terrestres, es venen 
a gran preu entre els fills d'Adam. Car el 
benjuí val sovint tres centes lliures el quin- 
tar, i el màstec cent lliures. I així valen les 
altres, més o menys. Í quant a les superflui- 
tats damunt dites, frare Anselm, jo voldria 
que em diguéssiu quines virtuts i quines pro- 
pietats tenen, i a què són bones, i a quins 
preus es venen, i què se'n Ía. 

Encara, frare Anselm, coneixereu els 
fruits que els arbres terrestres produeixen 
de llurs cossos i els quals són de gentils co- 
lors, bones olors i Òptimes sabors. I fels 
fills d'Adam) els porten entre les mans, olo- 
rant-los i flairant-los per llur delit, i els posen 
en llurs cofres entre llurs vestiments, per tal 
que prenguin bona olor, així com són taron- 
ges, llimones, poncems, peres, pomes, i altres 
semblants. l vosaltres, frare Anselm, que 
sou arbres celestes, iquin fruit produiu dels 
vostres cossos Digueu-me, per què calleu P 
Jo crec que calleu per la vergonya que teniu 
d'anomenar el fruit que produiu. No us cal 

tenir vergonya, car tothom sap prou que el 
fruit que produiu i que és engendrat del 
vostre cos són els cucs. jÍ ja veieu que, quan 
els espremeu, quin suc n'ix, sinó fang i sangt 
Deis fruits dels arbres terrestres quan són 
espremuts, mireu quin suc n'ixt El suc dels 
raims espremuts és noble. Í aixi mateix de 
l'oliva, taronges i llimones, els quals també 
són fruits dels arbres terrestres, així com 
pebre i altres espècies. 1 si jo us en volia 
parlar competentment, seria llarga cosa. En- 
cara, frare Anselm, mireu els arbres terres- 
tres, que no solament essent vius tenen vir- 
tut i propietats, sinó més encara, després 
que són morts i secs, tenen nobles propietats 
i virtuts, així com veieu tots els dies per 
clara experiència. Com és l'arbre d'àlber, que 
un cop és mort i sec hom en ven el quintar, 
sovint, a vuit francs. Així mateix l'arbre de 
sàndal, l'arbre de la canyella, i molts altres 
arbres, dels quals em callo per fer curt mon 
parlar. Í vosaltres, qui, així com dieu, sou 
arbres celestes, després que us heu mort, 
iquin profit pot hom fer del vostre cos, ni 
per què és bo, a què val Cert, a resi Mes, 
quan és viu és malastruc i pudent, i quan 
és mort és encara pitjor, i si no fos ficat i 

amagat sota terra, faria tanta de corrupció 
en l'aire que destruiria el món. 

Vós podreu ara dir, frare Anselm, que no 
he nomenat sinó els més nobles arbres qui 
són per tot el món, i que no he anomenat els 
arbres de baixa condició. Per això us res- 
ponc i dic, que no pot haver-hi al món arbre 
de tan vil condició com aquell que no ía 
fruit, flor, ni ombra, el qual només serveix 
per a fer foc. Sapigueu que del foc que fa 
se'n segueix molt de profit i utilitat, així 
com llevar la corrupció de l'aire, escalfar 
els que tenen gran fred, coure les viandes, 
fer claror en l'obscuretat i donar vida al 
món. Car sense cap fre no podria viure, i 
el fre mateix no podria viure al món si no 
eren els dits arbres. 

Més, írare Anselm, vós parleu així ma- 
teix dels més nobles arbres celestes qui hi ha 
al món, com són el papa, els reis, els empe- 
radors i altres prínceps i senyors. ç Hi ha en 
ells alguna virtut o propietat més que als 
simples arbres celestes, o sia, els fills d'A- 
dam de simple i baixa condició: I vós veu- 
reu clarament que tots són en un mateix 
grau quant a les coses damunt dites. Ni en 
llur vida ni després de llur mort, dels més 
nobles als més vils no hi ha cap diferència. 

Doncs, frare Anselm, per aquesta expli- 
cació us pot ésser cert i manifest que els 
nostres animals són de major noblesa i dig- 
nitat que vosaltres no sou. I per tant, si teniu 
altra raó per provar el contrari, exposeu-la, 
i jo us faré la resposta deguda, i tan clara 
que sereu content. — l 


Frare Anselm diu. — Senyor Ase, l'altra 
raó per la qual és cosa digna i justa que nos- 
altres siguem els vostres senyors i vosaltres 
els nostres servidors, és que nosaltres tenim 
moltes ciències, i en especial tenim la ciència 
d'astrologia, per la qual sabem moltes coses 
a venir. l això és un grau de dignitat di- 
vina, car és cosa certa a tothom, que ningú 
no sap l'avenir, sinó Déu sol. Mes nosaltres, 
per la dita ciència, podem saber, i de fet 
sabem, moltes coses a venir, car saber-les 
totes no pertany sinó a un sol Déu. 1 en 
vosaltres no hi ha res de tot això, car no 
sabeu sinó el present, i això ve per tal com 
vosaltres sou bèsties irraonables, o sigui, 
sense enteniment. — 


L'ase respon a frare Anselm. — Frare 
Anselm, la vostra presumpció us fa fallir en 
gran manera. Per un poc de ciència d'astro- 

12 

logia que Déu us ha donat, heu pres tanta 
d'arrogància i d'orgull, que ningú no pot 
viure amb vosaltres, i comparant el que vos- 
altres sabeu de la dita ciència al que en saben 
els nostres animals, és vertadera burla. Però 
d'això no es donen vanaglòria, mentre que 
vós, per la profecia que heu fet (per tal 
com tot el que heu posat en la dita profecia, 
o la major part, s'és esdevingut al món) 
us n'haveu envanit tant que ningú no us 
pot parlar. Jo us dic, en veritat, que, no sola- 
ment els nostres animals us sobrepassen en 
la dita ciència, sinó encara jo, qui sóc un 
dels més malastrucs qui hi hagi al món, en- 
tenc millor en la dita ciència que vós no feu. 
I us dic que quan la vostra profecia em vin- 
gué a mans, no fa molt temps, vaig pensar 
de fer-ne una altra sobre el que deu esde- 
venir en els terres d'Aragó, Catalunya, Tos- 
cana, Llombardia, Castella i altres provin- 
cies. I veient en la vostra profecia com el 
Cisma devia passar i devia ésser papa un de 
la Colonna, en aquest passatge al comença- 
ment de la profecia, on dieu: 


" Abandonada. 
vituperada 
serà l'esposa 

qui blanca rosa 
era nomnada, 

e pus privada 

de sa corona 

la gran colona 
serà a Provença, 
ab sa potença 
metrà en casa"..., 


jo he volgut saber el fet d'aquest papa i 
d'aquest emperador, i dels tres reis de l'lm- 
peri, i de Turquia, i el costum i reialme de 
Llombardia, i el que s'esdevindria d'ells. 


La profecia de l'Ase. — Tot seguit, frare 
Anselm, vaig esguardar la disposició del cel 
i dels planetes, com es governen, i, de fet, 
judicant segons la disposició del cel, vaig 
fer una profecia en rima, la qual jo sé tota 
de memòria. Mes, per no donar enuig al 
molt alt i poderós princep, el rei nostre se- 
nyor, qui és ací present, me'n vull callar. 
Car tampoc no l'entendria sense glossa. — 

Així que l'ase hagué dit aquestes paraules, 
vet el rei tot joiós, que digué: — Bell res- 
ponent, ens plau d'oir la vostra profecia, per 
tal que frare Anselm, veient la vostra sub- 
tilitat d'enteniment, abaixi un poc la bandera 

de sa glòria. I així, en nom de Déu penseu de 
pronunciar-la valentment a nós i als nostres 
venerables i honorables barons. — 

Quan l'ase hagué oit aquestes paraules, 
tot seguit, amb gran audàcia, parlant molt 
altament, començà a dir la profecia per ell 
feta, en tal manera: 


En nom de la essència 
prima inteligència, 
comença la meu eloquença 
un poc escura. 


1 Tot ço que la Escriptura 
tenia sots la figura 
de bé e de malura 
farà la mostra. 


2 La bistia feresta 
eixint de la foresta 
darà molta tempesta 
al consistori. 


3 La gran virtut divina 
sots la negra cortina 
darà cruel ruina 
a gent Írancesa. 

Lladoncs serà sotsmesa 
la dita gent francesa 
per la reial noblesa 
d'Anglaterra. 


Mil quatre cents noranta 
regnarà la infanta. 

La terra, tota quanta, 
serà torbada. 


Per la gran subjugança, 
lleixant l'amistança, 
rebeHant, pendrà llança 
del foc la illa. 


La sua gent unida 

de nit e jorn guarnida 
llançarà la partida 

de Catalunya. 


Lladonc la gent llombarda 
ab companya pillarda, 
darà la fsalsal) parda 

al gran vicari. 


Dins Àries lo signe, 
la planeta maligna 
farà lo rei indigne 
de senyoria. 

io Lo cel me fa proferta 
que, sots falsa coberta, 
lladoncs serà deserta 
la ciutat negra. 


1r No fuig, si bé demora. 
Aicella cruel hora 
seràs gitada fora 
de senyoria. 


12 Sota un fals guiatge 
qui es darà al missatge, 
serà fet gran damnatge 
tall poc vescomte. 


13 Lo cel veig que comanda 
que molta sang s'espanda. 
E de cascuna banda 
morrà molt poble. 


14 Aprés la gran pelelila, 
un llop sots pell d'ovella 
farà en la Esgle(s)ia 
un novell cisma. 


15 La estela no redona, 
més semblant de colona, 
veurà molta persona 
sus alt en l'aire. 


I6 


17 


I8 


19 


20 

Gitant raigs variables 

e molt espaventables, 
los mals incomportables 
vindran en terra. 


Foc correrà per l'aire, 
mas no durarà gaire. 
Lladoncs prenets repaire 
ins les esglésies. 


Les mosques, de llur terra 
eixint, faran gran guerra, 
si mon saber no erra, 

en la Borgunya. 


Veureu ab gran baralla 
estels fer batalla. 
Lladoncs la cruel plaia 
vindrà en terra. 


Veureu fill contra pare 
e filla contra mare, 

la sor contra son fraire 
fer testimoni. 


La divinal potença 

ha feta providença 

que el mal de pestilença 
vesit la terra. 


184 Anselm Turmeda 


22 Aprés del bon Babtista, 
sots manera sofista 
serà nova conquista 
en la Turquia. 


23 En la (des)susdita terra, 
si mon saber no erra, 
durarà la guerra 
catorze mesos. 


24 La enemistat antiga 
a fer pau se obliga, 
e fermada la lliga, 
faran l'armada. 


25 E venint la novella 
de la bella poncella, 
lladoncs la bruta vella 
serà desfeta. 


26 Lo cel veig (quel ja plora 
aicella cruel hora, 
no fuig, si bé demora,. 
la gran tempesta. 


27 La ribalda trixaire, 
aprés la mort del fraire, 
a despit de sa maire, 
serà novia. 


28 


29 


30 


31 


32 


33 

E passada la festa, 
per la falsa requesta 
serà mal e tempesta 
en lo realme. 


Saturnus veig crida 
que sia derenclida, 
e sia esmarrida 
vint e sis mesos. 


Lladoncs la Ivlella nina, 
demostrant (-sel beguina 


darà falsa canina 
al noble comte. 


Ans de la primavera, 
Aicella gran riera 

farà, aprés la ribera, 
un poc de damnatge. 


E lo cel me demostra 
que en la terra nostre 
sia nova emposta 
de llonga guerra. 


Sots cimbell d'oradura, 


eixirà de clausura 
ab burell vestidura 
aicell gran comte. 

E lo gran conestable 

hi serà favorable: 

del lloc menys estimable 
lo traurà defora. 


L'esposa desmarrida 
serà de joi vestida 
aprés sia unida 

la sua companya. 


La profecia manda 

que port al cap garlanda 
e de cascuna banda 

sia amada. 


Veureu sa fortalesa 

en breu tornar flaquesa. 
Per la culpa comesa 
serà punida. 


Lladoncs, alçant bandera, 
lo gran duc de Bavera 

a la gent de sant Pere 
farà damnatge. 


Omplint la buida bossa 
la vostra real moça 
dins en Saragossa 
pendrà corona 


40 

42 


43 


44 

Lo cel no li ajuda 
Saturnus la tremuda 
faent-la estar muda 
de senyoria. 


Aprés la cruel jornada, 
veent-se derrocada, 
estarà amargada 

Vint e tres mesos. 


Lladoncs en la verdesca 
serà l'horrible tresca 
de la gent barbaresca 
al mig de la horta. 


La porta veig oberta, 
la terra veig deserta, 
los frailes sens oferta, 
qui canten missa. 


Volarà sense ales 

lo gran princep de Gales 
rompent les portes etales 
a gent francesa, 


no pas com a cossari 
ne com a propietari 
mas com a vicari 

del major bisbe. 

46 E cell de Pampalona, 
segons lo cel ordona, 
alçarà sa escona 
contra la França. 


47 La vostra Catalunya, 
si d'açò no es llunya, 
— Ccové que lo rei munya 
la llur gran bossa. 


48 Repicant la campana. 
vostra gent catalana, 
tots armats en la plana 
faran la mostra. 


49 Veureu lladoncs la poncella 
pintant sa força bella 
per la bona novella 
de Anglaterra. 


50 Segons lo cel m'ensenya, 
cové que molt estrenya 
cella gent de Sardenya 
gent catalana. 


51 Seran moltes revoltes, 
aprés peites e grans coltes, 
seran les testes toltes 
a dos grans mestres. 


52 


53 


54 


55 


56 

Tornarà l'habitatge, 

per la guerra salvatge, 

fel los horts, com a boscatge, 
en cella hora. 


É la blanqueta rosa, 
al braç de la esposa, 
farà guerra e nosa 
a la vermella. 


E Gènova la gaia, 
ferida de greu plaia, 
serà feta rondaia 
per tota terra. 


Sots bona confiança, 
Lucca pendrà pesança, 
e farà tal venjança 


- la flor del llir. 


E l'àguila mesquina, 
venint com a gallina, 
sots l'ombra lleonina 
haurà pressura. 


Estarà subjugada 
la trista menyspreada. 


Son mal haurà durada 


mija setmana. 

Puis, realment vestida, 
de molta gent seguida 
mantindrà la partida 
del gran imperi. 


Lo flori de Florença, 

mare de la prudença, 
pels seus rebrà ofensa 
en cella hora. 


E el braç de la colona 
de la Església corona, 
alçarà ca escona 

lo gran imperi. 


Segons lo cel comanda, 
ell farà gran demanda 
per haver la garlanda 
de Llombardia. 


Venècia la gaia, 
per la nova baraia 
entrarà en batalla 
contra l'Imperi. 


Lo cel dóna sentenflça) 


que en breu reban ofensa 


Verona e Vicença 
per cell d'Hongria. 

Veureu en aquell dia, 
segons ma profecia. 
anar la Llombardia 

a foc e a flama. 


Segons que lo cel mana, 
la vidua Toscana 

segons llei crestiana 
serà novia. 


Veureu lo gran vicari, 
per omplir son armari, 
que vindrà molt contrari 
a les comunes. 


Veureu fer la gran lliga. 
No pot fugir, si triga, 
contra cell qui s'abriga 
de la gran capa. 


Déu, per la sua potença, 
pot llavar tal ofensa 
revocant la sentença 

de les planetes. 


La mia profecia 

en escrit mesa Sia, 
car cové que així sia 
com ella posa. — 

De la festa que feren els animals per la 
profecia feta per llur orador en l'any mil 
quatre cents divuit. Quan la profecia fou aca- 
bada, fou fet un gran brogit i rumor, de la 
joia i solaç que es donaren tots els animals, 
dient: — Des d'ara és vençut frare Anselm i 
Perquè aquesta profecia és més vera i més 
subtil que no és la seva —. l així que es fo- 
ren apaivagats, l'ase, girant-se envers mi, 
digué les seguents paraules: — Frare An- 
selm, què us sembla de ma profecia —. 1 
jo, com aquell que veia que la dita profecia 
era molt ben feta i ben ordenada, vaig dir-li 
aixi: — Senyor Ase, en vostra profecia no 
hi ha res a dir, i és molt subtilment posada i 
ordenada, parlant molt obscurament, així 
com és el costum dels astròlegs. Car ells no 
volen que els judicis de les planetes, els quals 
ells posen i ordenen amb gran treball d'en- 
teniment, siguin entesos pels lectors sense 
algun enuig. Car la cosa que per treball és 
adquirida, generalment és per les gents ben- 
volguda i amada. Í us prego molt humil- 
ment que me'n feu una explicació. En ve- 
ritat, mai no hauria pensat que en vós hi 
hagués hagut tant de ciència i d'enteniment. 
Mes Déu tot poderós dóna la gràcia a qui 
li plau. — 

L'ase diu a frare Anselm. — Molt de bon 
grat, frare Anselm, us faré l'explicació per 
vós demanada, i això després que la dispu- 
tació sigui finida. Í per tant, si teniu altra 
raó per la qual pugueu provar vostra falsa 
Opinió, digueu-la ara, i resposta us en serà 
feta. — 


Frare Anselm diu. — Senyor Ase, lal- 
tra raó per provar que la meva opinió és 
vera, o Sigui, que nosaltres, fills d'Adam, 
som de major noblesa i dignitat que vosal- 
tres, és que Déu tot poderós ha volgut pren- 
dre carn humana, unint sa alta divinitat amb 
la nostra humanitat, fent-se home, i no ha 
pas presa la vostra carn mi la vostra sem- 
blança, sinó que llarg temps s'ha fet nostre 
germà i s'ha fet fill d'Adam, com nosaltres, 
de la part de la mare. Talment, que la nostra 
carn és avui dia collocada allà dalt, al cel 
imperial, i d'això parlava sant Joan, al pri- 
mer capítol de son Evangeli: "La paraula 
s'ha feta carn, i ha habitat entre nosaltres". 
I sobre això deia sant Agustí: "La paraula 
del Senyor és el Fill del Pare, és a dir, Jesu- 
crist, qui és FiH del Pare eternalment, i fill 
de la mare temporalment". l aquesta nostra 
dignitat sobrepassa tota altra dignitat i ho- 

13 

— 


nor. Per la qual cosa és santa i justa raó que 
nosaltres siguem els vostres senyors i vos- 
altres els nostres vassalls i súbdits. I per això 
deia aquell gran profeta, el rei David: "Tu 
has, Senyor, subjugada tota cosa sota sos 
peus" (això és, de l'home), "ovelles i bous, 
i les bèsties dels camps" (això és, totes 
les altres bèsties i animals), "els ocells del 
cel i els peixos de la mar. " Dient encara, el 
dit reial profeta, en son vuitè salm: "Se- 
nyor, Tu l'has constituit un poc menor que 
els àngels, Tu l'has coronat de glòria i d'ho- 
nor, i l'has constituit sobre les obres de les 
teves mans". Per la qual cosa apareix evi- 
dentment i clarament que per totes aquestes 
raons nosaltres som de major noblesa i dig- 
nitat que vosaltres, i que, segons dret i justa 
equitat, nosaltres som els vostres senyors, i 
vosaltres, animals, els nostres vassalls, es- 
claus i súbdits. — 


L'ase respon. — El proverbi diu, frare 
Anselm, que "del mal que hom té por, d'a- 
quell mateix mor." I així és. Car jo us juro, 
en veritat, que totes les vegades que vós em 
dèieu que teníeu altra raó per provar que la 
vostra Opinió era vertadera, jo em moria 
quasi de temor que no diguéssiu aquesta raó 

que ara haveu dit i exposat. Car jo la sabia 
bé, sense moltes altres, les quals sé bé, així 
mateix autèntiques i a propòsit com les que 
vós heu dit. Però no us recordeu: jtant de 
temps fa que no haveu res vist ni llegit 
els llibres de la santa Escriptural Com és 
aquesta autoritat qui és posada al primer ca- 
pitol del Gènesi, que diu que Déu tot poderós 
digué a Adam i Eva: "Creixeu i multipli- 
queu i ompliu la terra, i subjugueu-la i se- 
nyoregeu-la. I senyoregeu sobre els peixos 
de la mar i els ocells del cel, i sobre les coses 
que tenen ànima i que es remouen sobre la 
terra". I moltes altres, les quals, per por de 
fer la meva paraula massa llarga, deixo de 
pronunciar. 

Per consegúent, molt reverent mestre, no 
podent ni volent resistir ni contrastar contra 
la veritat, Jo us concedeixo que els fills d'A- 
dam són de major noblesa i dignitat que 
nosaltres, animals, i que Déu tot poderós ens 
ha creat per al vostre servei, i en això ha 
fet, el bon Senyor, gran honor a vosaltres, i 
a nosaltres no ha fet tort ni ultratge. Car 
totes ses obres són dretes, justícia i veri- 
tat. — 


El rei dels animals parla a frare Anselm 


196 Anselm Turmeda 


donant-li guanyada la questió. Així que l'a- 
se hagué pronunciat aquestes paraules, vet 
el rei dels animals, qui digué: — Frare An- 
selm, abans que nós haguéssim fet la vostra 
coneixença, i Oint parlar del vostre saber i 
subtilitat d'enteniment, nós en crèiem una 
part, i l'altra no. Mes al present veiem que 
tot ço que es deia i divulgava pel món, de la 
vostra ciència i subtil enginy, és veritat. Per 
tant, segons raó i vera justícia vós heu ven- 
cut i guanyat la questió. I nós i tots els ve- 
nerables barons de la nostra cort acordem 
que la vostra opinió és vertadera, això és, 
que entre vosaltres, fills d'Adam, sou de 
major noblesa i dignitat que nosaltres, ani- 
mals, i que sou, de dret, els nostres senyors, 
i nosaltres els vostres vassalls. I això és la 
pura veritat, que el sol, mal es pot cobrir 
amb un crivell. 1 us preguem i supliquem, de 
tot nostre poder, que us plagui predicar, dir 
i amonestar als fills d'Adam que els pobres 
dels nostres animals els sien recomanats. Car 
ells n'hauran recompensa d'Aquell qui viu i 
regna per tots els segles. — 

I dit això, sorti del dit jardi amb tots els 
animals. Í jo, cavalcant amb gran plaer i 
consolació, per la questió que havia guanyat, 

me'n vaig tornar a casa meva. Gràcies a 
Déu. Amén. 


Ací fineix la disputació de frare Anselm 
amb els animals, als quals frare Anselm mos- 
trà per vives raons que els fills del nostre 
pare Adam són de major dignitat i noblesa 
que no són els animals. I fou acabada, la 
disputació dessús dita, pel dit frare Anselm 
Turmeda, en la ciutat de Tunis, el quinzè 
dia de setembre, l'any mil quatre cents di- 
vuit. 

APÈNDIX 
DECLARACIÓ DE LA PROFECIA DE L'ASE 


Aquesta és la declaració de la profecia feta per lo 
responent frare Anselm Turmeda en la Disputa dels 
animals. 

Sobre la primera, qui comença " Tot ço que", ço és 
a dir que ço (que) los profetes han posat ab parau- 
da closes, veureu ara palesament venir, un fet aprés 
altre. 

Sobre lo 2, qui comença " La bístia feresta", ço és 
a dir que serà un cardenal en Itàlia que per despit 
de la presonia on lo hauran tengut, lo papa sobor- 
nant, alguns cardenals, rebellant-se, volran fer un 
altre papa, mes llur fet no haurà perfecció. 

Sobre lo 3, qui comença " La gran", ço és a dir que 
el rei d'Anglaterra mourà mortal guerra al rei de 
França. 

Sobre lo 4, qui comença " Lladoncs", ço és a dir 
que los anglesos pendran dels francesos moltes ter- 
res, e en fretura subjugaran aquelles, ab gran vic- 
tòria que sempre deuen haver. 

Sobre lo 5 qui comença "Mil", ço és que en lo 
sobre dit any, per defalliment de mascle, en ponent 
serà elegida una real infanta per senyora ab consen- 
timent de la menor part, de què es seguirà gran 
guerra e discòrdia per tota la terra. 

Sobre lo 6, qui comença " Per la", ço és, que la 
illa del foc, ço és Sicílfa, per la gran subjugança que 
llavors los faran catalans, se rebellaran contra eils 
e serà un cruel fet per catalans. 

Sobre lo 7, qui comença "La sua gent", ço és 
a dir, que per la mala companyia que catalans. los 

faran, ells rebellant-se faran general unió contra ells: 
los gitaran de la senyoria. 

Sobre lo 8, qui comença " Lladoncs", ço és a dir 
que la part de Claramunt, los quals foren llombards 
ab companya pillarda, ço és ab lo poble, daran la 
salsa parda, ço és mal viatge, al gran vicari, que 
és lo virrei qui llavors serà. 

Sobre lo 9, qui comença "Dins", ço és a dir que 
quant aquesta rebellió serà, la mala planeta de Satur- 
nus serà en la segona casa del signe de Àries, e lla- 
vors serà fet tot lo rei indigne de senyoria, ço és 
que la perdrà. 

Sobre lo 10, que comença " Lo cel", ço és a dir que 
segons la disposició del cel, quant la rebellió serà, 
llavors serà deserta la ciutat negra, ço és Catània, 
car los catalans se faran forts en ella e, los sicilians 
prenent, la destroiran. 

Sobre lo II, qui comença "No et fuig", ací diu 
frare Anselm a la ciutat de Catània, prometent-li, 
que convé que la senyoria de catalans qui en ella 
serà, isca fora, ço és lo virrei qui en ella serà 
assitiat, e que la sobre dita hora sia mal a catalans. 

Sobre lo 12, qui comença "Sota", ço és a dir 
que lladoncs los catalans, qui llavors seran en algu- 
nes fortaleses, se metran en cor d'amansar la ira del 
menut poble e demanaran un salconduit per lo ves- 
comte de Rocabertí: e lo poble dar lo hi ha, e aprés 
trairan-los, e faran dolent lo vescomte de la sua 
persona. 

Sobre lo 13. qui comença "Lo cel", diu que aques- 
ta maia constillació (quel llavors serà, demostra cla- 
rament que cové que de cascuna banda, ço és de 
catalans e de sicilians, muira molta gent. 

Sobre lo 14, qui comenca " Aprés", ço és dir que 
aprés la rebellió de Sicília se llevarà un cardenal 
sots espècie de fer bé, mostrant-se molt sant e de 
perfeta vida, e lo seu cor serà de llop rapat, e farà 
un eisma novell en l'Església, mes no haura durada. 

Sobre lo 15, qui comença "Estela", ço és a dir 
que ans d'aquell temps se demostrarà en l'aire una 
colona de foc, e durarà alguns dies, e serà vista de 
tothom generalment. 

Sobre lo 16, qui comença " Gitant", diu frare An- 
selm que aquesta tal colona gitarà raigs variables 
e de gran espaordiment, e llavors vindran en terra 
los mals incorporables, així com fam, guerra e mor- 
taldats. 

Sobre lo 17, qui comença "Lo foc correrà", diu 
frare Anselm que aquest tal foc no serà sinó que 
la dita colona gitarà raigs molt llongs, e correran 
con a foc per l'aire, semblant que veu hom, moltes 
nits, algunes cometes que par sien estels que caiguen 
del cel: e dóna íra Anselm de bon consell tal hora 
estar deins les esglésies. 

Sobre lo 18, qui comença "Les mosques", ço és 
a dir, que les bretons eixiran de Bretanya e vindran 
contra lo duc de Bergunya ab molta altra gent que 
ajustaran, e correran-li tota la terra e metran a sa- 
ca-mano. 

Sobre lo 19, qui comença "Ab gran", diu frare 
Anselm que ans que 'aquest mal vinga sobre Ber- 
gunya, veuran les gents moltes nits les esteles fer 
batalles, e llavors la cruel plaga, ço és la sobre dita 
guerra, vindrà en terra, ço és en Bergunya. 

Sobre lo 20, qui comença " Veureu fill", diu frare 
Anselm que quan serà lo sobre dit mal en la Ber- 
gunya, molts dels bergunyons se rebellaran contra 
llur duc, sí que lo pare tindrà per lo duc, e lo fill 
serà rebelle ab los bretons, e acusant-se tots jorns, 
la un farà testimoni contra l'altre. 

Sobre lo 21, qui comerça "La divina potença", 
diu que Déu beneit tot poderós, per aquesta poca ca- 
ritat que serà entre los hÒòmons, ha proveit e manat 
que lo mal de pestilència vesit la terra, ço és mor- 
taldat un any part altre. 

Sobre lo 22, qui comença " Aprés lo bon baptis- 

ta", diu frare Anselm que l'emperador conquistarà 
moltes terres en la Turquia e que hi morran infinits 
tures. 

Sobre lo 23, qui comença " En la dessús", diu frare 
Anselm que la dessús dita guerra no deu durar sinó 
catorze mesos. 

Sobre lo 24, qui comença " L'enemistat", ço és a 
dir que l'antiga enamistat que és de catalans e ge- 
novesos se llevarà de carrera, e serà entre ells bona 
pau e faran lliga ensems, e aprés sia fermada la 
dita lliga, faran gran armada contra llurs enemics. 

Sobre lo 25, qui comença "E venint la novella", 
diu que la vella puncella, ço és la illa de Còrsega, 
que és vella d'anys e puncella de senyoria real, la 
qual cové que vinga a tota a mà del rei d'Aragó, e 
llavors la bruta vella, ço és Gènova, vella d'edificis 
e de riquesa e bruta per la divisió que serà en ells, 
serà desfeta. 

Sobre lo 26, qui comença "Lo cel veig que ja", 
diu frare Anselm que de tal mal implora vui lo cel, 
ce que si triga, no pot fallir. 

Sobre lo 27, qui comença " Traició", ço és a dir 
que madama de Nàpols, qui a despit de sos amics 
pendrà marit, de què li seguirà gran mal, e serà 
gran destorb en lo realme de Nàpols. 

Sobre lo 28, qui comença, "E passada la festa", 
ço és a dir que aprés de les noces, per la requesta 
deshonesta que farà madama a son marit, no volent 
ell consentir, serà entre ells mala voluntat. 

Sobre lo 20, qui comença "Saturnus veig", diu 
fra Anselm que la mala constillació que serà contra 
la dita dama, sí serà que serà de molt delinquida, 
e durarà vint e sis mesos. 

Sobre lo 30, qui comenca " Lladoncs la vella", ço 
és que la dita dama és vella d'anys e nina de seny, 
e que ab maneres de santedat tractarà gran mal a 
son marit. 

Sobre lo 31, qui comença "Ans de la primavera". 

ço és a dir que la riera de Mallorques cové que una 
altra vegada vinga gran, més no farà gran mal. 

Sobre lo 32, qui comença "E lo cel me demos- 
tra", ço és que segons la disposició del cel cové 
que en la terra nostra, ço és en la senyoria d'Aragó, 
sia llonga guerra, e serà'n ocasió la coronació de 
la real infanta que serà en l'any 1490. 

Sobre lo 33, qui comença " Sots cimbell", ço és a 
dir que lo comte d'Urgell se mostrarà foll e vestit 
de burell e eixirà de presó. 

Sobre lo 34, qui comença "E lo gran conestable", 
ço és a dir, que lo dit comte, ab favor de un gran 
conestable castellà, eixirà de l'impugnable lloc on 
estarà pres. 

Sobre lo 35, qui comença " L'esposa", ço és 'a dir 
que l'Església, que per lo cisma era desmarrida, 
serà vestida de joi aprés la santa unió. 

Sobre lo 36, qui comença " La profecia", ço és a 
dir que, aprés la santa unió, portarà l'Església coro- 
na de perfecta alegria sobre son cap, e serà amaga- 
da per sos fills de cascuna banda de crestians. 

Sobre lo 37, qui comença " Veureu la fortalesa", 
diu que aprés alguns anys la fortalesa de l'Esglé- 
sia tornarà flaquesa, per ço com lo papa que llavors 
serà, mo estarà bé ab alguns prínceps de cristians, 
e llevar-li han la obediència per algun temps. 

Sobre lo 38, qui comença " Lladoncs alçant la", 
ço és a dir que aprés açò lo gran duc de Bavera, 
ço és lo duc de Borgunya, alçant la sua bandera, 
farà damnatge a la gent de sant Pere, ço és a ca- 
pellans. 

Sobre lo 39, qui comença " Omplint la buida bos- 
sa", ço és a dir que, en lo sobre dit any 1400, en 
ponent contrastarà la major part de la gent, no vo- 
lent senyoria de fembra, e llavors los que seran de 
la part de la real mossa dessús dita, omplint la 
buida bossa, ço és la del papa que llavors serà, ell 
la conservarà en la Senyoria. 

Sobre lo 40, qui comença "Lo cel", ço és a dir 
que per ço aquesta tal elecció serà feta en mala 
costilació, no pot durar la sua senyoria, car Satur- 
nus la hi gastarà. 

Sobre lo 41, qui comença " Aprés la cruel", ço és 
a dir que aprés serà la dita mossa desbosta de la 
senyoria, los de la sua part la tindran amagada tretze 
dies, e aprés dar li han marit ab algunes terres ab 
les quals visquen a llur honor. 

Sobre lo 42, qui comença f Lladoncs en la", ço és 
a dir que aprés serà maridada la dita real mossa, 
los moros de Saragossa qui eren de la part de la 
sobre dita mossa, e volent la sua senyoria, faran 
grans bàndols ab los altres moros qui no la volran, 
e encontrant-se al mig de la horta, faran-se la pe- 
russa los uns als altres. 

Sobre lo 43, qui comença "La porta veig uberta", 
ço és a dir que la dita Saragossa en aquell any serà 
en tan gran destorb, que no es curaran d'anar a les 
esglésies, e per les grans gents que se n'ixiran, serà 
la terra deserta. 

Sobre lo 44, qui comença fvolarà", ço és a dir 
que per ço com lo papa no estarà bé ab alguns prin- 
ceps cristians, e més que més ab lo rei de França, lo 
príncep de Gales farà lo gran damnatge 'als fran- 
Cesos. 

Sobre lo 45, qui comença "No pas", ço és a dir 
que lo major bisbe, ço és lo papa, lo farà son vica- 
ri per fer la dita guerra 'al rei de França. 

Sobre lo 46, qui comença " E cell de", ço és a dir 
que lo rei de Navarra, venint en ajuda del papa, 
farà gran guerra contra francesos. 

Sobre lo 47, qui comença "La nostra Catalunya", 
ço és a dir, que si en aquell temps los grans e gen- 
tils hòmens de Catalunya no s'allunyaran de aquesta 
tal guerra, ans iran en Navarra per provar llurs 
corsos, e lo rei que serà tot en favor del papa, los 
llevarà tot quant hauran al món. 

Sobre lo 48, qui comença " Repicant", ço és a 
dir que llavors los gentils hòmens catalans faran la 
mostra, mas lo rei los vedarà l'anada, e serà tan 
abrivada que qui contrapassarà lo manament del rei, 
serà la sua munyada. 

Sobre lo 49, qui comença " Veureu lladoncs", ço 
és a dir que la real infanta haurà gran goig e ale- 
gria, car vindrà-li nova que lo rei d'Anglaterra li 
vol trametre molta gent en son servici e favor. 

Sobre lo 50, qui comença "segons lo cel m'ense- 
nya", ço és que per lo novell rei d'Aragó, serà la 
gent de Serdenya molt estreta e finalment subjugada 
a catalans. 

Sobre lo 51, qui comença " Seran moltes revoltes", 
ço és que aprés la conquesta de Serdenya seran mol- 
tes revoltes a mà del rei d'Aragó en la sua terra e 
fora de la terra, e llavors seran toltes les testes a 
dos grans mestres, e serà la un francès e l'altre 
italià. 

Sobre lo 52, qui comença " Tornarà l'habitatge", 
diu frare Anselm que per la salvatge guerra qui 
serà en lo realme de Nàpols, los horts e vinyes e 
habitacions de fora seran gastats e desfets, e torna- 
ran com a boscatges. 

Sobre lo 53, qui comença " E la blanca rosa", diu 
fra Anselm que per la salvatge guerra que es farà 
ab ajuda de la esposa, ço és de l'Església, la rosa 
blanca farà gran nosa als de la partida de la rosa 
vermella. 

Sobre lo 54, qui comença "E Gènova", ço és que 
per los grans mals e afanys que passarà Gènova, serà 
feta rondaia, ço és, per totes parts del món se'n par- 
larà del seu mal e afany. 

Sobre lo 55, qui comença "Sots bona confianca", 
ço és a dir que la ciutat de Luca pendrà pesança 
per la flor del lliri, ço és lo comú de Florença, aprés 
que hauran feta pau, alguns 'anys aprés de la dita 
pau, serà la dita guerra. 

Sobre lo 56, qui comença "E l'àguila mesquina ", diu 
frare Anselm que àguila mesquina, ço és la ciutat de 
Pissa, haurà pressura sots l'ombra lleonina, ço és sots 
lo comú de Florença, e llavors per tal subjugança 
O pressura vindrà com a gallina mullada e sens esforç. 

Sobre lo 57, qui diu "Serà subjugada", diu que 
aquesta tal pressura e subjugació sota florentins deu 
durar mitja setmana de Daniel: feu-ne lo conte. 

Sobre lo 58, qui comença " Puis realment", diu que 
passada aquesta mitja setmana eixirà de subjugació 
de florentins e molta gent la seguirà, e ella, realment 
vestida, mantindrà la partida de l'imperi. 

Sobre lo 59, qui comença " Lo florí", diu frare An- 
selm que aprés que Pissa sia eixida de subjugació 
de florentins, serà un gran tabústol entre los dits flo- 
rentins, dic entre ells, e ab tractes de algun d'ells, 
molta gent estranya entrant en lo comtat de Floren- 
ça, faran gran damnatge en aquell. 

Sobre lo 60, qui comença " Al braç de la colomna", 
diu frare Anselm que llavors l'emperador alçarà 
l'escona, ço és la sua bandera, e que ab gran poder 
de gent vindrà en Itàlia al braç del papa, qui és de 
la colona e corona de l'Església, e açò per fer-se 
senyor de la Itàlia. 

Sobre lo 61, qui comença " Segons lo cel", diu fra 
Anselm que tot açò farà l'emperador per haver la 
Llombardia sota sa senyoria. 

Sobre lo 62, qui comença " Venèsia la gaia", ço és 
a dir que venint l'emperador de la nova elecció del 
papa, farà alguna demanda deshonesta 'als venecians, 
e contrasctant ells a la dita demanda, serà uma gran 
guerra entre ells. 

Sobre lo 63, qui comença "Lo cel dóna sentència, 
ço és que lo cel demostra, e les planetes, que cové 
que les ciutats de Verona e Vicença reben ofensa per 
la venguda de l'emperador en Itàlia. 

Sobre lo 64, qui comença " Veurets en cell", diu 
frare Anselm que aquel dia, per la gran guerra, tota 

la Llombardia irà a foc e flama, car la ira de l'em- 
perador serà molt furiosa, no havent pietat ni mi- 
sericòrdia. 

Sobre lo 65, qui comença " Segons que lo cel man- 
da", diu fra Anselm que aprés del dit fet de Llom- 
bardia, la Toscana, qui tant de temps és estada viuda, 
ço és de senyoria, regint-se comuna, cové que llavors 
sia nòvia prenent marit, ço és que haurà un novell 
senyor que la regirà. 

Sobre lo 66, qui comença " Veureu lo gran vicari", 
ço és a dir que el papa demanarà certa cantitat de 
moneda a les comunes, e ells negant tal demanda, e 
no volent-li res donar, ell los vindrà molt contrari, e 
ab ajuda de l'emperador se venjarà d'ells. 

Sobre lo 67, qui comença " Veureu fer la gran ili- 
ga", ço és que aprés de açò les comunes faran una 
gran lliga contra lo papa e contra l'emperador, e 
serà gran mal en Itàlia per cascuna partida. 

Sobre: lo 68, qui comença " Déu per la sua poten- 
ça", diu frare Anselm que açò dessús dit, segons la 
sua sentència cové que així sia, mes que Déu beneit 
tot poderós és sobre totes coses, qui les ha creades: 
ell sol pot revocar açò que no sia. 

Sobre lo 69, qui comença " La mia profecia", diu 
frare Anselm que així com ha dit dessús, si Déu 
beneit no revoca les sentències e judicis de les plane- 
tes, cové aquelles coses sobreescrites se seguesquen 
segons són posades. 

